ެިއިންސާފް .. 04 ވަނަ ބައި | Esfiya - Dhivehi Vaahaka Site\n“ދެވަނަ ސަބަބެއް އަޑެއް ނާހާނަންތަ.. އަހަރެން އާސީންއާއި ބައްދަލު ކުރަން ބޭނުންވި” ނާސިރު ބުނެލިއެވެ. އަހަރެން ހުއްޓުނީމެވެ. އަދި ނާސިރުއާއި ދިމާލަށް އެބުރެލީމެވެ. “އާސީން ވަރަށް ކަމުދޭ.. އަހަރެންގެ ޖިންނިއަށް” ނާސިރު ބުނެލިއެވެ. އަހަރެން ދެލޯ ބޮޑު ވިއެވެ. “ކިހިނެއްވީ.. މާ ހައިރާން ތިވީ.. އަހަރެން ޖިންނި ގެންގުޅޭކަން އާސީންއަށް ރަނގަޅަށް އެނގޭ.. އެހެން ނޫންނަމަ މިތަނަށް އައުމުގެ ކުރިން ތި އުނަގަނޑުގައި އޮތް ތަވީދު ނަގާނެ” އަހަރެންނަށް ވަގުތުން އުނަގަނޑުގައި އަތް ޖައްސާލެވުނެވެ. އަދި ބާރު ބާރަށް ހިގާފައި އެތަނުން ނިކުތީމެވެ. އެތަވީދަކީ މިއަދު ބައްޕަ ގެނެސްދިން އެއްޗެކެވެ. އޭރު ހެނދުނު ގަޑީގައި ބައްޕަ ދިނީ އެތަވީދެވެ. އެ ރޫމްގެ ދޮރު ޖެހުނު އިރު ނާސިރު މޮޔައެއްހެން ހޭ އަޑު އިވެމުން ދިޔައެވެ. އަހަރެންނަށް އޭނައަކީ ސިހުރު ހަދާ މީހެއްކަން އެނގެއެވެ. އެހެންކަމުން އަހަރެންގެ ސަލާމަތައްޓަކައި އަހަރެން ފިޔަވަޅު އެޅީއެވެ.\n“އާ ޔޫ އޯކޭ” ސިހިގެން ދިޔައީ ނުލާހިކު ކައިރިން އައިރްގެ އަޑު އިވުމުންނެވެ. ބަލާލިއިރު އަހަރެންނަށް އައިރް ފެނުނީ ފުސްކޮށެވެ. ދެލޮލަށް ކަރުނަ ޖަމާވެފައިވާކަން އެވަގުތު އެނގުނެވެ. ވަގުތުން އިސްޖަހާލާ ދެލޯ ފުހެލީމެވެ. އަދި ބޯޖަހާލީ އަހަރެން ރަނގަޅޭ ބުނެލުމުގެ ގޮތުންނެވެ. “އަޅުގަނޑު ގެއަށް ދިޔަޔަސް އެންމެ ރަނގަޅުތޯ” އަހަރެން އަހާލީމެވެ. އައިރްގެ މޫނުމަތިން އަހަރެން ބޭނުންވި ޖަވާބެއް ނުލިބުނެވެ. “ނާސިރު ރަނގަޅަށް ބަލަހައްޓާތި” އެތަނުގައި ހުރި ފުލުހަކަށް އެހެން ބުނެލުމަށްފަހު އައިރް ހިގައިގަތެވެ. އަހަރެންވެސް އައިރްގެ ފަހަތުން ހިގައިގަތީމެވެ. އޭނަ ދިޔަގޮތައް ދިޔައީ އޭނާގެ އޮފީހަށެވެ. “އިށީދޭ” އެތަނުގައި އިން ގޮޑި ދައްކާލަމުން އައިރް ބުނެލިއެވެ. އަދި ތަންކޮޅެއް ދުރުގައި ހުރި ފެން ކޭހަކުން ފެންފުޅިއެއް ނަގާ އަހަރެންނަށް ދިއްކޮށްލިއެވެ. “މިހާރު ކިހިނެއްތަ” އަހަރެން ފެންފޮދެއް ބުއިމުން އައިރް އަނެއްކާވެސް އަހާލިއެވެ. އަހަރެން އައިރްގެ މޫނަށް ބަލާލީމެވެ. އެމޫނުމަތިން ފެންނަން ހުރީ އަހަރެންގެ ހިތް ހަލާކު ކުރާފަދަ ހިނިތުންވުމެކެވެ. “ލައްބަ.. އަޅުގަނޑު ރަނގަޅު” ގަދަކަމުން ހިނިތުންވުމެއް ގެންނަމުން އަހަރެން ބުނެލީމެވެ. “އެންމެ ރަނގަޅު ތޯ އަޅުގަނޑު ދެން ދިޔަ ޔަސް” އަހަރެން ބޭނުންވީ ވީހާވެސް އަވަހަސް އެތަނުން ދާށެވެ. “އަހަރުމެން ދެންމެ އެވީ ކަންތަކާއި މެދު ވާހަކަ ދައްކަން އެބަ ޖެހޭ” އައިރް ބުނެލިއެވެ. “ބައްލަވާ.. އަޅުގަނޑު މިހާރު މިކޮޅުގައި ވަރަށް ގިނަ އިރު ވެއްޖެ.. ގޭގައި މަންމައާއި ބައްޕަމެން ތިބޭނެ އަޅުގަނޑަށް ވީނުވީއެއް ނޭނގިފައި.. ހާސްވެފައި.. ފަހުން އައިސް އެވާހަކަ ދައްކާ ގޮތަށް އަޅުގަނޑު ފޮނުވައިދެއްވާ” އަހަރެން އެދުނީމެވެ.\n” މަންމައަށް ގުޅާފައި ބުނަން ވީ ނުން އަދި މިކޮޅުގައި އިރުކޮޅެއް ވާނެއޭ” އައިރް ބުނެލިއެވެ. އަހަރެންނަށް އިތުރު އެއްޗެއް ނުބުނެވުނެވެ. އައިރްއަށް ނުވިސްނެނީ ކީއްވެ ހެއްޔެވެ. މިވަގުތު އަހަރެންނަށް މިތަނުގައި އިންނަން އުދަގޫކަމެއް އޭނާއަކަށް ނޭނގެނީ ހެއްޔެވެ. “ނާސިރު އެދެއްކީ ރަނގަޅު ވާހަކައެއްތަ” އައިރް ސުވާލު ކުރިއެވެ. އަހަރެން އިސްއުފުލާލަމުން އައިރްއާއި ދިމާލަށް ބަލާލީމެވެ. “އެކަމަކު އާސީން ބުނީ ނާސިރު ނުދައްނަމޭ..” އައިރް ގޮޑީގައި ހަމަޖެހިލަމުން ސީރިއަސް ކަމާއި އެކު އަހަރެންނާއި ދިމާލަށް ބަލާލިއެވެ. އަހަރެން އެއްވެސް އެއްޗެއް ނުބުނަމެވެ. “އާސީންއަށް އޭނަ އެނގޭކަމަށް ވަންޏާމު ބުނެދީ މިހާރު.. މީނައާއި އެއްވެސް ގުޅުމެއް އޮވެ އެވާހަކަ އަހަރުމެން ކައިރީގައި ނުބުނެ ސިއްރު ކުރާނަމަ އާސީން ވަރަށް ބޮޑަށް ބެދިދާނެ” އައިރް ބުނެލިއެވެ.\nއައިރް ހީކުރަނީ ކީކޭ ކަމަށް ހެއްޔެވެ. އަހަރެން ނާސިރުގެ ވާހަކައެއް އެނގެންޔާމު ފޮރުވަންވީ ކީއްވެ ހެއްޔެވެ. ފުލުހުންނަށް ބުނެނުދީ ދެން އަހަރެން ބުނެދޭނީ ވަކި ކާކަށް ހެއްޔެވެ. އަހަރެން ނާސިރުއާއި ވާހަކަ ދެއްކީ އަހަރެންގެ ސުވާލުން ފުރި ބަރުވެފައިވާ ގޯންޏަށް ކޮންމެވެސް ވަރެއްގެ ލުޔެއް ލިބޭތޯއެވެ. އެކަމަކު އޭނާ އަހަރެންގެ އަމިއްލަ ނަފްސާއި މެދުވެސް ޝައްކު އުފައްދައިފިއެވެ. އޭނާ އެބުނީ ކީކޭ ހެއްޔެވެ. އަހަރެން އޭނާގެ ދަރިއަކަށްވާންވީ ކީއްވެ ހެއްޔެވެ. މަންމައާއި ބައްޕައާއި ދެމީހުން އަހަރެންނަށް އެހާ ބޮޑަށް އޮޅުވާ ލާފާނެ ހެއްޔެވެ. މަރްޔަމް ނަޝްފާ އެއީ އަސްލުވެސް އުޅޭ މީހެއް ހެއްޔެވެ. އެއީ ނާސިރުގެ ދަރިއެއް ހެއްޔެވެ. “އާސީން.. އަހަރެން މިދައްކާ ވާހަކަ އަޑު އިވޭތަ އެބަ” އަހަރެން ސިހިގެން ދިޔައީ އައިރް މޭޒުގައި ޖަހާލަމުން އެހެން ބުނެލި އަޑު އިވުމުންނެވެ. “ސޮރި.. ކީކޭތޯ” އަހަރެން ސިހިފައި އަހާލީމެވެ. “އަހަރެން ބުނީ ނާސިރު އެބުނީ ތެދެއްހޭ..” އައިރްގެ އަޑު ކުޑަކޮށް ހަރުކަށިވެގެން ދިޔަކަން އަހަރެންނަށް ފާހަގަ ކުރެވުނެވެ. އޭނާ އެވަރަށް ވާހަކަ ދެއްކުމުން އަހަރެން އެއްޗެއް ނުބުނުމުން ރުޅި އައީ ކަމަށް ވެދާނެއެވެ.\n“ކިހިނެއްތަ އާސީންއަށް އެނގުނީ އޭނާ އަކީ ޖިންނި ގެންގުޅޭ މީހެއްކަން” އައިރް އަނެއްކާ ސުވާލު ކުރިއެވެ. އަހަރެން މިފަހަރުވެސް އައިރް އާއި ދިމާލަށް ބަލާލީމެވެ. “ނާސިރު ބުނި އެކަން އެނގޭތީއޭ އާސީން ތަވީދެއް އަޅައިގެން ތިއުޅެނީ.. ކިހިނެއްތަ އާސީންއަށް އެކަން އެނގުނީ” އައިރްގެ އަޑު ހަރުކަށިވަމުން ދިޔައެވެ. “ކީއްވެ އައިރްއަށް އެކަން ނޭނގެންވީ” އަހަރެން ހައިރާންކަމާއި އެކު އަހާލީމެވެ. އޭނާއަކީ ސިހުރު ހަދާމީހެކޭ މުޅި މާލޭ ތެރޭގައި ކިޔާއިރު އައިރްއަށް އެއަޑު ނީވޭ ހެއްޔެވެ. އިވޭނަމަ ސިހުރު ހަދާ މީހުން ޖިންނި ގެންގުޅޭކަންވެސް އެނގޭނެ ނޫން ހެއްޔެވެ. “މުޅި މާލޭގައި އެކިޔަނީ އޭނައަކީ ސިހުރު ހަދާ މީހެކޭ” އަހަރެންގެ އަޑުވެސް މިފަހަރު ބާރުވިއެވެ. އަސްލު ބުނާނަމަ އަހަރެންނަށް ނޭނގޭ އުދަގޫތަކެއް ވާން ފެށިއެވެ. އެތަނުގައި އަހަރުމެން ދެމީހުން ފިޔަވާ އިތުރު މީހަކު އުޅޭކަމުގެ އިހްސާސް އަހަރެންނަށް ވާން ފެށިއެވެ. “މާލޭގެ ތެރޭގައި ކިޔާ އާސީންއާއި ނާސިރުއާއި ގުޅުމެއް އޮވެއޭވެސް.. އެވާހަކަވެސް އަހަރެން ވީ ގަބޫލު ކުރަންތަ” އައިރް ބުނެލިއެވެ. އައިރްގެ ވާހަކަ ތައް ހުރި ގޮތުން އަހަރެންނަށް ހީވީ އަހަރެންނަށް އިދެވުނީ ތަހުގީގު ކުރާ ރޫމްއެއްގައި ހެންނެވެ. “އަހަރެން ލިޔުނިން ނާސިރުއާއި ބެހޭގޮތުން ދެ އާޓިކަލް.. އެ ދެއާޓިކަލް ލިޔުނު އިރު އަހަރެން އޭނަގެ ފެމެލީގެ ދެ މެންބަރަކާއި ވާހަކަ ދެއްކިން.. އެދެމީހުން ބުނި ނާސިރުއަކީ ކުރިން ވަރަށް ރަނގަޅު މީހެކޭ.. އެކަމަކު ފަހުން އޭނާ ވަރަށް ބޮޑަށް ބަދަލުވީއޭ.. އޭނަގެ އުޅުން ހުރި ގޮތުން ހީވަނީއޭ އެކަހަލަ ކަމެއް ކުރާހެން” އަހަރެން ވާހަކަ ދެއްކީމެވެ.\nދެމީހުންގެ ވާހަކަ އެހާ ހިސާބަށް ދިޔަތަނާ އެތަނުގައި ހުރި ލައިޓް ފިޔަޖަހަން ފެށިއެވެ. “މިލައިޓްއަށްވެސް މިގަޑީގައިތަ އަނދަން އެނގުނީ” ފޫހިކަމާއި އެކު އައިރް ބުނެލިއެވެ. އަހަރެން ބިރު ގަންނަން ފެށިއެވެ. އަވަހަށް އެތަނުން ނިކުންނަށް ބޭނުންވިއެވެ. އައިރް އޭނަގެ ގޮޑިން ތެދުވިއެވެ. އެވަގުތު ކުއްލިއަކަށް ލައިޓް ނިވުނެވެ. މުޅިތަން އަދިރިވެގެން ދިޔައެވެ. ގަޑިއަކީ ދުވާލު ގަޑިކަމުގައި ވިޔަސް އެރޫމްއަކީ މުޅިން ބަންދު ތަނެއް ކަމުން އަލި ވާނެ ހަމައެކަނި ގޮތަކީ އެލައިޓް ކަމުން އެވަގުތު އެތަނަށް ވެރިވީ ނާމާން އަދިރިކަމެކެވެ. އަހަރެންގެ ދެލޯ ބޮޑުކޮށް ހުޅުވާލީމެވެ. އެވަގުތު އަހަރެންގެ ލޮލުގައި އަޅައިގަތީ އައިރްގެ ގޮޑީގެ ފަހަތުން ކެބިނެޓް ކައިރިން ދިލުނު ދެ އަލި ކޮޅެވެ. ކުޑަ އިރުކޮޅަކަށް އެ އަލިކޮޅު ދިލިފައި ހުރެފައި ގެއްލުނެވެ. އެވަގުތު ލައިޓް ދިއްލުނެވެ. އަހަރެންގެ ނޭވާ ތާށިވި ކަހަލައެވެ. ވަމުން ދިޔައީ ކީއްކަން އަހަރެންނަށް ކިތައްމެ ރަނގަޅަކަށްވެސް އެނގެއެވެ. އައިރް ކައިރީގައި ބުނަން ވީ ހެއްޔެވެ. ނޫނެކެވެ. އަދި ނުބުނާނަމެވެ. އެކަމަކު.. އައިރް އައިސް އޭނާގެ ގޮޑީގައި އިށީދެލިއެވެ.\n“ކީއްވެ އާސީން ކުރިން ތިވާހަކަ އަހަރެން ކައިރީގައި ނުބުނީ” އައިރް އަހާލިއެވެ. “ކޮން ވާހަކައެއް” އަހަރެން ނޭނގިފައި އަހާލީމެވެ. “ތި ބުނި ވާހަކަ.. އާސީންއަށް އެހެންވީމަ އޭނާގެ އާއިލާގެ މީހުން އެނގެއެއްނުން.. ނޭނގެއޭ ކިޔާފަ..” އައިރް ބުނަން އުޅުނު ޖުމްލަ މެދުކަނޑާލިއެވެ. “ލުކް މިސްޓަރ.. އަޅުގަނޑު އެއްވެސް މީހަކަށް ދޮގެއް ނުހަދަން.. އަޅުގަނޑަށް ނޭގޭތީ ނޭނގޭ ވާހަކަ ބުނީ.. އެހެން ނޫނަސް އަޅުގަނޑަށް އެނގޭ، އަޅުގަނޑު ނުބުންޏަސް އައިރްއަށް އެކަން ނުލާހިކު ރަނގަޅަށް އެނގޭނެކަން.. އޭނާއަކީ ކާކުމަކާއި އޭނާ ކުރާ މަސައްކަތްވެސް އައިރްއަށް އެނގޭނެކަން އަޅުގަނޑަށް ރަނގަޅަށް އެނގޭ..” އަހަރެން ކުއްލިއަކަށް ތެދުވެ އައިރްއާއި ދިމާލަށް އިނގިލި ދިއްކޮށްލަމުން ރުޅިވެރިކަމާއި އެކު ބުނެލީމެވެ. އަހަރެންނަށް ކަންތައްތައް ނުވާ ވާހަކަ ކިޔާށެވެ. އަދި އަހަރެން މީ ހާސްވެ ކަންބޮޑުވާ މީހެކޭވެސް ކިޔާށެވެ. އެކަމަކު އަހަރެން މީ ދޮގު ހަދާމީހެކޭ ބުނާއަޑު އަހާކަށް އަހަރެން ނުހުންނާނެމެވެ.\n“އަޅުގަނޑު މިތަނަށް މިއައީ އައިރްމެންނަށް އެހީވަން.. އަދިވެސް އިތުރު އެހީއެއް ބޭނުންނަމަ ބުނެލާ.. އަންނާނަން” ހިތްހަމަނުޖެހިފައި އަހަރެން އެތަނުން ބާރު ހިގުމެއްގައި ނިކުތީމެވެ. އައިރްގެ މޫނުމަތީގައި އޭރު ހިނިތުންވުމެއް އިންކަން އަހަރެންނަށް އެނގުނެވެ. ނަމަވެސް އަހަރެން އަޅައެއް ނުލަމެވެ. ބާރު ހިގުމެއްގައި އަހަރެން ފުލުސް އޮފީހުން ނިކުމެ ސައިކަލަށް އަރާ ދުއްވާލީމެވެ. އޭރު ސިކުނޑީގައި ވަނީ އެތަނުން ފެނުނު ދެއަލި ކޮޅެވެ. ދުއްވަން އިދެފައި އުނަގަނޑުގައި އަތް ޖައްސާލެވުނެވެ. އަހަރެން ހީކުރި ވަރަށް ވުރެއް ނާސިރު ބާރުގައެވެ. އެހެން ނޫންނަމަ އަހަރެންނާއި އެގޮތަށް އެ އެއްޗަކަށް ކައިރިއެއް ނުވެވުނީހެވެ.\n“ކީކޭ ބުނާނީ ކަނބުލޯ.. މިހެން ބުނަން ލަދުވެސް ގަނޭ.. އެކަމަކު މިހާރު ބޭބެ އެއުޅެނީ ރަނގަޅަށްކަށް ނޫން.. އަހަރެންގެ ހިތްބުނޭ އޭނަ ރަނގަޅު ކަމެއް ނޫނޭ ކުރަނީ ކީ.. އެންމެންނާއި ދުރުވެއްޖެ.. އެކަނި އަބަދު އުޅެނީ.. ގެއިން ނުވެސް ނިކުމޭ.. ނިކުންނަނީވެސް ދަންވަރު ގަޑީގައި.. ކުރިން ރެއަކުވެސް ރަށު މީހަކަށް ފެނިއްޖެ ދަންވަރު ގަޑީގައި ގަބުރުސްތާނުގައި ހުއްޓާ” ނާސިރުގެ ކޮއްކޮ ދެއްކި ވާހަކަ އަހަރެންގެ ސިކުނޑީގައި އުތުރިގަތެވެ. އަހަރެން ގެއަށް ދިޔަ ގޮތަށް އަވަހަށް ގޮސް ނަމާދު ކޮށްލީމެވެ. އެމީހާގެ ކިބައިން އަހަރެން ސަލާމަތް ކޮށްދިނުން އެދި ދުއާ ކުރީމެވެ. އަހަރެންގެ ދެލޯ ކަރުނުން ފުރިގެން ދިޔައެވެ. އިންތިހާއަށް އަހަރެންވަނީ ބިރުގަނެފައެވެ. އިރުއިރު ކޮޅާ އަހަރެންނަށް މުޅި ކޮޓަރި ތެރެއަށް ބަލާލެވެއެވެ. އަހަރެން ގެއަށް އައިކަން މަންމަމެންނަށް އެނގުނީ އިރުކޮޅެއް ފަހުންނެވެ. ބައްޕައައިސް ދޮރުޓަކި ޖަހާލަމުން އެތެރެއަށް ވަނެވެ. “ދަރިފުޅާ..” ބައްޕަ ގޮވާލިއެވެ. އަހަރެން ބައްޕައާއި ދިމާލަށް ބަލާލީމެވެ. އަހަރެންގެ ކަރުނުން ފުރިގައިވާ ދެލޯ ފެނުމުން ކޮންމެވެސް ކަމެއް ވެއްޖެކަން ބައްޕައަށް އެނގުނެވެ. އަހަރެން އެތަނުގައި ވީ ކަންތައް ކިޔައިދިނީމެވެ. އަދި ނާސިރު މަންމައާއި ބައްޕަ އާއި ދެމީހުންނޭ ކިޔައިގެން ބުނި ވާހަކަ ވެސް އަހަރެން ބުނީމެވެ. އެންމެ ފަހުން އަހަރެންނަށް ފެނުނު މަންޒަރުވެސް ރީއްޗަށް ކިޔައިދިނީމެވެ.\n“އެހެންވީމަ ވަރަށް ބަރުގަދަތާ އޭތި” ބައްޕަ ބުނެލިއެވެ. ބައްޕައަކީވެސް ކޮންމެވެސް ވަރަކަށް ކިޔެވެލި ކިޔަވާ މީހެކެވެ. އެކަމަކު އެހާ ބޮޑެތި ކަންތައް ކުރާކަށް ބައްޕައަކަށް ނޭނގެއެވެ. “ދަރިފުޅު ބިރު ނުގަނޭ.. އެއްވެސް އެއްޗަކަށް ދަރިފުޅަކާއި ކައިރިވާކަށް ނުކެރޭނެ.. ތި ތަވީދު އޮތްހާ ހިދަކު.. އަނެއްކާ ދަރިފުޅުތީ އަބަދު ނަމާދުކޮށް ގުރުއާން ކިޔަވާ ކުއްޖެއް.. އެހެންވީމަ އެއްވެސް ބިރެއް ދަރިފުޅަކަށް ނެތް.. އެކަމަކު ޖިންނިއަށް ކަމުދާ ވާހަކަ ބުނެފި ނަމަ އެކަމާއި ވިސްނަން ޖެހޭނެ.. އެއީ ވަރަށް ބޮޑުކަމެއް” ބައްޕަ ބުނެލިއެވެ. އޭގެ އިރުކޮޅެއް ފަހުން އަހަރެން ބޭރަށް ނިކުމެ މަންމައާއި ސުވާލު ކުރީމެވެ. އެކިގޮތް ގޮތަށް އަހަރެންގެ ކުޑައިރުގެ ވާހަކަތައް ހޯދީމެވެ. ނޭނގޭ ގޮތަށް އެތައް މައުލޫމާތެއް ހޯދީމެވެ. އަހަރެން ފުލުސް އޮފީހުން އައިއިރު މެންދުރު ފަސް ވެއްޖެއެވެ. އަހަރެން ބޭނުންވަނީ މިކަމުގެ ހަގީގަތް ހޯދާށެވެ. އެހެން އެކަން ވާނީ އަހަރެން މަސައްކަތް ކުރާ ތަނުން ޖާގަ ލިބިގެންނެވެ. އެކަމަކު.. ޖައިޝްއާއި ވާހަކަ ދައްކަން ޖެހޭނެއެވެ. އަހަރެންގެ މޫނުމައްޗަށް ހިނިތުންވުމެއް ވެރިވީ އެވަގުތު ހިތައް އެރި އެއްޗަކުންނެވެ.\nހިތުގައި ޕްލޭން ރާއްވާލީމެވެ. “ދަރިފުޅާ ކޮންތާކަށް” ބޭރަށް ނިކުމެ ނިކުމެ އޮއްވާ ބައްޕަ ގޮވާލިއެވެ. އަހަރެން އެބުރި ބައްޕައާއި ދިމާލަށް ބަލާލީމެވެ. ހާސްވާކަން ނުދެއްކި ނަމަވެސް ބައްޕަވެސް މިކަމުގައި ހާސްވާނެ ވަރު އަހަރެންނަށް އެނގެއެވެ. ” މިދަނީ އޮފީހަށް.. ޖައިޝްއާއި ބައްދަލު ކުރަން” އަހަރެން ހިނިތުންވެލަމުން ބުނެލީމެވެ. “އެކަމަކު” “ބައްޕާ އަޅުގަނޑަކަށް އަބަދަކު ގެއަކު ބަންދުވެގެނެއް ނުއިދެވޭނެ ނޫންތޯ.. އަޅުގަނޑަށް ޔަގީން އަޅުގަނޑާއި ކައިރިވާކަށް ނުކެރޭނެކަން” އަހަރެން ބުނީމެވެ. އަދި އަވަސް ކަމާއި އެކު ބޭރަށް ނިކުތީމެވެ. އަހަރެންނަށް ޔަގީންނެވެ. ޖައިޝް ހުންނާނީ ވަރަށް ހިތްހަމަނުޖެހިފައެވެ. އެހެންވީމަ ފުރަތަމަ ކަމަކަށް އަހަރެން ޖެހޭނީ އޭނާ އަހަރެންގެ މުށުތެރެއަށް ލާށެވެ. އެކަމަށް ބޭނުންކުރާނެ އުކުޅު އަހަރެންނަށް އެނގެއެވެ.\nއޮފީހަށް ވަތްގޮތަށް މަޑުޖެހުމެއް ނެތި އަހަރެން ދިޔައީ ޖައިޝްގެ ކެބިންއަށެވެ. އޭރު ޖައިޝް ރުޅިގަދަވެގެން އޭނާގެ ބާރުގަދަކަން އެތަނުގައި އެއްވެސް ބާރެއް އާރެއް ނެތް ގަނޑުތަކަށް ބާލަމުން ދިޔައެވެ. “އާދެވިއްޖެދޯ.. އަހަރެން ހީކުރީ ދެން އަހަރެން ހުންނަ ދިމާލަށް ބޯ ވެސް ނުލާނެ ކަމަށް..” އަހަރެން ފެންނަ އިރަށް ރުޅިވެރިކަމާއި އެކު ޖައިޝް ބުނެލިއެވެ. އަހަރެން ހިނިތުންވެލީމެވެ. “ސޮރީ” އަހަރެން ވަރަށް ރީތިކޮށް ބުނީމެވެ. “ސޮރީ.. ސޮރީ.. އާސީން ހީކުރަނީ ކީކޭ ކަމަށްތަ… އެތަނުގައި އަހަރެން އެހާ ގިނަ އިރު ބައިންދާފަ.. އަދި ނިކުމެގެން ދާން ފެށުމުން އަހަރެން އެވަރަށް ގޮވީމަވެސް.. އަހަރެންނަށް ޔަގީނޭ އަޑުވެސް އިވޭނެކަން” ޖައިޝް ހިތްހަމަނުޖެހުނީ އަހަރެން އޭނާ ގޮވުމުން އަޅާނުލީމެވެ. އޭނާ އެބުނީ ތެދެކެވެ. އަހަރެންނަށް ޖައިޝް ގޮވުމުން އަޑުވެސް އިވުނެވެ. އެކަމަކު އަހަރެން ގަސްދުގައި އެއަޑު ނީވޭކަމަށް ހެދީއެވެ. އެގަޑީގައި އަހަރެން ހުރީ އެއަށްވުރެއް ބޮޑަށް ރުޅިގަދަވެފައެވެ. “ބަލަ އެހެންވެގެނެއް ނޫންތަ އަހަރެން ސޮރީއޭ މި ބުނީ.. އަހަރެންނަށް ވަރަށް ރަނގަޅަށް ޖައިޝްގެ އަޑު އިވުނު.. އެކަމަކު އަހަރެން ހުރީ ވަރަށް ރުޅިގަދަ ވެފަ.. އެތަނުގައި ހުރެ އަހަރެން ބޭނުންނުވީ ޖައިޝްއާއި ދިމާލަށް އެއްޗެކޭ ބުނަން” އަހަރެން ބުނެލީމެވެ.\n“ރުޅިގަދަ ވެގެން ނޭ.. އެއީ ކީއްވެ..” ޖައިޝް ވާހަކަ ދެއްކި އިރު ރުޅިމަޑު ނުވާކަން އެނގުނެވެ. “އެއީ އެ ޕޮލިސް މީހާއާއި ހެދި.. އޭނާ ހީކުރަނީ ކީކޭ ކަމެއްވެސް ނޭނގޭ” އަހަރެން ދަތް ކުޑި ވިކާލީމެވެ. “އެކަމެއް ނޭނގެ.. އޭނައާޢި އެކުގައި ދިޔައިރު ހީވަނީ އެވަރެއް ނެތީގެން ދިޔަހެން” ޖައިޝް އެހެން ބުނެލިގޮތުން އަހަރެން ކައިރިއަށް ހިނިއައެވެ. “އެނގޭތަ.. މި ކޭސްގައި ޕޮލިހުން ވަރަށް ގިނަ ކަންތައް އެބަ ފޮރުވާ..” އަހަރެން ބުނެލީމެވެ. ޖައިޝް އަހަރެންގެ މޫނަށް ބަލާލިއެވެ. “ހާދަ ވަރަކަށޭ އެމީހުން ފޮރުވަން އުޅެނީ.. އިޓްސް ލައިކް އެމީހުން” “ޕޮލިހުންނެއް ނުން… ރަނގަޅެއް ނުވާނެ.. އަހަރެންގެ ހިތް އޭރުވެސް ބުންޏޭ އެމީހުން މީގެ ވަރަށް ތެދު ހާމަ ނުކުރެއޭ” އަހަރެންގެ ޖުމްލަ ފުރިހަމަ ކުރީ ޖައިޝްއެވެ. ޖައިޝްއަކީ ފުލުހުންދެކެ ވަރަށް ރުޅި އަންނަ މީހެކެވެ. އެމީހުންގެ ގޯސް ވާހަކައެއް ދައްކާ ކަމަށްވާނަމަ އެކަމާއި ނުބެހިއެއް އޭނާއަކަށް ނުހުރެވޭނެއެވެ. “ކިޔައިދީބަލަ.. ކިހިނެއްތަ ވީ” ޖައިޝް އޭނާގެ ގޮޑީގައި އިށީނަމުން ބުނެލިއެވެ. އަހަރެންގެ ޕްލޭން އެހާ ފަސޭހައިން ކާމިޔާބު ވީތީ ހިތާ ހިތުން ﷲއަށް ޝުކުރު ކުރީމެވެ.\nއަހަރެން ކުޑަ ގޮތަކަށް ޖައިޝްއަށް ވާހަކަ ކިޔައިދިނީމެވެ. އައިރް އެތަނުގައި ވާ އެއްވެސް ވާހަކައެއް އެއްވެސް މީހެއް ކައިރީގައި ނުދައްކާށޭ ބުނެފައިވާ ވާހަކަ އަހަރެން ރަނގަޅަށް ހަނދާން ހުއްޓެވެ. އެހެންކަމުން އަހަރެން ނާސިރުއާއި ބައްދަލުވި ވާހަކައެއް ޖައިޝް ކައިރީގައި ނުބުނަނެވެ. އެކަމަކު އައިރް އަހަރެންނާއި ސުވާލު ކުރިގޮތާއި ކުރި ސުވާލުތަކާއި ބެހޭގޮތުން ވާހަކަ ދެއްކީމެވެ. އަސްލު ތެދައް ބުނާނަމަ އަހަރެން ޖައިޝްއަކަށް އިތުބާރެއް ނުކުރަމެވެ. އޭނާ ކައިރީގައި ނުބުނާށޭ ކިޔާފައި ބުނާ ވާހަކައެއް އޮންނާނީ ގިނަ ފަހަރަށް ބޭރަށް ގޮސްފައެވެ. “އަހަރުމެންނަށް މިކަމުގައި ‘ޕޮލިހުންގެ އިހްމާލު’ ނޫނީ ‘ޕޮލިހުން ފޮރުވަނީ ކޮންކަމެއް’ ގެ ނަމުގައި އާޓިކަލްއެއް ލިޔެވިދާނެ.. އޭރުން ހަމަގައިވުވެސް މީހުންގެ ސަމާލުކަން ލިބޭނެ” އަހަރެން ބުނެލީމެވެ. “ރަނގަޅު ހިޔާލެއް.. އެހެންވީމާ މާދަން ހެނދުނު ވާއިރު އާޓިކަލް އޮންނަން ވާނީ މިތަނުގައި” މޭޒުގައި އަތް ޖައްސާލަމުން ޖައިޝް ބުނެލިއެވެ. “މާނައަކީ އަހަރެންގެ ވަޒީފާ އަހަރެންނަށް ލިބުނީއޭތަ” އަހަރެން އަހާލީމެވެ. ޖައިޝް ހިނިތުންވެލިއެވެ. އަހަރެން ޝުކުރުއާދާ ކުރުމަށްފަހު އަވަހަށް އަހަރެންގެ މޭޒު ކައިރިއަށް ގޮސް އިށީދުނީމެވެ. އޮފީހުގައި އުޅެމުން ދިޔަ މީހުން އަހަރެންނާއި ދިމާލަށް ބަލަމުން ދިޔަ ނަމަވެސް އަހަރެން އެވަރަކަށް އެކަމަކަށް ނުވިސްނަމެވެ.\nއޮފީހުގެ މަސައްކަތް ފެށުމުގެ ކުރިން އަހަރެން ކުރަންޖެހޭ ވަރަށް މުހިއްމު މަސައްކަތެއް އެބައޮތެވެ. ފޯނު ނަގާ އަހަރެންގެ އެކުވެރިއަކަށް ގުޅާލީމެވެ. ފޯނެއް ނުނަގައެވެ. “އަދި އަދްލީއަކަށްވެސް ނޭނގޭނެ ފޯނުގަނޑު ނަގާކަށް” އަހަރެންނަށް މަޑުމަޑުން ބުނެވުނެވެ. އަދި ބޭރަށް ނިކުމެ ސައިކަލަށް އަރާ ސްޓާޓް ކޮށްލީމެވެ. އަދްލީއަކީ އަހަރެންގެ ކްލާސް މޭޓެކެވެ. އެކަމަކު އެހެން އެކުވެރިންނާއި ވަރަށް ތަފާތު އެކުވެރިއެކެވެ. އަހަރެންނާއި އަދްލީ ދިމާވވިއިރު އަދްލީއަކީ ‘ބުލީ’ ގެ ޝިކާރައަކަށް ވެފައިވާ ކުއްޖެކެވެ. ސްކޫލުގެ ހުރިހާ އެންމެންވެސް އޭނައާއި ދިމާކުރެއެވެ. އޭނާ ހުންނަ ގޮތުންނެވެ. އަބަދުވެސް ހުންނާނީ ލޯބޮޑު އައިނު އަޅާފައެވެ. ކުޑަކޮށް ލަދު ގަނެ ވާހަކަ ދައްކާއިރު އާ ގަންނަ ކަހަލަ ގޮތެއް ހުރެއެވެ. އެންމެ ފުރަތަމަ ސްކޫލުގައި އޭނާއާއި އެއްކޮޅަށް ވާހަކަ ދެއްކީ އަހަރެންނެވެ. އޭނާއަށް އަހަރެންނަށް ޝުކުރުއަދާ ކުރެވުނީވެސް އޭގެ ތިން ދުވަސް ފަހުންނެވެ. ލަދުން ވާހަކަ ދައްކަން ނުކެރުނީ ކަމަށް އޭނާ ބުންޏެވެ. އަދްލީގެ ހޮބީއަކީ ކޮންޕިއުޓަރ އެވެ. ކޮންޕިއުޓަރ އަކުން އޭނައަކަށް ނުކުރެވެނެ ކަމެއް ނުއޮންނާނެއެވެ. ސްކޫލްގައި އުޅުނުއިރު އޭނައަށް ‘ނާޑް’ އޭ ކިޔާފައި އަހަރެން ގޮވާ ހަދަމެވެ.\nބުލީގެ ސަބަބުން އަދްލީއަށް ކުރީ ވަރަށް އެހެން ކަހަލަ އަސަރެކެވެ. ހުރިހާ އެންމެންނާއި ވަކިން އުޅެ އެންމެންނާއި އޮންނަ ގުޅުން ކަނޑާލިއެވެ. އެކަނި ކޮޓަރި ތެރޭގައި ގިނަ ވަގުތު ހޭދަކުރަން ފެށިއެވެ. އަދްލީއަކީ ބައްޕަ ނެތް ކުއްޖެއްކަމުން އޭނަ ބެލީ މަންމަ އެކަންޏެވެ. އޭނާގެ މަންމަވެސް މަރުވުމުން ދެން އޭނާގެ ކަންތައް ކުރީ ދުރުތާ ތިމާގެ މީހެކެވެ. ނަމަވެސް މިހާރު އޭނަގެ ހުރިހާ ހަރަދެއް ކުރަނީ އޭނަ އެކަންޏެވެ. އަހަރެން އަދްލީގެ އުޅޭ އެޕާޓްމެންޓަށް ގޮސް ދޮރުގައި ޓަކި ޖަހާލީމެވެ. ހަބަރެއް ނުވިއެވެ. ބެލް އަޅާލީމެވެ. އެވަރުންވެސް ހަބަރެއް ނުވިއެވެ. އެހެންކަމުން ދޮރުގައި އަތުން ޖަހާލީމެވެ. “ކޮބާ ބޭނުމަކީ” އަދްލީގެ އަޑު އެވަގުތު އިވިގެން ދިޔައެވެ. “އަދްލީ.. މިއީ އާސީންއޭ” އަހަރެން ގޮވާލީމެވެ. “ކޮބާ ބޭނުމަކީ” އަނެއްކާވެސް އަދްލީ އަހާލިއެވެ. “އަދްލީ.. މި އައީ.. ކަމަކު ކިޔަން..” އަހަރެން ބުނެލީމެވެ. “އެހެން ވެގެންނެއް ނޫންތަ މި އަހަނީ ކޮބާހޭ ބޭނުމަކީ” ދޮރު ކުޑަކޮށް ހުޅުވާ އަހަރެންނަށް ފެންނަ ވަރަށް މޫނު ދައްކާލަމުން އަދްލީ އަހާލިއެވެ. “ކިހިނެއްތަ އަދްލީ” އަހަރެންނާއި އަދްލީ މި ފެނުނީ ދުވަސްކޮޅެއް ވީ ފަހުންނެވެ. “އަހަރެން.. ރަނގަޅު.. އާސީން ބޭކާރު ވާހަކަ ގިނަ ނުކޮށް ބޭނުން ކަމެއް ބުނޭ” އަދްލީ އަކީ އެކަހަލަ ކުއްޖެކެވެ. އަބަދުވެސް އަވަސް އަވަސް އަރުވާލާފައި ހުންނަ ކުއްޖެކެވެ. ބައެއް މީހުން ބުނާ ގޮތުން އަދްލީއަކީ ސައިކޭޓްރިސްޓް މައްސަލައެއް ހުންނަ މީހެކެވެ.\n“އޯކޭ.. އަހަރެން މިއައީ މި ކުއްޖާއާއި ބެހޭގޮތުން މައުލޫމާތު ކޮޅެއް ލިބޭތޯ” އަހަރެން ގަނޑުކޮޅެއް ދެމުން އަދްލީ ކައިރީގައި ބުނެލީމެވެ. އަދްލީ ގަނޑުކޮޅު ހިފިއެވެ. “ދިރި ހުއްޓަސް.. ނެތަސް.. އަހަރެން ތި ނަމުގައިވާ މީހާއާއި ބެހޭގޮތުން ހުރިހާ މައުލޫމާތެއް ބޭނުން.. އަދި އޭނަގެ ފޮޓޯއެއްވެސް..” އަހަރެން ބުނެލީމެވެ. “އޯކޭ.. އަހަރެން ފޮނުވާނަން” އެހެން ބުނެލުމަށްފަހު އަދްލީ ދޮރު ކުއްލިއަކަށް ޖެހިއެވެ. އަހަރެން ސިހިގެން ދިޔައެވެ. ނަމަވެސް އަހަރެން ހިނިތުންވެލީމެވެ. މި ރާއްޖޭގައި އަހަރެން ބޭނުންވާ ކަންތައް ކުރެވޭނެ މީހަކު ހުރިއްޔާ އެއީ އަދްލީއެވެ. އެގަނޑުކޮޅު އަދްލީއާއި ހަވާލު ކުރުމަށްފަހު އަހަރެން އަވަހަށް މިސްރާބު ޖެހީ އޮފީހަށެވެ. މާދަމައަށް ވާއިރަށް ޖައިޝް ހިތްކިޔާކަހަލަ ރިޕޯޓްއެއް ޕޮލިހުންނާއި ބެހޭގޮތުން ލިޔެވޭތޯއެވެ.\nއޮފީހަށް ދިޔައިރު ހަވީރު ވެއްޖެއެވެ. އެހެންކަމުން އެކަމާއި ބެހޭގޮތުން މައުލޫމާތު ހޯދަމުން ރިޕޯޓް ލިޔަމުން އަހަރެން ދިޔައީމެވެ. ވަގުތުތައް ދިޔަގޮތެއްވެސް އަހަރެންނަކަށް ނޭނގުނެވެ. “އާސީން” ކުއްލިއަކަށް އަހަރެން ސިހިގެން ދިޔައީ އަހަރެންގެ ނަމުން މީހަކު ގޮވާލީމެވެ. މަޑުމަޑުން އަހަރެންނަށް މުޅި އޮފީސް ތެރެއަށް ބަލާލެވުނެވެ. އެވަގުތު ހިތައް ބިރުވެރިކަން ވަދެގެން ދިޔައެވެ. އެތަން އެހާ އަދިރިވީ ކޮން އިރަކު ހެއްޔެވެ. ގަޑި ބަލާލެވުނެވެ. އޭރު ރޭގަނޑު ހަތެއް ޖަހައިފިއެވެ. އަހަރެން މި ހުރިހާ އިރަކު މިއިނީ ލައިޓް ނުދިއްލާ ހެއްޔެވެ. މިތަނުގައި އަހަރެން މިއިނީ އެކަނި ހެއްޔެވެ. އެންމެން ދިޔައިރު އަހަރެން ކައިރީގައި ނުބުނީ ކީއްވެ ހެއްޔެވެ. ހިތުގައި ސުވާލު ފުނިޖެހި އުތުރިގަތެވެ. “އާސީން” ދެވަނަ ފަހަރަށް އެއަޑު އިވިގެން ދިޔައެވެ. ބަރު ފިރިހެން އަޑެކެވެ. އެއަޑު އިވުމުންވެސް އަހަރެންގެ ގައިން ހީބިހި ނަގައިގެން ދިޔައެވެ. މަޑުމަޑުން އަނެއްކާވެސް އޮފީސްތެރެއަށް ބަލާލެވުނެވެ. އެވަގުތު ކައިރީގައި ހުރި ކޮންޕިއުޓަރ ކުއްލިއަކަށް ނިވުނެވެ. އެތަނަށް ވެރިވެގެން ދިޔައީ އިތުރު އަދިރި ކަމެކެވެ. އަތުން ކީބޯޑުގެ އަކުރު ތަކަށް ފިއްތައި ގަތީމެވެ. ނަމަވެސް އެއްވެސް ކަމެއް ނުވިއެވެ. އަހަރެން މަޑުމަޑުން މުޅިތަނަށް ބަލާލީމެވެ. މުޅިތަނުން ފެންނަމުން ދިޔައީ އަދިރިކަމާއި ނާމާންކަމެވެ. ބޭރުގެ މަގުމަތީގައި ދިއްލާފައިވާ ލައިޓް ތަކުން އެތަނަށް އަލިވަނީ ކުޑަކޮށެވެ. އަހަރެން މަޑުމަޑުން ކައިރީގައި އޮތް ދަބަހާއި ފޯނު ނެގީމެވެ.\n“ބިރުންތަ ތިހުރީ” އޯގާތެރިކަމުން ފުރިފައިވާ ގޮތައް އެއަޑު އިވިގެން ދިޔައެވެ. އަހަރެންނަށް ހިން ދިރުވާލެވުނެވެ. ފޯނާއި ދަބަސް ނަގާ މެޔާއި ލައި ބޮޑިކޮށްލީމެވެ. އަދި މަޑުމަޑުން ގޮޑިއާއި ދުރަށް ޖެހިލީމެވެ. ލައިޓް ހުރި ދިމާއަށް މަޑުމަޑުން މުޅިތަން ބަލަމުން ފަހަތަށް ވާގޮތަށް ދިޔައީމެވެ. “އަހަރެންނަކީ ކާކު ކަން އެގިއްޖެތަ” އަނެއްކާވެސް އެއަޑު އިވިގެން ދިޔައެވެ. އަހަރެން ބިރުން ހުރީ ކަމަށްވެސް ވެދާނެއެވެ. އެއަޑު އެފަހަރު އައި ދިމާލެއް ބުނެދޭކަށް ނެނގުނެވެ. އަހަރެންނަށް އެންމެ އަދިރި ދިމާލަށް ބަލާލެވުނު ގަޑީގައި އެތަނުގައި ހުރި ހިޔަނި ރަނގަޅަށް އަހަރެންނަށް ފެނުނެވެ. މޭގަނޑު ހީވީ އަހަރެންގެ އަގަޔަށް އައި ހެންނެވެ. މީހާ ގަނޑުވި ކަހަލައެވެ. ކުރިއަށް ވުރެއް ބާރަށް ދަބަހާއި ފޯނުގައި ހިފަހައްޓާލެވުނެވެ. އޭރު އަހަރެންނަށް ހުރީ ލައިޓްތައް ހުރި ހިސާބަށް ދެވިފައިކަމުން މަޑުމަޑުން އަހަރެން އަތުން ލައިޓްތައް ޖައްސާލީމެވެ. ނަމަވެސް ހިތާމަ ހުއްޓެވެ. އެންމެ ލައިޓްއެއްވެސް ނުދިލުނެވެ. “މިއަދު ހުރިހާ ލައިޓް ތަކެއްވެސް ވަނީ އަހަރެންގެ ބާރު ދަށުގައި” އެއަޑު އިވިގެން ދިޔައެވެ. އަހަރެން ފޯނުގެ ލައިޓް ޖެއްސޭތޯ މަސައްކަތް ކުރީމެވެ. ނަމަވެސް ބަލާލިއިރު ފޯނުވެސް އޮތީ ނިވިފައެވެ.\nދެލޯ ކަރުނުން ފުރުނެވެ. މިފަދަ ގޮތަކަށް ދިމާވެދާނެކަމަށް އަހަރެން ހުރީ ވިސްނައިގެނެއް ނޫނެވެ. “އަހަރެންނަށް ޔަގީން މިހާރު އަހަރެން މީ ކާކުކަން އާސީންއަށް އެގިދާނެކަން.. އަހަރެންގެ ބޭނުމަކީ އާސީން ބިރުގެންނެވުމެއް ނޫން.. އަހަރެން ބޭނުންވީ އާސީންއާއި ވާހަކަ ދައްކާލަން” އަހަރެން އެއްވެސް އެއްޗެއް ނުބުނަމެވެ. އެކަމަކު އެއަޑު މަޑުމަޑުން ކައިރިވަމުން އަންނަމުން ދިޔަކަން އަހަރެންނަށް އިހްސާސް ވިއެވެ. އެވަގުތު އަހަރެން ބޭނުންވީ އަޑުބާރުކޮށް ގުރުއާން ކިޔަވާށެވެ. ނަމަވެސް އަހަރެންގެ އަޑެއްވެސް ބޭރެއް ނުވިއެވެ. އެހެންކަމުން ހިތުން ކިޔަން ފެށިމެވެ. އަދި މަޑުމަޑުން ދޮރާއި ދިމާލަށް ދިޔައީމެވެ. އިތުރަށް އެއަޑެއް ނީވުނެވެ. އަހަރެން އަވަސްކަމާއި އެކު ދޮރުހުޅުވާލަމުން ބޭރަށް ނިކުތީމެވެ. އަދި ދުވެފައި ކަހަލަ ގޮތަކަށް އެ އިމާރާތުން ބޭރަށް ނިކުމެ ސައިކަލަށް އަރާ ދުއްވާލީމެވެ.\nމީހާއަށް ހިތްހަމަޖެހެވުނީ އެތަނުން ދުރައްދެވުނީމެވެ. ފުން ނޭވާއެއް ބޭރުކޮށްލީމެވެ. ހަމަޖެހިގެން ހުރެ އަވަހަށް ގެއަށް ދިއުމަށް އެންމެ ފަސޭހައިން ދެވޭ ގޯޅިއެޅީމެވެ. އެތައް އިރަކު ދުއްވި އިރުވެސް އަހަރެން ބޭނުންވާ ހިސާބަށް ނުދެވޭކަން އެނގުނީ އޭގެ އިރުގަނޑެއް ފަހުންނެވެ. އަދި އެމަގުގައި އެއްވެސް މީހަކު ނުފެއްނާތީ އަހަރެން ހައިރާންވެގެން ދިޔައެވެ. މީހާ ހާސްވާން ފެށިއެވެ. މާލޭގެ މަގުމަތީގައި އެގަޑީގައި އެއްވެސް މީހަކު ނޫޅެ ގޮސްފާނެ ހެއްޔެވެ. އަހަރެން ސައިކަލް މަގު މެދައް ވާގޮތަށް މަޑުކޮށްލީމެވެ. އަދި މަގުގެ ދެކޮޅު ހޯދާ ބަލާލީމެވެ. “އަހަރެން އެހާ ވާހަކަ ދައްކާ ހިތުން ހުއްޓާ.. އާސީން ކީއްވެ އައީ” ކުއްލިއަކަށް އެއަޑު އިވުނީ އަހަރެންގެ ފުރަގަހުންނެވެ. އަހަރެން ސިހިފައި ބަލާލީމެވެ. އޭރު އެތަނުގައި ހުރި އަދިރިކޮޅު ތެރެއިން މީހަކު ނުކުންނަނީއެވެ. ރީތި ޒުވާނެކެވެ. ދޮން ހަށިގަނޑެކެވެ. ފަން ދިގު އިސްތަށިގަނޑެކެވެ. ލައިގެން ހުރީ ތުނި ކަޅު ކުލައިގެ ގަމީހެކެވެ. ދެން ޖިންސެކެވެ. ޒުވާނާއަށް ލިބިފައިވާ ރީތި ފުރިހަމަ ވަރުގަދަ ދެބުމައިގެ ސަބަބުން އިތުރަށް ރީތިކަމަށް ދައްކައެވެ. އަހަރެންނަށް އަނގަ ހޮޅުވުނެވެ. އެޒުވާނާ ހުރީ ހިނިތުންވެލައިގެންނެވެ. ނަމަވެސް އެއީ ކާކުކަން އަހަރެންނަށް ރަނގަޅަށް އެނގެއެވެ. “ހައި.. އަހަރެންނަށް ކިޔައީ ބަންޝީލް” ބަންޝީލް އަމިއްލައަށް ނަން ބުނެލިއެވެ.\n“އަހަރެންނަށް އެނގޭ.. އާސީންގެ ހިތުގައި ބައިވަރު ސުވާލު އުފެދޭނެކަން.. ނޫންތަ” ކުރިއަށް ފިޔަވަޅެއް އަޅަމުން ބަންޝީލް ބުނެލިއެވެ. އަހަރެން ހުރީ ގުޑިލަންވެސް ނޭނގިފައެވެ. އަހަރެން ހީކުރީ އަހަރެންގެ އުނަގަނޑުގައި އޮތް ތަދީދުގެ ސަބަބުން އެއްވެސް ވަރަކަށް މީތީގެ އުދަގޫ ނުވާނެ ކަމަށެވެ. ނަމަވެސް ވީކީ އެހެނެއް ނޫނެކެވެ. “ރަނގަޅު.. އާއްމު ޖިންނިތަކަށް ތި ތަވީދު އޮވެގެން އާސީންއަކާއި ކައިރިއެއް ނުވެވޭނެ.. އެކަމަކު އަހަރެންނަކީ އާއްމު ޖިންނިއެއް ނޫން.. އަހަރެންނަކީ މީހެއްގެ ނުބައި އަމަލުން އުފަންވެފައި ހުރި ބާރުގަދަ ޖިންނިއެއް.. ތިކަހަލަ އާދައިގެ ތަވީދަކުން އަދި އެމީހުންނަކަށް އަހަރެންނާއި އާސީންއާކާއި ދުރެއް ނުކުރެވޭނެ” ބަންޝީލް ފަހުރުވެރިކަމާއި އެކު ބުނެލިއެވެ.\nހަމައެކަނި ބޮޑާކަމާއި ކިބިރުވެރިކަން ލިބިފައިވަނީ އިންސާނުންނަކަށް ނޫންތާއެވެ. ޖިންނީންގެ ތެރެއިންވެސް އެކަހަލަ އެއްޗެހި އުޅެނީއޭ އަހަރެންގެ ހިތައް އެރިއެވެ. “ކީއްވެ ބޮޑާ ނުވާންވީ.. ތިހާ ރީތި ކުއްޖެއް.. އަހަރެންގެ މިލްކަކަށް ވެގެންދާއިރު” ބަންޝީލް ބުނެލިއެވެ. އަހަރެން ފަހަތަށް ފިޔަވަޅެއް އަޅާލީމެވެ. މިއީ ޖިންނިއެކެވެ. އަހަރެންނަކީ އިންސާނެކެވެ. ކޮންމެ ގޮތެއްވިޔަސް އަހަރެންނަށް ވުރެއް އޭތި ބާރުގަދަވާނެއެވެ. ހިތުން އަހަރެން ހުރީ ގުރުއާން ކިޔަވަ ކިޔަވައެވެ. ބަންޝީލް އަހަރެންނާއި ކައިރިއަށް އައުމަށް ފިޔަވަޅެއް އެޅިއެވެ. އެކަމަކު އެވަގުތު ދެފިޔަވަޅު ފަހަތަށް ޖެހިލިއެވެ. އަދި ބިރުވެރިކަމާއި އެކު އަހަރެންނާއި ދިމާލަށް ބަލާލިއެވެ. “ބަންޝީލް ވިޔަސް އެހެން އެއްޗެއް ވިޔަސް.. އަހަރެންނާއި ކައިރިވާން ނުވިސްނާތި.. އަހަރެންނަކީ ކާކުކަން ނޭނގިގެން ތިއުޅެނީ..” އަހަރެން ބިސްމި ކިޔާ ސައިކަލަށް އެރީމެވެ. އަދި ތަޅުދަނޑިޖަހާ ސްޓާޓް ކޮށްލީމެވެ. އޭރުވެސް އަހަރެން ދިޔައީ ގުރުއާން ހިތުން ކިޔަވަމުންނެވެ. ސައިކަލް ދުއްވާލީމެވެ. ބާރު ދުވެއްޖެއްގައި އަހަރެންނަށް ނިކުމެވުނީ މަޖީދީމަގަށެވެ. އެހާ ބާރަށް އުމުން އެތަނުން ދިޔަ ކާރެއްގައި ނުޖެހުނީ ކިރިޔާއެވެ. އަހަރެން ފަހަތް އެބުރި ބަލާވެސް ނުލަމެވެ. ބާރަށް ދުއްވާފައި ގޮސް އަހަރެން ގެ ކައިރިއަށް މަޑުކޮށްލީމެވެ. އޭރު އަހަރެން މަޑުމަޑުން ތުރުތުރު އަޅަމުން ދިޔަކަން އަހަރެންނަށް ފާހަގަ ވިއެވެ. މީހާގެ ކަރުތެރެ ވަނީ ހިކިފައެވެ. މީހާ ހީކަރުވަންފެށިއެވެ. ސައިކަލް ޕާކް ކޮށްލުމަށްފަހު އަވަސް ކަމާއި އެކު ލިފްޓަށް އެރީމެވެ. ލިފްޓުން ފައިބާ ގެއަށް ވަންނަން އަހަރެން ދޮރުގައި ހިފާލީމެވެ. ދޮރު ހުޅުވާލެވުނު ކަން އަހަރެންނަށް އެނގެއެވެ. ނަމަވެސް ދެން ވީގޮތެއް އަހަރެންނަކަށް ނޭނގުނެވެ.\nkihineh tha hurihaa kudin .. mi baives hurihaa kudin nah kamudhaane kamah heekuran .. 🙂 hurihaa kudinge hiyaalu thakah maruhabaa 🙂\nVarah salhi ?\nVvvvvvvvvvv rythi. V interest me story. Dhen vaane gotheh kiyaala hihvanu. Next part avahah update kohladhehche. Keep it up…\nthnks shaai dear 🙂 v avahah up koh dheveytho try kuraana igey 🙂\nWow fantasy…haadharyhchey…hama rgalhah vx biruganehjje..hehe…whn nxt prt\nheheh… thnks princess dear 🙂\nmasha allah v furihama ????\nthnks ken dear 🙂\nVvv reethi mi part..v interesting…nyt gadyga kynama yagyn nidhanvx nukereyne..ehe viyas biruveri vaahaka v kiyaa hiy veu..nxt prt avahah up kohdhyba plxxx..keep it up dear\nthnks niz dear 🙂 thihaa lobi comment eh koh leema happy vejje bodu koh 🙂\nV nice this part also.. waiting fr next part.. ☺☺☺\nthnks dear thihaa sweet comment eh koh leema nuxu 🙂\nWoww.. Story hama habeys.❤❤?. V v kiyaahithun keevx.. dhn knirakun nxt part… avas upload beynun ingey..\nthnks shine dear 🙂 avas kureveytho balaan igey 🙂\nvarah reethi mibai ves. kon irakun next part fantasyyyyy?? ? avahah up koddhecchey.. mii horror story eh dhw. i love it ❤ alhey.. Bansheel ei jinni eh dhw.. just what i thought. 😮\nfaxoo ge lobi comment eh fenunyma fantasy v happy vejje 🙂 thnks bodu koh 🙂\nMy god. haadha salhi hisaabaunney thi nimmy FANTASY. fantasy i haveaquestion. Are uaboy oragirl. kurin bihen Rineesh ah reethivi furathama story mee.. V salhi story and kon iraku up kurany?\nthnks rineesha dear 🙂 v ufaa vejje thihaa lobi coment eh kohleema .. and fantasy mee girl kujjeh 🙂\nmi baives haaadha reehchey.. cnt wait aneh part ah.. ahahah up kurahchey.. keep it up fantasy\nFantasy thee girl kujjekeyyy..! V salhi mi part. Hama neyva hifahttaigen mi kiyunee.\nheheh thnks aleena dear 🙂\nwow…jux wow.varah habeys mi story..garah dhuvas kohfa mi site ge story balaalee..n fantasy ge story eh otheema mi kiyaalee reethi vaane kan ingeythee..varah salhi hurihaa part ehves..plss aneh part avahah upload kurahchey 🙂\nthnks samii v bodu koh 🙂 thihaa lobi coment eh koh leema ufaa vejje bodu koh 🙂\nFantasy haadha rangalhey. Thi noony neh comment kureema reply kuraa kujjeh. Thankyou fantasy dhoony ???\nthnks shekey … 🙂 thi kudin thihaa lobi comment kohleema reply kuran vaane eh nun dhoo 😉 <3\nanother question. why are u saying dear always. Eg: Thanks Rinysh dear. Thanks Bird dear. thanks Fish dear. Why so much Dears??? 😉 Anyways Rineesha nukiyaa Rinysh kiyaaba\nheheh ok ehen viyya kiyaany rinysh igey 🙂 anekka rinysh dear keema hin hama nujehenytha 😉 😉\nV v reethi avaha up kodeeba\nthnks ny bodu koh 🙂\nލޯބި May 23, 2017\nނޭދެން ވަކިވާކަށް 1\nލޯބި April 24, 2021


Yameen ge maraa gulhey evves hekkeh natha eh nulan: Police | Mihaaru\nޔާމީން މަރާލުމުގައި އަމަލީ ގޮތުން ބައިވެރިވީ ތިން މީހެއް: ޕޮލިސް\n09 އޯގަސްޓް 2017 - 16:49 103 comments\nފުލުހުން ބޭއްވި ޕްރެސް ބްރީފިންގައި ބުނީ ޔާމީން މަރާލުމުގައި އަމަލީ ގޮތުން ބައިވެރިވީ ހ. އަންނާރުމާގޭ އިސްމާއިލް ހައިޝަމް ރަޝީދާއި މ. އިރާސްމިކުގޭ އަހުމަދު ޒިހާން އިސްމާއިލްކަން ތަހުގީގަށް އެނގިފައިވާ ކަމަށެވެ. އަދި އެ ވަގުތު ގޭގެ ބޭރުގައި ފާރައަށް ހުރީ ގ. ތާއިފް އިސްމާއިލް ރަޝީދު ކަމަށް ފުލުހުން ބުންޏެވެ.\nއެ ތިން މީހުންގެ އިތުރުން ދެން މި މައްސަލާގައި ހައްޔަރުކޮށްފައި ވަނީ ގދ. ގައްދޫ ސިންދުބާންގޭ މުހައްމަދު އިފްރާން އާއި މ. ކުދެހި ހަސަން ޝިފާޒާއި ގދ. ތިނަދޫ ހިކިފިނިފެންމާގޭ އަހުމަދު ނަސޫހް އަބްދުﷲ އާއި މ. ޕާލްމާވިލާ މުހައްމަދު ޔަޝްފައު ރަޝީދު އަދި މ. ކޮޅުފުށި އީސްޓް ހުސެއިން ޒިޔާދު އެވެ.\nފުލުހުން ބުނީ ޔާމީން ދިރިއުޅުނު ގެ، މ. ސްޕެޓިއުލާ އަށް އަށް ދިއުމަށްޓަކައި އޮފީހުން ނުކުތީ މިދިޔަ އޭޕްރީލް 23 ވަނަ ދުވަހުގެ ރޭ ދަންވަރު 2:23 ހާއިރު ކަމަށާއި އޭރު ވެސް އޭނާ އަށް ބަޔަކު ފާރަލަމުން ދިޔަކަން ތަހުގީގަށް އެނގޭ ކަމަށެވެ. އެގޮތުން ޣާޒީ ބިލްޑިންގްގެ އިރުމަތީ ގޯޅިން އަމީރުއަހުމަދު މަގަށް އެޅުމާ ހަމައަށް ދެ މީހަކު ޔާމީނަށް ފާރަލަމުން ދިޔަ ކަމަށް ފާހަގަ ކުރެވިފައިވާ ކަމަށް ފުލުހުން ބުންޏެވެ. އެ މީހުން ޔާމީނަށް ފާރަލަމުން ދިޔައީ ތިން ނަމްބަރު ފާލަމާ ހަމައަށް ކަމަށް ފުލުހުންގެ ޕްރެޒެންޓޭޝަންގައި ބުންޏެވެ.\nޔާމީން އަމީރުއަހުމަދު މަގަށް އެޅުމުން، އޭނާ އަށް ފާރަލި ދެ މީހުން އަނބުރާ ދިޔައީ މަސްވެރިންގެ ޕާކާ ހަމައަށް ކަމަށް ވެސް ފުލުހުން ބުންޏެވެ.\n"އަދި މި ދެ މީހުންގެ ތެރެއިން އެކަކު ފޯނުން މުއާމަލާތް ކުރަމުން ދިޔަކަން ތަހުގީގަށް އެނގިފައިވޭ،" ޕްރެޒެންޓޭޝަންގައި ފުލުހުން ބުންޏެވެ.\nފުލުހުން ބުނިގޮތުގައި ޔާމީން ގެ އަށް ދިއުމުގެ ކުރިން ތިން މީހަކު، އެ ގޭ ކައިރިއަށް ގޮސް އޭގެ ތެރެއިން ދެ މީހަކު ގެއަށް ވަނެވެ. ތިންވަނަ މީހާ ހުރީ ގޭގެ ބޭރުގަ އެވެ.\nގެ އަށް ވަން ދެ މީހުން އެންމެ ފުރަތަމަ ވެސް ކުރި ކަމަކީ އެ ގޭގެ ތިރީގައި ހަރުކޮށްފައި ހުރި ކެމެރާ އެހެން ދިމާލަކަށް އަނބުރާލައި އަދި ލައިޓް ވެސް ނިއްވާލުން ކަމަށް ފުލުހުން ބުންޏެވެ. އޭރު ޔާމީން އަރާ ހަމަވީ، ޗާންދަނީމަގާއި ކެނެރީމަގާ ހިސާބަށް ކަމަށް ފުލުހުން ބުންޏެވެ.\n"ޔާމީން ގޮސް ދިރިއުޅޭ ގެއަށް ވަނީ 2017، 23 އޭޕްރީލް ދުވަހުގެ ރޭ 2:46 ހާއިރު. ޔާމީން ރަޝީދު ގެ އަށް ވަދެ ލިފްޓަށް އެރުމަށް ލިފްޓަށް ފިއްތި ވަގުތާއި ޔާމީނަށް ހަމަލަދިން ވަގުތާ އެއް ވަގުތަކަށް ވުމުން ފުލުހުންގެ ތަހުގީގަށް ވަނީ މި ރަހުމް ކުޑަ އަމަލު ހިންގި މަންޒަރު، ލިފްޓްގެ ކެމެރާގެ ރެކޯޑިން އިން ލިބިފައި،" ފުލުހުންގެ ޕްރެޒެންޓޭޝަންގައި ބުންޏެވެ.\nއަދި ޔާމީން ރަޝީދަށް ހަމަލަ ދިނުމަށް ފަހު، ބަޔާން ކުރެވިފައިވާ ތިން މީހުން ދެ ސައިކަލްގައި ގެ އިން ނުކުމެގެން ގޮސް ބޮޑުތަކުރުފާނާ ހަމައިން އެއް ނަމްބަރު ކުނިކޮއްޓާ ހިސާބަށް ގޮސްފައި ވަނީ އެކުގައި ކަން ތަހުގީގަށް ވަނީ އެނގިފައި."\nޔާމީން މަރާލި މައްސަލާގައި އަށް މީހަކު ހައްޔަރުކޮށްފައިވާއިރު އޭގެ ތެރެއިން އެކަކު ހުރީ ގޭ ބަންދުގައި ކަމަށް ފުލުހުން ބުންޏެވެ. އަދި އަށް މީހުންގެ މައްޗަށް ދައުވާ ކުރުމަށް ޕީޖީގެ އޮފީހަށް ފޮނުވި ނަމަވެސް ދައުވާ ކުރީ ހަތް މީހެއްގެ މައްޗަށް ކަމަށް ފުލުހުން ބުންޏެވެ. ދައުވާ ނުކުރަނީ ގޭ ބަންދުގައި ހުރި މީހާގެ މައްޗަށެވެ.\nފުލުހުން ބުނީ ޔާމީން މަރާލުމުގައި ބައިވެރިވީ، އެކަށީގެންވާ ފެންވަރަށް ކިޔަވައިގެން ތިބި މީހުން ކަމަށް ވިޔަސް އެއީ ދީނީ ގޮތުން ބަސް ބުނުމުގެ އެއްވެސް ލިޔުމެއް ލިބިފައިވާ ބައެއް ނޫން ކަމަށެވެ. އަދި އެ މީހުންގެ ވިސްނުމުގައި، ޔާމީނަކީ ދީނަށް ފުރައްސާރަ ކުރާ މީހެއް ކަމަށް ފުލުހުން ބުންޏެވެ.\n"އަދި މި މީހުންނަކީ ދީނަށް ފުރައްސާރަކުރާ މީހުން ބަލައި ގަންނަ ބައެއް ނޫންކަން ތަހުގީގުން އެނގިފައިވޭ. ޔާމީން ރަޝީދުގެ މަރުގެ ފަހަތުގައި އެއްވެސް ސިޔާސީ އަދި އެ ނޫން، ޖަމިއްޔާ ޖަމާއަތެއްގެ ބައިވެރިވުމެއް އޮތްކަން ތަހުގީގުން އެނގިފައެއް ނުވޭ،" ޔާމީން މަރާލި މައްސަލާގައި މިހާތަނަށް ފުލުހުން ދިން އެންމެ ތަފުސީލީ ޕްރެޒެންޓޭޝަންގައި ބުންޏެވެ.\nފުލުހުން ބުނީ އިސްލާމް ދީނުގެ ނަމުގައި ނާތަހުޒީބު އަމަލު ނުހިންގުމަށާއި ދީނަށް ފުރައްސާރަ ކުރުމުގެ އެއްވެސް ކަމެއް ދިވެހި ފަސްގަނޑުގައި ނުކުރުމަށް އިންޒާރު ކުރާ ކަމަށެވެ.\nފުލުހުން ބުނީ ތަހުގީގަށް ބޭނުންވާ ހެކީގެ އަސްލަށް އެއްވެސް ބަދަލެއް ގެނެސް އަދި އެއްވެސް ހެއްކެއް ނައްތާލާފައި ނުވާނެ ކަމަށެވެ. އަދި ޝަރީއަތް ކާމިޔާބު ކުރުމަށް ބޭނުންވާ ހުރިހާ ހެކިތައް ޕްރޮސެކިއުޓަ ޖެނެރަލްގެ އޮފީހަށް ފޮނުވާފައިވާނެ ކަމަށް ފުލުހުން ބުނެ އެެވެ.\nފުލުހުން ބުނީ ޔާމީން މަރާލި މައްސަލައިގެ ތަހުގީގަށް މަސްވެރިންގެ ޕާކާއި އެ ސަރަހައްދުގެ މޫދާއި ފަތާ ޓްރެކްގެ ސަރަހައްދު އަދި އެއް ނަމްބަރު ކުނިކޮށި ފާސްކޮށްފައިވާ ކަމަށެވެ. އަދި ޔާމީން މަރާލުމުގައި ބައިވެރިވި މީހުން ކަމަށް ދާނެ ކަމަށް ބެލެވޭ ރަށްތަކާއި އެއިން ކޮންމެ މީހަކު ދިރިއުޅުނު ގެ ވެސް ބަލައި ފާސްކޮށްފައިވާ ކަމަށް ފުލުހުން ބުންޏެވެ. މީގެ އިތުރުން ބޮޑުތަކުރުފާނުމަގުގައި ހުންނަ މޭރީބްރައުން އިން ފެށިގެން ވިލާ ކޮލެޖާ ހަމައަށް ހިމެނޭ މޫދުގެ ސަރަހައްދު ވެސް ބަލައި ފާސްކުރި ކަމަށް ފުލުހުން ބުނެ އެވެ.\nމީގެ އިތުރުން މި ތަހުގީގަށް ހަތަރު ގައުމެއްގެ ފުލުހުންގެ އިދާރާގެ އެހީތެރިކަން ހޯދާފައިވާ ކަމަށް ފުލުހުން ބުންޏެވެ.\nއިތުރު ލިޔުންތައް ޕޮލިސް މީހުން މެރުން ޔާމީން ރަޝީދު މަރާލުން


Maruge hukum thanfeezu kurumah soikohfin: Sirisena\nމަރުގެ ހުކުމް ތަންފީޒު ކުރަން ސޮއި ކޮށްފިން: ސިރިސޭނާ\nލަންކާގެ ރައީސް މައިތިރިޕާލާ ސިރިސޭނާ ފިލިޕިންސްއަށް ކުރެއްވި ދަތުރުފުޅުގެ ތެރެއިން\nސްރީލަންކާގައި މަސްތުވާތަކެތީގެ ބޮޑު މައްސަލަތަކުގައި މަރުގެ ހުކުމް ތަންފީޒު ކުރަން ކުރަން ޖެހޭ ހުރިހާ ކަމެއް ނިމި އެކަމާއިގެން ކުރިއަށް ދިއުމަށްޓަކައި ހަތަރު ގައިދީއަކަށް މަރުގެ ހުކުމް އިއްވުމަށް ސޮއިކޮށްފައިވާނެ ކަމަށް އެ ގައުމުގެ ރައީސް މައިތިރިޕާލާ ސިރިސޭނާ މިއަދު ވިދާޅުވެއްޖެ އެވެ.\n"އަޅުގަނޑު ހަތަރު ގައިދީއެއްގެ މަރުގެ ހުކުމް ތަންފީޒު ކުރަން ސޮއިކޮށްފައި ވާނެ. އަދި އެކަމަށް ތާރީހު ވެސް ކަނޑަ އަޅައިފިން" ކޮލަމްބޯގައި ނޫސްވެރިންނާއި ބައްދަލު ކުރައްވަމުން ވަކި ތާރީހެއް ހާމަ ނުކުރައްވާ އަދި ކުށްވެރިންގެ ނަން ވެސް ހާމަ ނުކުރައްވާ ސިރިސޭނާ ވިދާޅުވި އެވެ.\nލަންކާގައިއެންމެ ފަހުން މަރު ހުކުމެއް ތަންފީޒު ކޮށްފައި ވަނީ މީގެ 43 އަހަރު ކުރިންނެވެ. އަދި އެ ގައުމުގައި އެންމެ ފަހުން ޖައްލާދެއްގެ ވަޒީފާގައި ހުރި މީހާ އަހަރުތަކެއް ވަންދެން ހުރެފައި 2014 ވަނަ އަަހަރު ވަޒީފާއިން އިސްތިއުފާ ދިނީ އެންމެ މީހެއްގެ މައްޗަށް ވެސް މަރުގެ ހުކުމް ތަންފީޒު ނުކޮށެވެ. އަދި މިދިޔަ އަހަރު ޖައްލާދުގެ ވަޒީފާއަށް ނަގާފައިވާ މީހާ ވަޒީފާއަށް އެންމެ ދުވަހަކު ވެސް ވަޒީފާއަށް ގޮސްފައެއް ނުވެއެވެ.\nލަންކާ ސަރުކާރުން މިއަހަރު ޖައްލާދުގެ ވަޒީފާއަށް އިއުލާންކޮށް އެ މަގާމަށް ދެ މީހަކު ނަގާފައި ވެއެވެ.\nއަހަރުތަކެއް ފަހުން ލަންކާގައި މަރުގެ ހުކުމް ތަންފީޒު ކުރަން ނިންމާފައި ވާއިރު އެ ގައުމުގެ ގިނަ އަދަދެއްގެ ރައްޔިތުންނާއި މުޅި ދުނިޔެއިން ވެސް ރައީސް ސިރިސޭނާއަށް މަރުގެ ހުކުމް ތަންފީޒު ކުރުން ހުއްޓުވުމަށް ގޮވާލާާފައި ވެއެވެ.\n"މަސްތުވާާތަކެތި ނައްތާލުމަށް ކަމަށް ބުނެ އަނިޔާވެރިކަމުން ފިލާވަޅު ނަގައިގެން ލަންކާގައި މަރުގެ ހުކުމް ތަންފީޒު ކުރުން އެއީ ބައިނަލް އަގްވާމީ ގާނޫނޫތަކާ ވެސް ހިލާފުވާނެ ކަމެއް،" ދެކުނު އޭޝިއާގެ ހިއުމަން ރައިޓްސް ވޮޗްގެ ޑިރެކްޓަރު މީނާކްޝީ ގަންގޫލީ ވިދާޅުވި އެވެ.\nނަމަވެސް ރަޢިސް ސިރިސޭނާ ވިދާޅުވަނީ މަރުގެ ހުކުމް ތަންފީޒު ނުކުރުުގެ ސަބަބުން މީހުން މަރާ މީހުންނާާއި މަސްތުވާތަކެތީގެ ވިޔަފާރިވެރިން ޖަލުތަކަށް ގިނަވެ ޖަލުތައް ތޮއްޖެހެމުންދާ ކަމަށެވެ. އަދި މި އަހަރުގެ ޖެނުއަޜީ މަު ފިލިޕީންސްގެ ރައީސްއާއި ބައްދަލުކުރެއްވުމަށް އެ ގައުމަށް ވަޑައިގެންނެވުމަށް ފަހު ލަންކާގައި ވެސް މަރުގެ ހުކުމް ތަންފީޒު ކުރަން ފެށުމަށް ނިންމަވާފައި ވެއެވެ.


"Shimaa gellunu massala mandate aku neh"\n"ޝިމާ ގެއްލުނު މައްސަލަ މެންޑޭޓަކު ނެތް"\nޝިމާ: ޑިންގީއެއްގައި ދަތުރު ކުރަނިކޮށް ގެއްލުނީ މިދިއަ ފެބްރުއަރީމަހުގެ ތެރޭގައި --\nމިދިއަ ފެބްރުއަރީ މަހުގެ 22 ވަނަ ދުވަހުގެ ރޭ، ލ. ކައްދޫން މާމެންދޫއަށް ދަނިކޮށް ދަތުރުކުރި ޑިންގީ ބަންޑުން ޖަހާލައިގެން މާމެންދޫ އައިމިނަތު ޝިމާ ނާފިޒު 19، ގެއްލުނު ކަމަށް ބުނާ އަދި ޝައްކުތަކާއި ތުހުމަތުތައް އޮތް އެ މައްސަލަ ބެލުމުގެ މެންޑޭޓެއް ނެތްކަމަށް ރިޔާސީ ކޮމިޝަނުން ބުނެފި އެވެ.\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލަން ރައީސް އިބްރާހިމް މުހައްމަދު ސޯލިހު އެކުލަވާލައްވާފައިވާ ރިޔާސީ ކޮމިޝަންގެ ރައީސް ހުސްނުއް ސުއޫދު އެކަން ހާމަކުރެއްވީ ޓްވިޓާގަ އެވެ.\nޝިމާ ގެއްލުނު މައްސަލަ ވެސް ރިޔާސީ ކޮމިޝަނުން ބަލާނެ ކަމަށް އުންމީދު ކުރައްވާ ކަމަށް ބުނެ މީހަކު ކުރި ޓްވީޓަކަށް ޖަވާބު ދެމުން ސުއޫދު ވިދާޅުވީ ޝިމާގެ މައްސަލައަކީ އެ ކޮމިޝަންގެ މެންޑޭޓުގައި ހިމެނޭ ކަމެއް ނޫން ކަމަށެވެ.\nސުއޫދުގެ މި ވާހަކަތަކާއި ގުޅިގެން ގިނަ ބަޔަކު ވަނީ ސޯޝަލް މީޑިއާގައި ކަންބޮޑުވުން ފާޅުކޮށްފަ އެވެ. އަދި ޝިމާ ގެއްލުނު ހާދިސާއަށް އިންސާފު ހޯދައި ދިނުމަކީ ދައުލަތުގެ ޒިންމާއެއް ނޫންތޯ ވެސް ބައެއް ފަރާތްތަކުން ވަނީ ސުވާލު ކޮށްފަ އެވެ. އަދި ޝިމާ ގެއްލުނު މައްސަލަ ސީރިއަސް މައްސަލައަކަށް ނުވަނީތޯ ވެސް ބައެއް މީހުން ވަނީ ސުވާލު ކޮށްފަ އެވެ.\nޝިމާ ގެއްލުމުން ހޯދުމަށް ގިނަ މަސައްކަތްތަކެއް ވަނީ ކޮށްފައެވެ. އަދި ޝިމާ ގެއްލުމާ ގުޅުވާ ގިނަ ވާހަކަތަކެއް ވެސް ރަށުތެރޭގައި ދެކެވިގެންދިޔަ އެވެ. ކަނޑުމަތިން އޭނާ ގެއްލުނީ މި އަހަރުގެ ފެބްރުއަރީ މަހުގެ 22 ވަނަ ދުވަހުގެ ރޭ 9:30 އެހާކަންހާއިރު އޭނާއާ އެހެން ޒުވާނަކު ދަތުރު ކުރި ޑިންގީއެއް ލ. ގާދޫ ކައިރިން ބަންޑުން ޖަހާލައިގެނެވެ. އެ ހާދިސާ ފުލުހުންނަށް ރިޕޯޓް ކުރިއިރު ޑިންގީން ދަތުރުކުރި ޝިމާގެ އެކުވެރިޔާ ވަނީ ފަތާފައި ގޮސް ކައިރީގައި އޮންނަ ސިކްސް ސެންސަސް ރިސޯޓަށް އަރައި ސަލާމަތްވެފަ އެވެ. އެ ހަބަރު ކޯސްޓްގާޑަށް ދިނީ ވެސް އޭނާ އެވެ.\nނަމަވެސް ޝިމާގެ އާއިލާއިން ވަނީ އޭނާގެ އެކުވެރިޔާގެ ވާހަކަތައް ގަބޫލު ކުރަން ދެކޮޅު ހަދާފަ އެވެ. އަދި އާއިލާގެ ބޮޑެތި ތުހުމަތުތަކެއް ވެސް ޝިމާގެ އެކުވެރިޔާއަށް އަމާޒުވި އެވެ.\nޝިމާގެ މައްސަލައަށް ސަރުކާރުން ސަމާލުކަމެއް ނުދޭކަމަށް ބުނެ މީގެ ކުރިންވެސް ބައެއް މީހުން ވަނީ ކަންބޮޑުވުން ފާޅުކޮށްފައެވެ.\nޝިމާ ހޯދަން ފުލުހުން ކުރި މަސައްކަތްތަކުގެ ހުލާސާއެއް\n* 46 މީހަކާއި ސުވާލު ކުރި\n* 10 މޭލު ވައިގެ މަގުން ބެލި\n*5ޑައިވް ކުރި\n* 1900 އަކަ ކިލޯމީޓަރު ބެލި\n* 17 ރަށް ބަލާ ޗެކް ކުރި\n*9ސީސީޓީވީ ފޫޓޭޖް ބެލި\nޝިމާ ދަތުރުކުރި ޑިންގީ ބަންޑު ޖަހާލި ގޮތް ކަމަށް ލަފާކޮށް އަވަސްގް ގްރެފިކްސް ޖާނިސްޓް އަހުމަދު މާނިސް ތައްޔާރުކޮށްފައިވާ ގްރެފިކްސް\nޝިމާގެ މައްސަލައިގެ ތަހުގީގަށްފަހު ފުލުހުން އެންމެ ފަހުން ބުނީ ޝިމާ ގެއްލުނު ހާދިސާ ހިނގާފައި ވަނީ ވަކި މީހަކު ހިންގި އަމަލަކުން ކަމަށް ބުނަން ދަތިކަމަށެވެ.\nފުލުހުންގެ ޑިވިޝަނަލް ކޮމާންޑްގެ ހެޑް، އެސިސްޓެންޓް ކޮމިޝަނާ އަބްދުﷲ ފައިރޫޝް ވިދާޅުވި ގޮތުގައި މިހާތަނަށް ބެލި ބެލުމުން ކުރިން އަޑުތައް ފެތުރުނު ގޮތަށް "ޝިމާ އިތުރު ތާކަށް ގެންގޮސް ނޭއްގާނީ އަމަލެއް ހިންގާފައިވާ ކަމަށް ތަހުގީގަކުން ނުދައްކާ" ކަމަށެވެ.\nފައިރޫޝް ވިދާޅުވީ ޑިންގީއެއްގައު ޝިމާ ގެންދިޔައީ ގަދަކަމުން ކަމަށް ނުބެލެވޭ ކަމަށާއި ފަޒީލަކީ ޝިމާ ވަރަށް ގާތް އަދި އޭނާގެ އާއިލާގެވެސް ގާތް ރަހުމަތްތެރިއެއްކަން އެނގޭ ކަމަށެވެ. އަދި ވިދާޅުވީ ފަޒީލާއެކު ޝިމާ ފުރަން ދިޔަ މަންޒަރު ވެސް ބައެއް ސީސީޓީވީ ފުޓޭޖުން ފެންނަ ކަމަށާއި، ފަޒީލް ސިމާ ގަދަކަމުން ގެންދިޔަ ކަމަށް ފުޓޭޖްތަކުން ވެސް ނުފެންނަ ކަމަށެވެ.\n"ނަމަވެސް ޝިމާ ގެއްލުނު ހާދިސާގައި ޝައްކު ކުރެވޭ ކަންތަައްތަކެއް ވެސް އެބަހުރި"ކަމަށް ފުލުހުން އޭރު ވަނީ ހާމަކޮށްފައެވެ. މިއަހަރުގެ އޭޕްރީލް މަހުގެ 22 ވަނަ ދުވަހު ފުލުުހުން ހާމަކުރި މި މައުލޫމާތުތަކަށްފަހު، މި މައްސަލައިގެ އިތުރު އެއްވެސް މައުލޫމާތެއް ފުލުހުން ފަހުން ހާމައެއް ނުކުރެއެވެ.\nހުސްނުއް ސުއޫދު މަރުތައް ތަހުގީގު ކުރާ ކޮމިޝަން ޝިމާ ގެއްލުން\nމަރު ކޮމިޝަނުން ފޮނުވި މައްސަލަތައް އަނބުރާ ފޮނުވާލައިފި\nމަރު ކޮމިޝަނުގެ ރައީސްގެ މަގާމަށް ބޭފުޅަކު ހޯދަނީ


Saudi'ge "Jehddah World Fest "Nicki Minaj perform kurany – adduLIVE\nLast Updated: October 18, 18:49\nސައުދީގެ "ޖިއްދާ ވާލްޑް ފެސްޓް" ގައި ނިކީ މިނަޖް ޕާފޯމްކުރަނީ\n1 Jul 08, 2019, 16:29 ފާޠިމަތު ނަޒީހާ\nސައުދީގައި މި މަހުގެ 18 ވަނަ ދުވަހު ފަށަން ހަމަޖެހިފައިވާ "ޖިއްދާ ވާލްޑް ފެސްޓް"ގައި އެމެރިކާގެ މަޝްހޫރު ހިޕްހޮޕް ތަރި ނިކީ މިނާޖް ޕާފޯރމް ކުރާ ގޮތަށް ހަމަޖެހިއްޖެއެވެ.\nމި ފެސްޓިވަލުގައި މިނާޖްގެ އިތުރުން ޑީޖޭ ސްޓީވް އައޯކީ އާއި ލަވަކިޔުންތެރިޔާ ލިއަމް ޕޭން ވެސް ފެނިގެންދާނެއެވެ. މި ފެސްޓިވަލަށް އަންނަން ބޭނުންވާ ބޭރުގެ ގައުމުތަކުގެ މީހުންނަށް ފަސޭހައިން އޮންލައިންކޮށް ވިސާ ލިބޭނެ އިންތިޒާމްތައް ސައުދީން ވަނީ ހަމަޖައްސާފައެވެ.\nނިކީ މިނާޖްއަކީ އޭނާގެ ޕާފޯރމަންސްތަކުގައި ލަވަ ކިޔުމުގެ އިތުރަށް، ނިވާކަން ކުޑަ ހެދުން އެޅުމާއި ގައިގޯޅި މަންޒަރުތައް ވެސް ހިމަނާ ތަރިއަކަށް ވުމުން، އޭނާއަށް ސައުދީގައި ޕާފޯމް ކުރަން ދައުވަތު ދިނުމުން ގިނަ ބަޔަކަށް ވަނީ ހައިރާންކަމެއް ލިބިފައެވެ.\nއެގޮތުން ނިކީ މިނާޖް ގެންނަން ސައުދީ ސަރުކާރުން ނިންމުމުން، ޓްވިޓާގައި ކުރި ޕޯސްޓެއްގައި ސައުދީ އަންހެނަކު ވަނީ ސަރުކާރަށް ވަރަށް ބޮޑަށް ފާޑުކިޔާފައެވެ. އެގޮތުން އޭނާ ވަނީ މި ފެސްޓިވަލަށް ދާ އަންހެނުންނަށް އަބާޔާ ލުމަށް މަޖުބޫރުކޮށްފައިއެވެ.އަދި ނިކީ މިނާޖް ގެންނަން ނިންމުމުން ހަމަ ހައިރާންވާ ކަމަށް ބުނެފައެވެ.\nޖިއްދާ މިއުޒިކް ފެސްޓްއަށް ވަދެވޭނީ 16 އަހަރުން މަތީގެ މީހުންނަށް އެކަންޏެވެ. އެ ކޮންސަޓުގައި ބަނގުރަލާއި މަސްތުވާތަކެތި ބޭނުންކުރުން މަނާކޮށްފައިވާ އިރު، ކޮންސަޓް އޮންނާނީ ކިންގް އަބްދުﷲ ސްޕޯޓްސް ސްޓޭޑިއަމްގައެވެ.


REPORT| Filan Nirubaverin Ulhunu Goiy; Camerathaku Ge Moonu Macchah! - Vaguthu\nފިލަން ނިރުބަވެރިން އުޅުނު ގޮތް: ކެމެރާތަކުގެ މޫނު މައްޗަށް!\nރައީސް މުޙައްމަދު ނަޝީދަށް ހަމަލާ ދިން ނިރުބަވެރިން ދަތުރުކުރި ގޮތުގެ މައްޗަށް ފުލުހުން ހުށަހެޅި ޕްރެޒެންޓޭޝަންގެ މަންޒަރުތައް - ވަގުތު ގްރެފިކްސް: މުޙައްމަދު އަފްޒަލް\nވ. ތިނަދޫ ހިޔާ، އަހުމަދު އަދުހަމް 25، އެންމެ ފުރަތަމަ ހަމަޖެހިލައިގެން ހުރީ އަތަމާ ޕެލެސް ތެރޭގައެވެ. އޭނާ ހުރީ އަތުގެ ތެރެއަށް ރިމޯޓެއް ޒާތުގެ އެއްޗެއް ވެސް ފޮރުވައިގެނެވެ. އޭނާގެ އަމާޒަކަށް އޮތީ އެންމެ ސަބަބެކެވެ. ގިނަ ޕާޓީތައް އެކުލެވިގެން ބޭއްވި ފުރަތަމަ ރިޔާސީ އިންތިހާބު ކާމިޔާބު ކުރެއްވި ސިޔާސީ ލީޑަރުގެ ފުރާނަފުޅު ދުއްވާލުމަށް އޭނާ ހުރީ ތައްޔާރަށެވެ. އެއީ މިހާރުގެ ރައްޔިތުންގެ މަޖިލިހުގެ ރައީސެވެ.\nއަދުހަމް ހުރީ ނަޝީދުގެ ގެކޮޅު ކަމަށްވާ، ގ. ކެނެރީގެއިން ނުކުންނަވާނެ އިރަކަށް ބަލަބަލައެވެ. އެމަނިކުފާނުގެ ހަށިފާރަވެރިންނާއެކު ހިންގަވާފައިވާ ވަޑައިގަތީ މަޖީދީ މަގުގައި ހުންނެވި އެމަނިކުފާނުގެ ކާރުކޮޅަށެވެ. މަޖީދީ މަގާ ހަމައަށް ވަޑައިގެން ކާރުކޮޅަށް އަރުއްވަނިކޮށް ގޮއްވާލީ އެ ތަނުގެ ކައިރީގައި ޕާކްކޮށްފައިވާ ސައިކަލެކެވެ. އެ ސައިކަލުގައި ނުރައްކާތެރި އައިޑީއެއް ހަރުކޮށްފައި އޮތެވެ. ނަޝީދު ސައިކަލާ އަރާ ހަމަވިއިރު އަދްހަމް ބޮން ގޮއްވާލާފައި ފިލަން ދުއްވައިގަތެވެ. އޭރު މުޅި ސަރަހައްދު އޮތީ ދުމުން ބޯވެފައެވެ.\nފުލުހުން މިއަދު އާންމު ކުރި ސީސީޓީވީ ފުޓޭޖުން ދައްކާ ގޮތުގައި، ހަމަލާއަށް ފަހު އަތަމާ ޕެލެސް ތެރޭ ތިބި މީހުންނާއި އެ ތަނުގެ ކައިރީ ވަށައިގެން ތިބި މީހުންނާއި އަދުހަމްގެ ހަރަކާތްތައް ތަފާތެވެ. ހަމަލާއަށް ބިރުން ގިނަ ބަޔަކު އަތަމާ ޕެލެސްތެރެއަށް ވަންނަނީއެވެ. އަނެއް ބަޔަކު ދުރަށް ޖެހެނީއެވެ. އޭނާގެ ހަރަކާތްތައް ހުރީ މާކުރިން ހަރަކާތަށް ތައްޔާރުވެގެން ހުރި ގޮތަކަށެވެ. ވަގުތުން ދުވެފައި ނުކުތީއެވެ. އޭގެ ފަހުން ބާރަށް ދުވެފައި ބާއިންޖީނުގޭ މަގާ ދިމާއަށް އޭނާ ދެއެވެ. އަދުހަމް ދިޔައީ ބާއިންޖީނުގޭ ހުންނަ މަގުން ގޯޅިއެއްގައި އުޅޭ އޭނާގެ އެކުވެރި މއ. ފޭރުގެ، މުޖާޒު އަހުމަދުއާ ބައްދަލުކުރުމަށެވެ.\nމުޖާޒުގެ ގެ ކައިރިން އަދުހަމް ބައްދަލު ކުރުމަށް ފަހު، ސައިކަލުގައި ދެ މީހުން ނުކުތެވެ. މި ދެ މީހުންގެ މޫނު މަތިން ދެން ފެންނަނީ ހާސްކަމެވެ. ރޭވުންތަކެއް ރާވާފައި ނުކުތީއެވެ. އެކަމަކު ރޭވި ރޭވުމަށް ފަހު ވެސް ސީސީޓީވީ ކެމެރާތަކުން މި ދެ މީހުން ސަލާމަތެއް ނުވެއެވެ. ފުރަތަމަ ދުއްވާފައި ދިޔައީ ރަށްދެބައި މަގުން ގޮސް އަނޫނާ ގޯޅިން ލާފައި ކުރިކީލަށް މަގަށެވެ. އެ މަގުގައި ހުރި ކެމެރާއަކަށް ދެ މީހުންގެ ހަރަކާތް އަރާފައިވެއެވެ. އޭގެ ފަހުން ޗާންދަނީ މަގަށް އަޅާފައި އެ މަގުގެ ދެކުނުކޮޅު ހުންނަ ޖަލާލުއްދީން މިސްކިތް ކައިރިއަށް އެޅިއިރު އެ ތަނުގައި ހުރި ކެމެރާއަށް ވެސް އަރާފައިވެއެވެ.\nދެން ސައިކަލުގައި ދުއްވާފައި އެރީ މާފަތްތަކުރުފާނު މަގަށެވެ. އެ މަގުން ގޮސް ޣިޔާސުއްދީން ސްކޫލާ އަރައި ހަމަވިއިރު އެ ތަނުގައި ހުރި ސީސީޓީވީ ފުޓޭޖަކަށް ވެސް ދެ މީހުން ސައިކަލުގައި ދަނިކޮށްދާ މަންޒަރު އަރާފައިވެއެވެ. ޣިޔާސުއްދީން ސްކޫލް ކައިރިން، އަމީނީ މަގުގައި ދުއްވާފައި ދެން ދިޔައީ އިރުމައްޗަށެވެ. ދުއްވާފައި ދިޔައީ އަމީނީ ބިލްޑިން ކުރިމަތީ ހުންނަ ބުރު ޕާކަށެވެ. އެ ތަނުގައި ހުރި ކެމެރާއަކަށް ވެސް މަންޒަރުތައް އެރިއެވެ. އެ ތަނުގައި ދެން ދެ މީހުން މަޑުކުރެއެވެ. އަދި ކޮންމެ ވެސް މީހަކަށް ގުޅަން އަދުހަމް އުޅޭ މަންޒަރު ވެސް ފެނުނު ކަމުގައި ފުލުހުން މައުލޫމާތު ދެއެވެ.\nއެ ތަނުގައި އިރުތަކެއް ވަން ދެން ތިބުމަށް ފަހު އަނެއްކާ ވެސް ނުކުތެވެ. ސައިކަލުގައި އަމީނީ މަގުގެ އިރުމައްޗަށް ދަތުރުކުރިއެވެ. އެންމެ ކައިރިން ބިލަބޮންގް ސްކޫލާ އަރާ ހަމަވިތަނާ އެ ތަނުގައި ހުރި ކެމެރާއަކަށް ވެސް މަންޒަރު އެރިއެވެ. ދެން ދުއްވާފައި ޓީވީއެމް ހުންނަ މަގުން ލަނބާލިއެވެ. އެ ތަނުގެ ކައިރީ ވެސް ކެމެރާއެއް ހުރީއެވެ. އެ މަގުގައި ހުރި ޕާކިން ޒޯން ކައިރީ ހުރި ކެމެރާއަށް މަންޒަރުތައް އެރިއެވެ. ޕާކިން ޒޯންގެ ތެރެއަށް ވަންނަ މަންޒަރު ފެނެއެވެ. އެ ތަނުން ބުރުޒު މަގަށް ނުކުތީ ހިނގާލައިފައެވެ. އެ މަގުން ގަލޮޅު މަދަރުސާއާ ހަމައަށް ދިޔަތަނާ އެ ތަނުގެ ކައިރީ ވެސް ކެމެރާއެއް ހުރީއެވެ.\nހިނގާލާފައި ދިޔައީ ބުރުޒުމަގުގެ އިރުމައްޗަށެވެ. އެ މަގުން ދޮނަރާދާ ހިނގުން ގޯޅިއަށް އެޅިއެވެ. ދެ މީހުން ހިނގާފައިދާ މަންޒަރު އެ ތަނުގެ ކައިރީ ހުރި ކެމެރާއަކަށް ވެސް އަރާފައިވެއެވެ.އެ މަގުން ލޮނުޒިޔާރަތް މަގަށް އެރިއެވެ. ދެ މަގުގެ ކަންމައްޗަށްވާ ގޮތަށް ތިބިއިރު އެ ތަނުގައި ހުރި ކެމެރާއިން ވެސް އެ މީހުންގެ އެ މަންޒަރުތައް ފެނެއެވެ. ދޮނަރާދާ ހިނގުން މަގުން ހަމަ ހިނގާފައި ކުރިއަށް ގޮސް ހެޕީ ޓައިމް ފިހާރަ ކައިރިން ހުޅަނގަށްވާ ގޯޅިއަށް ލަނބާލިއެވެ. އެއަށް ފަހު ރުއްކެނޑިޔާ ހިނގުން މަގަށް އަރައި އުތުރަށް ހިނގާފައި ބޮޑުރަސްގެފާނު މަގަށް އެޅިއެވެ. އެ މަގުން ދަމުން ރާނދަފަތި ގޯޅިއާ ހަމައަށް ދެވުނުއިރު އިތުރު ކެމެރާއަކަށް ދެ މީހުންގެ ހަރަކާތްތައް އެރީއެވެ. ދެން އޭގެ ފަހުން އެ ތަނުގައި ހުރި ގެސްޓް ހައުސްއެއްގައި މަޑުކުރިއެވެ.\nއާންމު ރައްޔިތުންގެ މަސައްކަތަށް ވެސް ސާބަސް!\nފުލުހުން ވެސް މައުލޫމާތު ދިން ގޮތުގައި ހުކުރު ދުވަހުގެ ހެނދުނު ވަންދެން އަދުހަމާއި މުޖާޒު އެ މީހަކު ދިރިއުޅޭ ގެއަކަށް ނުދެއެވެ. ގެސްޓް ހައުސްއަށް ފަހު އެ މީހަކު އުޅޭ ގެއަށް ދިޔައިރު، ހަމަލާ ދިން އެ ސަރަހައްދުގައި ހަރަކާތްތެރިވި އަދުހަމް ހޯދުން ލަސްވެގެން ވެސް ދިޔައެވެ. އަދުހަމް ހުރި ތަނެއް ހޯދައިގެން މިއަދު ހެނދުނު ހައްޔަރު ކުރިއިރު، ހައްޔަރު ކުރެވުނީ އާންމުންގެ ބަޔަކު ދިން މައުލޫމާތުގެ މައްޗަށް ބިނާކޮށެވެ.\n"ސަސްޕެކްޓް އެކެއް އައިޑެންޓިފައިކޮށް ހައްޔަރު ކޮށްފައިވަނީ އާންމު ފަރާތުން ސީދާ ދެއްވާފައިވާ މައުލޫމާތެއްގެ އަލީގައިކަން ވެސް ފާހަގަ ކުރަން،" މިއަދު ހަވީރު ކުރިއަށް ދިޔަ ނޫސްވެރިންގެ ބައްދަލުވުމުގައި ކޮމިޝަނާ އޮފް ޕޮލިސް މުޙައްމަދު ހަމީދު ވިދާޅުވިއެވެ.\nއަދުހަމް ހައްޔަރު ކުރީ މިއަދު ހެނދުނު ހުޅުމާލޭގައި ކުރިއަށް ގެންދިޔަ އޮޕަރޭޝަނަކަށް ފަހުގައެވެ. އެނގިފައިވާ ގޮތުގައި އަދުހަމް ހައްޔަރު ކުރެވިގެން އައީ އޭނާގެ އާއިލާ މީހަކު ދިން މައުލޫމާތެއްގެ މައްޗަށެވެ. އަދުހަމްގެ އާއިލާއިން މައުލޫމާތު ދިން ގޮތުގައި އޭނާގެ އުޅުމަށް ބަދަލު އަންނަން ފެށީ ހުޅުމާލެ ބަދަލުވި ފަހުންނެވެ. ފަހުން އެކަހެރިވެ އުޅުން ގިނައެވެ. އެއީ އަދުހަމްގެ ކައިވެނި ވެސް ރޫޅުނު ފަހުންނެވެ. އެ ކައިވެންޏަށް ކުދިން ލިބިފައެއް ނުވެއެވެ.\nއަދުހަމްއާއި މުޖާޒުގެ އިތުރުން މި މައްސަލައިގައި ހައްޔަރު ކޮށްފައި ވަނީ، ގއ. ކޮނޑޭ، ފޮޅޭމާ، ތަހުމީން އަހްމަދެވެ. މި މީހަކީ ބޮން ހަރުކުރި ސައިކަލުގެ ވެރިފަރާތެވެ. މި އެންމެނަކީ ވެސް ހަރުކަށި ފިކުރުގެ ވިސްނުމުގެ މީހުން ކަމަށް ބުނެއެވެ. އަދި ހަރުކަށި ފިކުރުގެ ހަރަކާތްތަކުގައި ބައިވެރިވި ކަމުގެ ރެކޯޑް އޮތް ކަމުގައި ފުލުހުން ވިދާޅުވިއެވެ.\nފުލުހުން ވެސް ފާހަގަކުރައްވާ ގޮތަށް، އަދި ހޯމް މިނިސްޓަރު އިމްރާން އަބްދުﷲ ވެސް ވިދާޅުވެފައިވާ ގޮތަށް، ތަހުގީގުގެ ދުވެލި މި ވަރަށް ވެސް ބެހުއްޓުނީ ސިސީޓީވީ ފުޓޭޖްގެ އެހީއާއެކު، އާންމު ރައްޔިތުން ފޯރުކޮށްދިން މައުލޫމާތުތަކުގެ މައްޗަށެވެ.\nމެއި 10, 2021 00:05\nހަ މަލާއާ ތި މީހުންނާ ހުރި ގުޅު މަކީ ކޮބާހޭ. މާލެތެރޭ ބުރުޖަހާ ޒުވާނުން ފޮލޯ ކޮށްފިނަ މަ މާ ގިނަ ފުޓޭޖުވެސް ފެނިދާނެ.\nމެއި 10, 2021 13:27\nއަދުހަމް ބޮން ގޮއްވާލުމަށް ފަހު ފިލާ މަންޒަރު އެ ސަރަހައްދުގައި ހުރި ސީސީޓީވީ ކެމެރާތަކަށް ވަނީ އަރައިފައި\nމެއި 10, 2021 00:40\nވ ވ ފުރިހަމަ ޕޮލިސްގެ މަސެއްކަތް މީގެން ދޭހަވަނީ ދިވެހި ފުލުހުންގެ ކުޅަދާނަކަން ވީއިރު ފުޜިހަމަ މިނިވަން ކަމާ ބާރު ފުލުހުންނާ ސިފައިންނަށް ކޮންމެ ވެރިކަމެއް ގަވެސް ދޭންޖެހޭ ފުލުހުން އެބަޖެހޭ ވަކި ބަޔަކަށް ވަކިމީހެއްގެ ބާރުން މިނިވަންވާން ސުވާލަކީ ކޮބާހޭ ޑރ އަފްރާސިމް ނުހަށްގުން އެހާ އަނިވެރިކޮން ކަތިލިމީހުންގެ ތަފްސީލީ ވީޑިއޯ ފްޑޭޖް ތައް؟\nމެއި 10, 2021 06:10\nޜޫޙާނީ ލީޑަރ އަދި މިގައު މުގެ ވެރިކަންކޮށްފަ ހުރި މީހެއް ، ރައްޔި ތުންގެ މަޖްލިސްގެ ރައީސް އަދި ފަރަންޖީންގެ ސަޕޯރޓް ވަރަށް ބޮޑަށްއޮތް ބޭފުޅެއް މިހާރު ވެރި ކަން ކުރާ ޕާރޓީގެ ރައީސް މީހާ . ޢެހެންވީމ މަ ވަރަށް ތަފާތުވާނެތާ އެހެން މީހުނާ\nމެއި 10, 2021 02:06\nބޮނޑު ރިހަގަނޑެއް ކަހަލަ ގޮލައެއް...ބުރާންތި އެހުރީވެސް ކެމެރާއެއްގެ ކުރިމަތީގަ އެކަން ކުރި އިރު....ތިހިރީ އަތައް ގޮވާފަ ރަގަޅައް...ލޮލް..ހަހަހަހަހަ...ކަލޭ ބޮލައް ޗިޕު ޖެހި މީހާ ނުކިޔަެިދޭ ދޯ ސީސީޓީވީ ކެމެރާ އެއީ ކޯޗެެއް ކަން...ކާކުތަ ކަލޭތީ ބޮން ގޮއް ވަން\nމެއި 10, 2021 02:51\nކިހިނެއްބާ މިމ މީހުންނައް އެނގުނީ ރައިސް ނަސީދް އެވަގުތު އެތަނައް ވަޑައިގަން ނާވާކަން މީކޮން މެހެން ބަލަންޖެހޭ ކަ މެއްހެން ހީވަނީ\nމެއި 10, 2021 04:53\nހައްޔަރު ކުރާތާ 15 ވަރަކަށް ދުވަސް ފަހުން ދޫކޮށްލާތީ މައްސަލަ އަކީ. ޓެރަރިސްޓުންނަކީ ނުރައްކާތެރި ބައެއް، ކުށް ކޯޓުގަ ސާބިތު ކުރެވެން ދެން ހުރިހާ ސަސްޕެކްޓުން ހައްޔަރުގަ ބައިތިއްބަން ޖެހޭ.\nމެއި 10, 2021 09:41\nވެދާނެ އެތާހުރެފަ ބިރުން ދިޔަ މީހަކަށްވެސް.. އަދި އެކަން ކުރި މީހާ ކަމަށްވެސް.. ރަނގަޅު ތަޙުޤީޤެއް ބޭނުންވޭ.. ކަމެއް ޙާސިލް ވިޔޭ ބުނުމަށް މީހަކު ޤުރުބާން ކޮށްގެން ނުވާނެ.. ކުށެއްގެ ތުޙުމަތު ކުރާ މީހަކީ ކުށްވެރިއެއް ނޫން.. ސާބިތު ނުވާހާ ހިނދަކު ކޮންމެ މީހަކީވެސް މިިނިވަނެއް.. އަލިފް ހާ..\nމެއި 10, 2021 10:26\nމިގޮތަށް ކުރިން ގެއްލިފަ ތިބި މީހުންނާ މަރާލި މީހުންގެ ގާތިލުން ވެސް ހޯދޭނެ ދޯ.\nމެއި 10, 2021 10:50\nއަހަރެން ހަމަ ކޮސް ވެއްޖެ މުޅިމާލޭގަ ކެމެރާ ގޯތިތެރޭގަ ސިއްރު ކަމެއްވެސް ކޮށްނުލެވޭވަރައް މިހުރިހާ އެއްޗަކަށް އެބައަރާ އެބުނާ އިއްޒަތް ތެރިންނައް ބަލާލިޔަސް އެކަމަކު މަގުމަތީ ނިކަމެތި ރައޔިތުމީހާ ކާލާއިރުވެސް ކެމެރާތައް ތިބެނީ ނިދި ކުރައްވާފަ ގައުމުގެ މުއައްސަސާތަކުގެ ހާލު\nމެއި 10, 2021 19:41\nމަގޭ ސައިކަލް ފޮރިންމިނިސްޓްރީ ކުރިމަތިން ވަގަންނެގި.މަ ފަގީރުވީމަ ކެމެރާތަކަށްވެސް ނޭރި.އެތާ ކުރިމަތީގަ ބޭންކު ކަންމަތީޥެސް 360 ގެ ބޮޑު ގޮލައެއް އިދޭ.އަދިޗެސް ސައިކަލް ކެމެރާއަކަޡް ނާރާ.


HSC imthihaan June 13 gai\nއެޗްއެސްސީ އިމްތިހާން ޖޫން 13 ގައި\nކްލާހެއްގައި ސްކޫލް ކުދިން ބައިވެރި ވަނީ: މިއަހަރުގެ އޭލެވެލް އިމްތިހާން ވަނީ އަވަސްކޮށްފައި --\nއޭ ލެވެލް އިމްތިހާން އަންނަ މަހަށް އަވަސް ކުރުމާއި ގުޅިގެން އެޗްއެސްސީ އިމްތިހާން ޖޫން 13 ވަނަ ދުވަހު ފަށަން ނިންމައިފި އެވެ.\nއެޑިއުކޭޝަން މިނިސްޓްރީ އިން ރޭ ބުނީ އޭލެވެލް އިމްތިހާން ފޯރުކޮށްދޭ އެޑެކްސެލް އިން އިމްތިހާން ތާވަލަށް ބަދަލު ގެނެސްފައި ވަނީ އެ މިނިސްޓްރީގެ ޑިޕާޓްމަންޓް އޮފް ޕަބްލިކް އެގްޒަމިނޭޝަނާ މަޝްވަރާ ކުރުމެއް ނެތި ކަމަށެވެ.\nކުރިން އޭ ލެވެލް އިމްތިހާން ބާއްވަން ނިންމާފައި އޮތީ މޭ / ޖޫން ގައެވެ. އަންނަ މަހުގެ 26 އަށް އޭލެވެލް އިމްތިހާން އަވަސް ކޮށްފައިވާތީ އެ ތާރީހު ބަދަލު ކުރެވޭ ތޯ މިނިސްޓްރީ އިން އެޑެކްސެލް އާއި މަޝްވަރާ ކުރި ނަމަވެސް ތާރީހަށް ބަދަލު ގެނެވިފައި ނުވާ ކަމަށް މިނިސްޓްރީ އިން ވަނީ ބުނެފަ އެވެ.\nއެހެންކަމުން އެޗްއެސްސީ އިމްތިހާން ބާއްވާނީ އޭލެވެލް އަދި އޭއެސް ލެވެލް އިމްތިހާން ނިނޭތާ މަހެއް ފަހުން ކަމަށް މިނިސްޓްރީ އިން ވަނީ ބުނެފަ އެވެ. އެގޮތުން މި ދެ އިމްތިހާން ބޭއްވުމަށް މިހާރު ހަމަޖެހިފައި ވަނީ ޖޫން މަހުގެ 13 އިން 17 އަށެވެ.\nކޮވިޑާ ގުޅިގެން ދުނިޔޭގެ އެކި ގައުމުތަކުގައި ކިޔެވުމަށް ވަރަށް ބޮޑަށް ބުރޫ އަރާފައިވާތީ އެޑެކްސެލް އިން ފުރަތަމަ ނިންމީ އޭ ލެެވަލް އިމްތިހާން ނުބާއްވާ ށެވެ. އަދި ޓީޗަރުންގެ އެސެސްމަންޓް ތަކަށް ބަލައިގެން ދަރިވަރުންނަށް މާކްސް ދޭން އޮތީ ނިންމައިފަ އެވެ.\nނަމަަވެސް އެސެސްމަންޓްތައް ހަދައިގެން އެކަން ކުރުމުގައި ދަތިވާނެ ކަމަށް ބުނެ އިމްތިހާން ބާއްވަން އެޑިއުކޭޝަން މިނިސްޓްރީން އެދުމުން އެޑެކްސެލް އިން ނިންމީ އިމްތިހާން ރާއްޖޭގައި ބާއްވާށެވެ.\nމިނިސްޓްރީ އޮފް އެޑިއުކޭޝަން ކޮވިޑް-19


Gina dhuvahah thaazaa kanmathee fridge gai thakethi rakkau koffai...\nތަޒާކަންމަތީ ގިނަ ދުވަހު ކާއެއްޗެހި ފްރިޖްކުރުން\nގިނަ ދުވަހަށް ތާޒާކަންމަތީ ފްރިޖްގައި ތަކެތި ރައްކައުކޮށްފައި ބެހެއްޓޭނެ ގޮތެއް\nއަބަދުވަސް ތަރުތީބުން ބެހެއްޓުން މުހިއްމު\nމަހަކު ދެ ފަހަރު ފްރިޖް ސާފުކުރުން މުހިއްމު\nފްރިޖަށް ތަކެތި ލުމުގެ ކުރިން އަދި ނެގުމަށްފަހު ރަނގަޅަށް އަތްދޮވުން މުހިއްމު\nކ. މާލެ | 8 މެއި 2020 | ހުކުރު 20:48 | 10,662\nފްރިޖް - ޕިންކު ވިލާ\nޕްރިޖްގައި ރައްކާކޮށްފައި ބަހައްޓާ ތަކެތި ގިނަ ދުވަހަށް ތާޒާކަންމަތީ ނުހުންނަ ކަމުގެ ޝަކުވާ ވަރަށް ގިނަ ފަރާތްތަކުން ކުރަމުން ދެއެވެ.\nއެ މައްސަލަ ދިމާވަނީ ޕްރިޖްގައި ތަކެތި ރައްކާކޮށްފައި ބަހައްޓަންޖެހޭ ތަރުތީބުން ނުބެހެއްޓޭތީއެވެ. ތަރުކާރީ އާއި މޭވާ، މަސް އަދި އެނޫންވެސް ބާވަތްތައް އެއްތަނެއްގައި ބެހައްޓުގެ ބަދަލުގައި ހުރިހާ ތަކެއްޗެއްވެސް ބަހައްޓަންވާނީ ވަކިވަކިންނެވެ. ފްރިޖްގައި ބަހައްޓާތަކެތި ރަނގަޅަށް ރައްކާތެރިކަމާއި އެކު ނުބެހެއްޓޭނަމަ އޭގައި ބެކްޓީރިއާ އުފެދި އެކަމުގެ ސަބަބުން ހަށގަނޑަށް އޭގޭ ނޭދެވޭ އަސަރުތައް ކުރުމަކީ އެކަށިގެންވާ ކަމެކެވެ. އެހެންކަމުން ފްރިޖްގައި ތަކެތި ރައްކާކޮށްފައި ބަހައްޓަންވާނީ މިދަންނަވާ ގޮތަށެވެ.\nފިޝް އެންޑް މީޓް (އެކި ބާވަތްތަކުގެ ރޯމަސް)\nފިޝް އެންޑް މީޓް އަބަދުވެސް ބަހައްޓަންވާނީ ގަނޑުކުރާބައިގައެވެ. އަދި މިތަކެތި ބަހައްޓަންވާނީ ރަނގަޅަށް ބަންދު ކުރެވިފައެވެ. ރަނގަޅަށް ބަންދުކޮށްފައި ނުބެހެއްޓޭނަމަ ބެކްޓީރިއާ އުފެދުމަކީ އެކަށީގެންވާ ކަމެކެވެ.\nޑެއިރީ ޕްރޮޑަކްޓްސް (ކިރުން އުފައްދާފައިވަ ބާވަތްތައް)\nކިރު، ކްޜީމް، ޔޯގަޓް، ޗީޒް ފަދަ ތަކެތި ބަހައްޓަންވާނީ ބަންދުކޮށްފައި ހުރި ޕެކެޓް ގައެވެ. ނަމަވެސް ތަށީގައި ބަހައްޓަން ބޭނުންވާނަމަ ތަށީގެ މަތި ޕްލާސްޓިކް ރެޕިންގ ޕޭޕަރ އިން ރަނގަޅަށް ބަންދުކުރަންވާނެއެވެ.\nޚާއްސަކޮށް ޗީޒް ބެނުންކުރުމަށްފަހު ވެކެސް ޕޭޕަރ ނުވަތަ ޕޮއިލްް އިން ރަނގަޅަށް ބަންދުކުރަންވާނެއެވެ.\nކިރު ފުރިޖްގެ ދޮރުފަތުގައި ނުވަތަ ފްރިޖް ހުޅުވާލާއިރު ފުރަތަމަ އަށް ނުބައްޓާށެވެ. އޭރަށް އޭގައި ފިނިކަން ހުންނަންޖެހޭ ވަރަށް ފިނި ހިފާފައި ނުހުންނާނެއެވެ.\nތަރުކާރީ އާއި މޭވާ\nފްރިޖްގެ އެންމެ ތިރީގައި ހުންނަ ވަތްގަނޑުތަކުގައި އަބަދުވެސް ތަރުކާރީ އާއި މޭވާ ރައްކައުކޮށްފައި ބަހައްޓާށެވެ. ތަރުކާރީ އާއި މޭވާ ބަހައްޓަންވާނީ ތަރުތީބުން އާފަލަކާއި ޖެހި އާފަލެއް ނުވަތަ އޮރެންޖަކާއި ޖެހި އޮރެންޖެކެވެ. ތަރުކާރީ އާއި މޭވާ ވަކި ތަރުޓީބެއް ނެތި ބަހައްޓައިފިނަމަ އެކަތި އަނެކައްޗަށް ޖެހި ފަސޭހައިން ހަލާކުވުން އެކަށީގެންވެއެވެ. އަދި ފްރިޖްގައި ބެހެއްޓުމުގެ ކުރިން މިތަކެތި ދޮވެގެން ނުވާނެއެވެ. ނަމަވެސް ޕްރިޖުން ނެގުމަށްފަހު ކައްކަން ބޭނުންކުރުމުގެ ކުރިން ރަނގަޅަށް ދޮންނަން ވާނެއެވެ.\nފިހެފައި ހުންނަ ތަކެތި\nފިހެފައި ހުންނަ ކޭކް، ޕާން އަދި ބްރައުނީ ފަދަ ތަކެތި ފްރިޖަށް ލުމުގެ ކުރިން ހޫނުކަން ކަންޑުވަން ވާނެއެވެ. އަދި ފްރިޖްގައި ބަހައްޓަންވާނެ ރަނގަޅަށް ދެ ލޭޔަރަށް ރެޕްކޮށްފައެވެ. ބްރައުނީސް ކޮންޓެއިނަރ އަކަށް އެޅުމަށްފަހު ފްރިޖްގައި ރައްކާކުރެވިފައި ބެހެއްޓިދާނެއެވެ.\nޕްރިޖްގައި ބިސް ވެސް ބަހައްޓަންވާނީ އެހެން ބާވަތްތަކާއި ވަކިން ވެއްޓި ނުތެޅޭ ގޮތަށެެވެ.\nކައްކަން ބޭނުން ކުރާ ނުވަތަ ކައްކާފައި ހުންނަ އެހެނިހެން ބާވަތްތައް ފްރިޖްގައި ބަވައްޓަންވާނީ ވައިނުވަންނަ ގޮތައް ބަންދުކޮށްފައިވާ ކޮންޓެއިނާގައެވެ. ނަމަވެސް އެއްކޮންޓެނަރ އެއްގެ ތެރޭގައި ހުރިހާ އެއްޗެއް ބަހައްޓައިގެން ނުވާނެއެވެ. ދަޅުގައި ބަންދުކޮށްފައި ހުންނަ ތެކެތި އެއްފަަހަރު ބޭނުން ކުރުމަށްފަހު ދަޅުގައި ނުބަހައްޓާށެވެ. އޭރަށް ދަޅުގައި ހުންނަ މެޓަލިކް ރަހަ ތަކެތީގައި ހިފާނެއެވެ.\nސަމާލުކަންދޭންވީ ބައެއް ކަންތައްތައް\n* މަސްފަދަ ތަކެތި ބޮޑަށް ރަނގަޅީ ރެޕްކޮށްފައި ބެހެއްޓުމެވެ. އެހެނިހެން ތަކެތި ރައްކާތެރި ކޮށްފައި ބެހެއްޓުމަށް ބިއްލޫރި ނުވަތަ ޕްލާސްޓިކް މަތިޖެހި ކޮންޓެއިނަރ ބޭނުން ކުރެވިދާނެއެވެ.\n* ފްރިޖަށް ތަކެތި ލުމުގެ ކުރިންނާޢި ފްރިޖުން ތަކެތި ނެގުމަށްފަހު ރަނގަޅަށް އަތް ދޮންނަން ވާނެއެވެ. އަދި ކޮންމެ މަހަކު ދެފަހަރު ރަނގަޅަށް ފްރިޖް ސާފުކުރަންވާނެއެވެ.


SunOnline: Loa kairi kalhukoh hureytha? mikamah hallu beynuntha?\nލޯ ކައިރި ކަަޅުކޮށް ހުރޭތަ؟ މިކަމަށް ހައްލު ބޭނުންތަ؟\nމުޙައްމަދު ޝާނިފް 13 Sep 2021, 07:53\nކޮންމެ މީހަކީ ވެސް ރީތި ވާން މަސައްކަތް ކުރާނެ މީހެކެވެ. އެގޮތުން މޫނުގައި ހުންނަ ކުލައަށްވުރެ ލޯ ކައިރި ކަޅުކޮށް ހުރުމުން މިކަމަށް ހައްލު ހޯދަން ގިނަ ބަޔަކު މަސައްކަތް ކުރެއެވެ. އެހެންކަމުން، އަގު ބޮޑެތި ކުރީމް ފަދަ އެއްޗެހި ގަނެގެން ލޯ ކައިރީގައި އުނގުޅައެވެ. ނަމަވެސް ހަރަދު ކުޑަ ގޮތެއްގައި ލޯކައިރީގެ ކަޅުކަން ފިލުވުމަށް ހައްލު ހޯދިދާނެއެވެ.\nއެގޮތުން، ރޯކިރަކީ ލޯކައިރި ކަޅުކަން ފިލުވުމަށް އެހީވެދޭނެ އެންމެ މުހިއްމު އެކައްޗެވެ. ރޯކިރު ފުރިޖަށްލުމަށްފަހު ގަނޑުކުރުމަށް ފަހުގައި ޓިޝޫ އަކަށް އެޅުމަށްފަހު ހަތް މިނެޓް ވަންދެން ލޮލުގެ ތިރީގައި އަޅާފައި ބާއްވަން ވާނެއެވެ.\nމީގެ އިތުރުން، ބިހުގެ ހުދުބަޔަކީ ލޯކައިރި ކަޅުކަން ފިލުވައިދިނުމަށް ބޭނުންކުރެވޭނެ އެއްޗެކެވެ. ހަމައެހެންމެ ބިހުގެ ހުދުބަޔަކީ މޫނުގައި ނަގާފައި ހުންނަ ބިހިތައް ފިލުވައިދިނުމުގެ އިތުރުން މޫނުގެ ހަންގަނޑު އޮމާން ކޮށްދޭ އެއްޗެކެވެ. ބިހުގެ ހުދުބައި ނެގުމަށްފަހު އޮށޯވެ އޮވެގެން ލޯކައިރީގައި ފަނަރަ މިނެޓް ވަންދެން އުނގުޅާފައި ބަހައްޓަން ވާނެއެވެ. އެއަށް ފަހު، ހޫނު ފެނުން ފިލުވާލަން ވާނެއެވެ.\nހަމައެހެންމެ، ގްރީން ޓީ އަކީ ލޯކައިރި ކަޅުކަން ފިލުވުމަށް އެހީވެދޭ އެއްޗެކެވެ. އެގޮތުން، ގްރީން ޓީ ގިރުމަށްފަހުގައި އައިސް ކިއުބް އަޅާ ތައްޓަކަށް އެޅުމަށްފަހު ގަނޑު ކުރަން ވާނެއެވެ. އެއަށް ފަހު، މޫނުގައި ފަނަރަ މިނެޓް ވަންދެން އެ ކިއުބްތައް ހާކާލަން ވާނެއެވެ. އަދި ގްރީން ޓީ ސައިފަތް ޕެކެޓެއް ލޯ މަތީގައި އަޅާފައި ބޭއްވުމުން ލޯކައިރި ކަޅުކަން ފިލުވައިދޭނެއެވެ.\nކިއުކަމްބާ އަކީ ވެސް ލޯ ކައިރި ކަޅުކަން ފިލުވައިދިނުމަށް މަސައްކަތް ކޮށްދޭ އެއްޗެކެވެ. އެގޮތުން ކިއުކަމްބާ ލޯ މަތީގައި ދިހަ މިނެޓް ވަންދެން ބާއްވާލަންވާނެއެވެ. ހަމައެގޮތަށް އަލުއްވަކީ ވެސް ލޯ ކައިރީގައި ބޭއްވުމުން ލޯ ކައިރި ކަޅުކަން ފިލުވައިދިނުމަށް އެހީވެދޭ އެއްޗެކެވެ.


Chelsea ge ehbbasvun Willian aakuranee\nކުޅިވަރު - ވިލިއަން ޗެލްސީގައި މަޑުކުރަނީ\nޗެލްސީގެ އެއްބަސްވުން ވިލިއަން އާކުރަނީ\nވިލިއަން އެއްބަސްވުން އާކުރަނީ ދެ އަހަރަށް\nކ. މާލެ 15 ޖޫން 2019 | ހޮނިހިރު 12:25 1,959\nޗެލްސީއަށް ކުޅެމުން އަންނަ ވިލިއަން - ގެޓީ އިމޭޖާސް\nޗެލްސީއަށް ކުޅެމުން އަންނަ ބްރެޒިލްގެ ވިންގާ ވިލިއަން އެ ކްލަބާއެކު ހަދާފައިވާ އެއްބަސްވުން އާކުރަން އުޅޭކަމަށް ރިޕޯޓްތައް ބުނެފިއެވެ.\nމަޝްހޫރު ކުޅިވަރު ނޫހެއް ކަމަށްވާ "ދަ ސަން" އިން ބުނީ، ވިލިއަންގެ އެއްބަސްވުން އާކުރަން ޗެލްސީން މަސައްކަތް ކުރަމުން އަންނަ ކަމަށާއި، އޭނާގެ އެއްބަސްވުން އާކުރަން ޗެލްސީން ބޭނުންވަނީ ދެ އަހަރަށް ކަމަށެވެ.\nރިޕޯޓްތައް ބުނާ ގޮތުން ސްޕެއިންގެ ޗެމްޕިއަން ބާސެލޯނާ އިން ވަނީ ވިލިއަން ހޯދުމަށް 30 މިލިއަން ޕައުންޑު ހުށަހަޅާފައެވެ. ނަމަވެސް ޗެލްސީން ވިލިއަން ވިއްކާލަން ބޭނުންނުވާ ކަމަށް ރިޕޯޓްތައް ބުނެއެވެ.\nޗެލްސީއާ އެކު އުމުރުން 30 އަހަރުގެ ވިލިއަން ހަދާފައިވާ އެއްބަސްވުން 2020 ވަނަ އަހަރު ހަމަވާއިރު، އޭނާ ހޯދުމަށް ބާސާގެ އިތުރުން ދުނިޔޭގެ ނަން މަޝްހޫރު ގިނަ ކްލަބްތަކުން އަންނަނީ މަސައްކަތް ކުރަމުންނެވެ.\nދާދި ފަހުން ނޫސްވެރިންނަށް މައުލޫމާތު ދެމުން ވިލިއަން ބުނީ، އާ އެއްބަސްވުމެއްގައި ސޮއިކުރަން ކްލަބުން ބޭނުންވާކަން އޭނާއަށް ނޭނގޭ ކަމަށާއި، ނަމަވެސް އާ އެއްބަސްވުމެއް އޭނާ ބޭނުންވާ ކަމަށެވެ.\nކުރިމަގު އޮތީ ޗެލްސީއާ އެކުކަން ފާހަގަކުރަމުން ވިލިއަން ބުނީ، ޗެލްސީގައި ހޭދަކުރި ފަސް އަހަރާ ބައިގެ މުއްދަތުގައި ގިނަ ކާމިޔާބީތަކެއް ކްލަބާ އެކު ހޯދިފައިވާ ކަމަށާއި، ކްލަބުގައި އޭނާ ހުރީ ވަރަށް ހިތްހަމަޖެހިގެން ކަމަށެވެ.\nބްރެޒިލްގެ ކޮރިންތިއަންސް އިން ކެރިޔަރު ފެށި ވިލިއަން ޗެލްސީއަށް ބަދަލުވީ 2013 ވަނަ އަހަރުގެ ސީޒަނުގައެވެ. އޭނާ ވަނީ މިހާތަނަށް އެޓީމަށް ކުޅުނު 292 މެޗުގައި 52 ލަނޑު ކާމިޔާބު ކޮށްފައެވެ.\nވިލިއަން ވަނީ ޗެލްސީއާއެކު ޕްރިމިއާ ލީގު ދެފަހަރު، އެފްއޭ ކަޕް އެއްފަހަރު އަދި ފުޓުބޯޅަ ލީގު ކަޕް އެއްފަހަރު ކާމިޔާބު ކޮށްފައެވެ.\nބްރެޒިލް ގައުމީ ޓީމަށް ކުޅުނު 65 މެޗުގައި 8 ލަނޑު ކާމިޔާބު ކޮށްފައިވާ ވިލިއަން ވަނީ 2007 ވަނަ އަހަރު ބްރެޒިލްގެ 20 އަހަރުން ދަށުގެ ޓީމާއެކު ސައުތު އެމެރިކަން ޔޫތު ފުޓުބޯލް ޗެމްޕިއަންޝިޕް ވެސް ކާމިޔާބު ކޮށްފައެވެ.


Ronaldo aa eku Champions league ge favorite akee Juventus: Messi | Mihaaru\nދުނިޔޭގެ ކުޅިވަރު / ކްރިސްޓިއާނޯ ރޮނާލްޑޯ\nރޮނާލްޑޯއާ އެކު ޗެމްޕިއަންސް ލީގުގެ ފޭވަރިޓަކީ ޔުވެންޓަސް: މެސީ\n04 ސެޕްޓެމްބަރ 2018\nބާސެލޯނާ (ސެޕްޓެމްބަރު 4) – ކްރިސްޓިއާނޯ ރޮނާލްޑޯ ރެއާލް މެޑްރިޑް ދޫކޮށް ޔުވެންޓަސް އަށް ބަދަލުވުމުން ހައިރާންކަން ލިބުނު ކަމަށާއި އެކަމަކު އޭނާއާ އެކު މިހާރު ޗެމްޕިއަންސް ލީގުގެ ފޭވަރިޓަކީ ޔުވެންޓަސް ކަމަށް ބާސެލޯނާގެ ލިއޮނަލް މެސީ ބުނެފި އެވެ.\nރޮނާލްޑޯ މެޑްރިޑް ދޫކޮށްލުމާ އެކު އޭނާ އާއި މެސީގެ ވާދަވެރިކަން ނިމުނީ ކަމަށް އެއް ބަޔަކު ދެކެ އެވެ. މެސީ ބުނީ ރޮނާލްޑޯ އަކީ ދުނިޔޭގެ އެންމެ މޮޅު އެއް ކުޅުންތެރިޔާ އަށް ވާތީ، އޭނާ ނެތުމުން މެޑްރިޑުގެ ވަރުގަދަ ކަމަށް ކޮންމެވެސް ވަރަކަށް އަސަރުކޮށްފައިވާ ކަމަށެވެ.\n"މިހާރު ޔުވެންޓަސްގައި ކްރިސްޓިއާނޯ ރޮނާލްޑޯ ހުރުމުން ޗެމްޕިއަންސް ލީގުގެ ސާފު ފޭވަރިޓަކީ އެ ޓީމު. އޭނާގެ އެ ނިންމުމުގެ ސަބަބުން އަހަންނަށް ހައިރާންކަން ލިބުނު. އަހަރެން ހިޔެއް ނުކުރަން އޭނާ ރެއާލް މެޑްރިޑް ދޫކޮށްލަފާނެ ކަމަށް ނުވަތަ ޔުވެންޓަސްއާ ގުޅިދާނެ ކަމެއް. އެއީ ވަރަށް ރަނގަޅު ޓީމެއް،" މެސީ ބުންޏެވެ.\nރޮނާލްޑޯ ގެނެސް ޗެމްޕިއަންސް ލީގު ކާމިޔާބުކުރަން ޔުވެންޓަސް އަމާޒު ހިފާފައިވާއިރު ބާސެލޯނާގެ ވެސް މައިގަނޑު ޓާގެޓަކީ ކުރު މެދުކެނޑުމަކަށް ފަހު އެ މުބާރާތުގެ ތަށި ހޯދުމެވެ. މިދިޔަ ސީޒަނުގެ ކުއާޓާ ފައިނަލުން ބާސެލޯނާ ކެޓީ ރޯމާ އަތުން ބަލިވެގެންނެވެ.\n"މިހާރު ތިން އަހަރު އަހަރެމެން ކުއާޓާ ފައިނަލުން ކަޓައިފި. އެކަމަކު މެޗު ދިޔަ ގޮތަށް ބަލާއިރު އެންމެ ހިތްދަތިވީ މިދިޔަ ސީޒަނުގައި. އަހަރެމެން މި ފަހަރު އަމާޒުކުރަން ޖެހޭނީ ތަށްޓަށް. އަހަރެމެންނަށް އެކަން ކުރެވޭނެ،" މެސީ ބުންޏެވެ.\nލިއޮނަލް މެސީ ކްރިސްޓިއާނޯ ރޮނާލްޑޯ\n4 ކޮމެންޓް, 29 ރިއެކްޝަންސް\nކޮބާ އެއްކަލަ މަމޮޅު ރަދީފގެ ބަހެއް ނެތްތަ. ޢެކަކުއަނެކަކަށްވުރެމޮޅަށް އަނގަގަދަކަމުން ރަގަޅަށް މެޗެއްވެސްބަލައިލެވޭވަރެއްނޫން\nމެސީ ވެސް ނުސީދާކޮށް އިއުތިރާފް ރޮނާލްޑޯ އަކީ މިވަގުތު ހުރި ނަމްބަރ ވަން ޕްލޭޔަރ ކަން. އެއީ ޔުވެންޓަސް އަށް މިސީޒަނުގައި ގެނައި އެންމެ ބޮޑު ބަދަލަކީ ރޮނާލްޑޯ ގެނައުން.\nދޮންކަލޯ މެސީއަކީ ރޮނާލްޑޯ ކަހަލަ ކިބުރުވެރި އަމިއްލަ އެދުން ބޮޑު މީހެއްނޫން. އެއްވެސް މީހަކު އޭނާޔަކީ އެންމެ މޮޅު މީހާކަމަށް އެހެންމީހުންގާތު ނުވަތަ މީޑިޔާ ކުރިމަތީ އޭނާ އަމިއްލަޔަކަށް ނުބުނާނެ. ދެން މެސީ ބުނި ވާހަކަތަކަށް ނޫސްވެރިން ރަނގަޅަށް ތަރުޖަމާކުރަންޖެހޭ. މެސީބުނީ ޔުވެންޓަސްއަކީ މިފަހަރު ޗެމްޕިއަންސް ލީގުގެ ބޮޑު ފޭވަތިޓެކޭ. ހަމައެގޮތަށް ރިއާލްއަކީވެސް ފޭވަތިޓެކޭ. އެކަމަކު ރޮނާލްޑޯ ރިއާލް ދޫކޮށްލުމުން ރިއާލް މިސީޒަނުގައި ކުޑަކޮށް ދަށްވާނެޔޭ. ވަރަށް ވެދުން.\nރޮނާލްޑޯ ބުނާކަހަލަ...! ކީކޭ؟ ހަމަ ހަގީގަތުގާވެސް މެސީތަ ހަމަ ތިހެން ތިބުނީ. އަދި އެއްފަހަރު ބުނެބަލަ. އަހަރެން މިހުރީ ބުނާނެ އެއްޗެއްނޭނގި އަނގައިން ކުޅުހިކިފަ.


ސާފުކުރަން ހަވާލުކުރެވޭ އޮފީހުގެ ތަންތަން ގަވާއިދުން ސާފުކުރުން. މިގޮތުން ސާފުކޮށް ބަލަހައްޓަންޖެހޭ ތަންތަނަކީ:\nޖީ.ބްލޮކްގެ ކޮމްޕައުންޑުން، ފެކަލްޓީ އޮފް އާރޓްސްގެ ކުރިމަތިން ބަހާފައި ދީފައިވާ ސަރަހައްދު.\nސީ.އޯ.އެލްގެ ކްލާސްރޫމް ނަންބަރު9އާއި 12\nއޮފީސްބައިގެ އެތެރެ (ރިސެޕްޝަން އޭރިއާއާއި އެޑްމިން ބައި)\nފިރިހެނުންގެ2ފާޚާނާއާއި ފާޚާނާ ބުލޮކުގެ ބޭރުގައިވާ ސަރަހައްދު\nއޮފީހުގެ ކުޑަ މީޓިންގ ރޫމް\nސައިކޮޓަރިއާއި، ސައިކޮޓަރީގެ ކުރިމަތީގައި އޮންނަ ސަރަހައްދާއި، ކްލާސްރޫމްތަކަށް ދާން އޮންނަ ކޮރިޑޯ\nނަންބަރު 1 ގައި އިސްވެބަޔާން ކުރެވުނު ތަންތަން ކޮންމެ ދުވަހަކުވެސް ސާފުކުރަންވާނެއެވެ.\nކޮންމެ ތަނެއް ސާފުކުރުމުގައިވެސް އެތަނެއްގެ ތަޅުންގަނޑާއި، އެތަނެއްގައި ހުރި ފަރުނީޗަރާއި މެޝިނަރީވެސް ހިރަފުސްފޮޅައި ސާފުކޮށް، މޮޕް އަޅަންޖެހޭ ތަންތަނުގައި މޮޕް އެޅުން.\nސާފުކުރަން ލިބިފައިވާ ތަންތަނުގެ ދޮރުތަކާއި ކުޑަދޮރުތައް، މަދުވެގެން ހަފުތާއަކު އެއްފަހަރު ރީތިކޮށް ފޮހެ ސާފުކުރުން.\nސާފުކުރަން ލިބިފައިވާ ތަންތަނުގެ ފަންކާތަކާއި ހޮޅިބުރިއާއި ބޮކިތައް، ކޮންމެ ދެ ހަފުތާއިން އެއްފަހަރު ފޮހުން.\nބްލޮކް ކްލާސް ނިމޭދުވަހު، ކްލާސްތައް ނިމުމުން، އެވަގުތު ޑިއުޓީގައިހުރި މުވައްޒަފެއްގެ ލަފާގެމަތީން ކްލާސްރޫމްތައް ސާފުކުރުން.\nއޮފީހުން ބައިވެރިވާ ޚާއްޞަ އިވެންޓްތަކާއި، ކުއްލިއަކަށް ދިމާވާ ކަންކަމުގައި، ސެންޓަރުގެ ވެރިޔާ އަންގާ ގޮތެއްގެ މަތީން އޮފީހުގެ މަސައްކަތް ކުރުން.\nއިޢުލާނުގައި ބަޔާންކޮށްފައިވާ ހުރިހާ ލިޔެކިޔުންތައް، އެޕްލިކޭޝަނާއެކު ފޮނުވަންޖެހޭނެއެވެ.\nމި މަޤާމަށް އެދި ކުރިން އެޕްލިކޭޝަން ފޮނުވާފައިވާ ކެންޑިޑޭޓުން، އަލުން އެޕްލިކޭޝަން ފޮނުވާކަށް ނުޖެހޭނެއެވެ.\n2015 މާރިޗު 19 ވާ ބުރާސްފަތި ދުވަހުގެ މެންދުރު 12:00 ގެ ކުރިން، ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް.\nސުންގަޑި: 19 މާރިޗު 2015 1200


Covid-19: China in iyye 52 meehun maruvi iru china noon...\nމިވައިރަސް ޖެހިގެން މަރުވި މީހުންގެ އަދަދު އަރަނީ 2,763 އަށް\nމިހާތަނަށް އާއިރު މިވައިރަސް މުޅި ދުނިޔެއިން 80,970 އަށް މީހުންނަށް ޖެހިފައިވޭ\nކ. މާލެ | 26 ފެބްރުއަރީ 2020 | ބުދަ 10:26 | 3,329\nކޮރޯނާވައިރަސް އަށް ފަރުވާ ހޯދުމުގެ މަސައްކަތް އަންނަނީ ކުރަމުން - ޓްވިޓަރ\nހަލުވިކަމާއެކު ފެތުރެމުންދާ ކޮރޯނާވައިރަސް ޖެހިގެން އިއްޔެ ޗައިނާއިން 52 މީހުން މަރުވެފައިވާކަމަށް އެގައުމުން ހާމަކޮށްފި އެވެ.\nޗައިނާގެ ނޭޝަނަލް ހެލްތު ކޮމިޝަނުން ހާމަކޮށްފައިވާ ތަފާސްހިސާބުތަކަށް ބަލާއިރު މިއާއެކު ޗައިނާއިން މިވައިރަސް ޖެހިގެން މަރުވި މީހުންގެ އަދަދު އަރަނީ 2,715 އަށެވެ. ޗައިނާ ނޫން ގައުމުތަކުން އިއްޔެ 48 މީހުން މިވައިރަސް ޖެހިގެން މަރުވެފައިވެ އެވެ. އެއާއެކު މިހާތަނަށް މިވައިރަސް ޖެހިގެން މަރުވި މީހުންގެ އަދަދު އަރަނީ 2,763 އަށެވެ.\nޗައިނާ ނޫން ގައުމުތަކުން އެންމެ ގިނައިން މީހުން މިވައިރަސް ޖެހިގެން މަރުވެފައިވަނީ އިރާނުންނެވެ. އެއީ 15 މީހުންނެވެ. ސައުތުކޮރެއާ އިން 12 މީހުން މިހާތަނަށް އާއިރު މަރުވެފައިވާއިރު އިޓަލީން 11 މީހުން ވަނީ މަރުވެފަ އެވެ. ޖަޕާނުން5މީހުން މަރުވެފައިވާއިރު ހޮންގ ކޮންގ އިން ވަނީ2މީހުން މަރުވެފަ އެވެ. ފިލިޕީންސް އާއި ފްރާންސް އަދި ތައިވާނުން ވަނީ އެކަކު މިހާތަނަށް އާއިރު މިވައިރަސް ޖެހިގެން މަރުވެފަ އެވެ.\nމިހާތަނަށް އާއިރު މިވައިރަސް މުޅި ދުނިޔެއިން 80,970 އަށް މީހުންނަށް ޖެހިފައިވެ އެވެ. ޗައިނާއިން މިވައިރަސް ޖެހުނު މީހުންގެ އަދަދު އުޅެނީ 78,064 ގައެވެ. ޗައިނާއިން މިވައިރަސް ޖެހިގެން މިހާތަނަށް 29,745 މީހުން ވަނީ ރަނގަޅު ކުރެވިފަ އެވެ.


Yaadhu | Vaahaka ޔާދު – Vaahaka\n3k 26 0\tJuly 3, 2021\nސިއްސައިގެން ގޮސް އަހަންނަށް ދެލޯ ހުޅުވައިލެވުނީ ޖެހި ބާރު ގުގުރީގެ އަޑަށެވެ. ވަށައިގެންވާ މާހައުލުގައި ނުސާފުކަމެއް ހުއްޓެވެ. ދެލޯ އުނގުޅައިލަމުން އަހަރެން ތެދުވަންނަން މަސައްކަތްކުރީމެވެ. ނިދާފައި އޮވެވުނީ ކިހައި އިރެއް ވާންދެން ކަމެއްވެސް ނޭނގެއެވެ. އެއިރު ބޮލުގަ އާދަޔާ ޚިލާފު ރިހުމެއް ހުއްޓެވެ. އަހަންނަކީ ގިނަ އިރު ނިދައިފި ނަމަ ބޮލުގައި ރިއްސާ މީހެކެވެ. ނަމަވެސް މިރޭ ބޮލުގަ ރިހެމުން މި ދަނީ އަމަށަކު ވަރަކަށް ނޫނެވެ. ވަށައިގެންވި މާހައުލުގެ ނުސާފުކަން ކެނޑި ތަންތަން ވަކި ވާން ފެށުމުން އަހަރެންގެ ހިތް އަވަސް ވާން ފެށިއެވެ. އިސާހިތަކު އަތްފައި ފިނިވިއެވެ.\nއަހަންނަށް މި އޮވެވުނީ ކޮންތާކު ހެއްޔެވެ؟ މި ކޮޓަރިއަކީ އަހަރެން ކުރިން ދުވަހަކު ދެކެފައިވެސް ނުވާ ތަނެކެވެ. އަހަރެން ވަށައިގެންވާ މާހައުލަށް ވަރަށް އަވަސް އަވަހަށް ނަޒަރު ހިންގައިލީމެވެ. މި މާހައުލުގައި ވީ ކޮންމެ ފަރުނީޗަރަކާއި ކޮންމެ އެއްޗެއްވެސް އަހަންނަށް ކިޔަމުން ދިޔައީ ބީރައްޓެހި ކަމުގެ ޘަނާއެކެވެ. ވަށައިގެން ވީ ހަމަ ހިމޭން ކަމެވެ. އެކަނިވެރިކަމެވެ. ހިނގަމުން ދިޔަ ކޮންމެ ސިކުންތަކާއި އެކު އަހަރެންގެ ހާސްކަން ވީ ހައްތަހާ އިތުރެވެ. ބޮލުގައި ފުނި ޖެހެމުން ދިޔަ ސުވާލުތައް ވީ ހައްތަހާ އިތުރެވެ. މިހެން ވާނީ ކިހިނެއް ހެއްޔެވެ؟ އަހަރެން ރޭގައި ރައްޓެހިންނާއެކު މަޖާކުރަން އުޅުނީމެވެ. ކޮއްކޮ ޒައިނާއާއި އަހަރެންގެ އެންމެ ގާތް އެކުވެރިޔާ ޝިއުރާވެސް އުޅުނުވެ. ދެން އުޅުނީ ހުސް ފެނިދެނިވެ އުޅޭ ރައްޓެހިންނެވެ. އެއީ ޝިއުރާ ބޭއްވި ޕާޓީއެކެވެ. ޕާޓީ ނިންމާފައި އަހަރެން ގެޔަށް ދިޔަ ހަނދާންވެސް އެބަވެއެވެ. ކޮއްކޮއާ ޒުވާބު ކުރެވުނު ހަނދާނެއްވެސް ވެއެވެ. އެކަމަކު ހޭ މި ލެވުނީ މުޅިން ނުދަންނަ މާހައުލަކަށެވެ. މީހަކު އަހަންނަށް ލަގާއެއް ދިނީ ހެއްޔެވެ؟ އިތުރަށް އެއްވެސް ކަމަކާ ވިސްނާކަށް އަހަރެންގެ ބޮލުގައި ރިހެމުން ދިޔަ ރިހުން ޖާގަ އެއް ނުދިނެވެ. އެވަގުތު އަނެއްކާވެސް ދެވަނަ ގުގުރި އެއް ޖެހިއެވެ. ކުރިއަށްވުރެ ބާރަށެވެ. މިފަހަރުވެސް އަހަރެން ސިއްސައިގެން ދިޔައެވެ.\nގަބުވެފައި އަހަންނަށް އެހެން އިނދެވުނީ ކިހާ އިރަކު ކަމެއް ނޭނގެއެވެ. އަހަރެން މިސްރާބު ޖަހަންވީ ކޮން ދިމާލަކަށް ކަމެއްވެސް ނޭނގެއެވެ. ދަތުރެއް ކުރެވޭނީ މަންޒިލެއްވެސް އެނގިގެންނެވެ. ކުޑަ ހިތްވަރެ ލާފައި އަހަރެން އެނދުން ފޭބީމެވެ. އަދި އަނެއްކާވެސް އެ މާހައުލަށް ނަޒަރު ހިންގައިލީމެވެ. އެއީ ފޯރާ ބައެއްގެ ގެދޮރެކެވެ. އެ ކޮޓަރީގައި ހުރި ހުރިހާ އެއްޗަކީވެސް އަގު ބޮޑު، ފެންވަރު ރަނގަޅު އެއްޗެއްސެވެ.\nއެގޮތަށް ތަންތަން ބަލަމުން ދަނިކޮށް އަހަރެންގެ ލޮލުގައި އަޅައިގަތީ ޑުރެސިން ޓޭބަލް މަތީގައި ބާއްވާފައި އޮތް ފޯނެވެ. ހިތުގެ ތެޅުން އެއިރުވެސް އެހައިމެ ބާރެވެ. ސިކުނޑީގައި ފުނިޖެހެމުން ދިޔަ ޚިޔާލާއި ފިކުރުތަކުގެ ތެރެއިން އަހަންނަ ވިސްނުމަށް އައީ އެ ފޯނުން ކޮއްކޮއާ ގުޅާށެވެ. އެ ނިޔަތުގައި ލަސް ފިޔަވަޅުތަކެއް އަޅަމުން އަހަރެން ފޯނާ ދިމާލަށް މިސްރާބު ޖެހީމެވެ. އަހަރެން ގޮސް ޑުރެސިން ޓޭބަލް ކައިރީ ހުއްޓުމުން އަހަރެންގެ ލޮލުގައި އަޅައިގަތީ ކުރިމަތީ ހުރި ލޯގަނޑުން ފެންނަން ހުރި އަހަރެންގެ ސިފައެވެ.\nއަހަރެންގެ މޫނުމަތީގައި އަނިޔާތަކެއް ލިބިފަ ހުރި ކަމުގެ ނިޝާންތަކެއް ފެންނަން ހުއްޓެވެ. ނިތުކުރީގަޔާއި ދަތްދޮޅީގައިވެސް ލަކުނުލާފައި ހުއްޓެވެ. ޔަޤީނެވެ. މީހަކު އަހަންނަށް އަނިޔާތަކެއް ކުރީއެވެ. އަހަންނަށް ގިސްލެވެން ފެށުނެވެ. ބޯ ހައްތަހާ ހާސްވާން ފެށިއެވެ. އަޅެ، ކޮއްކޮއާއި މަންމަ ކޮބައި ހެއްޔެވެ؟\nތެޅިތެޅި އޮތް ހިތަކައިގެން އަހަރެންގެ ކުރިމަތީ އޮތް ފޯނު ނަގައި ބަލައިލީމެވެ. ފޯނު އޮތީ ލޮކު ކޮށްފައެވެ. "އެމެޖެންސީ ޑައެލް"ގެ އިޚުތިޔާރުވެސް އެ ފޯނުގައި ނެތެވެ. އަހަރެން ހަދާނެ ގޮތް ހުސްވެއްޖެއެވެ. ރޯންވެސް ބޭނުމެވެ. ނަމަވެސް ގެންފައިވާ ބޮޑު ބިރެއްގެ ސަބަބުން ކަރުނަތައް ވަނީ ކަސްތޮޅު އެޅުވިފައެވެ. ހިން ދިރުވަންވެސް އުނދަގޫވާހެން އެބަ ހީވެއެވެ.\nއަހަރެން އެ ކޮޓަރިން ނުކުންނަން ހިނގައިގަތީމެވެ. ކުރިޔަށް ވުރެން ބާރަށެވެ. އެ މާހައުލުގައި އެންމެ ހިނދުކޮޅަކުވެސް ހުންނާކަށް އަހަންނެއް ބޭނުމެއް ނޫނެވެ. ކޮޓަރީގެ ދޮރުހުޅުވާލާފައި އަހަރެން ނުކުތީ ދެން ފެންނާނީ ކޮން މަންޒަރެއް ކަމެއް ވިސްނާވެސް ނުލައެވެ. ބާރު ހިނގުމެއްގައި ގެއިން ނުކުންނަން ދިޔަ މީހާއަށް މަޑު ޖެހިލެވުނީ އެ ގޭތެރެ ފެނުމުންނެވެ.\nއެއީ މެދުމިނެއްގެ ޖާގައިގެ އެޕާޓުމެންޓެކެވެ. އަހަރެން އެ ނުކުތް ކޮޓަރިއަކީ އެ ގޭގައި ހުރި ހަމަ އެކަނި ކޮޓަރިއެވެ. ސިޓިން ރޫމުގައި ފެންވަރު ރަނގަޅު ސޯފާ ސެޓެއް ހުރި އިރު އެ ގޭގެ ކޮންމެ އެއްޗެސްވެސް ބުނެދެނީ އެންމެ ވާހަކައެކެވެ. ފޯރާކަމެވެ. ތަނަވަސްކަމެވެ. އެވަގުތު އަނެއްކާވެސް ބޮލުގައި ރިހުނެވެ. ވަރަށް ބާރަށެވެ. މޫނުމައްޗަށް ކުޑަކޮށް އަނދިރި އެރިހެންވެސް ހީވިއެވެ. ތިން ވަނަ ފަހަރަށް ގުގުރިއެއް ޖެހީ އެ ވަގުތުއެވެ. ޖެހި ގުގުރިއާއެކު މިފަހަރު ކަނޑައިގެން ދިޔައީ ގޭގެ ކަރަންޓެވެ. ސިއްސައިގެން ގޮސް އަހަންނަށް ހަޅޭލަވައިގަނެވުނެވެ.\nބިރުވެރިކަމުގެ ތެރެއަށް އިތުރުވި މިބޮޅާއެކު އަހަރެން ހަދާނެގޮތް ހުސްވެއްޖެއެވެ. ދެފައި ތުރުތުރު އަޅާ ހާލުވެސް މި ވަގުތު ކޮޅަށް ހުރުމުގެ ހިތްވަރު ހަށީގައި ހުރީތީ މާތް ރަސްކަލާނގެ ކިބަފުޅަށް ހަމްދާއި ޝުކުރުކުރަމެވެ. ވަށައިގެންވީ ކަނު އަނދިރިކަމެވެ. އަހަރެން ހުރި ތަނުގައި ގަނޑުވެފައި ހުރެވުނީ ދާނެ ތަނެއް ކުރާނެ ކަމެއްވެސް ނޭނގިފައެވެ. އެ އަނދިރިކަމަށް ލޯ ހޭނި، ތަންދޮރު ސާފުވެ ވަކިވާވަރު ވަންދެން އަހަންނަށް ހުރެވުނީއެވެ. ނަމަވެސް މާ ގިނައިރު އެހެން ހުންނާނެ ފުރުސަތެއް އަހަންނަކަށް ނުލިބުނެވެ. އެ އިވެނީ އެޕާޓުމެންޓުގެ ދޮރުގެ ތަޅަށް މީހަކު ތަޅުދަނޑި ޖަހަން މަސައްކަތްކުރާ އަޑެވެ.\nއެޔެއް މިޔެއް ނުބަލައި އަހަރެން ދުއްވައިގަތީމެވެ. އެއިރު ތަންތަން ވަކިވާވަރު ވެއެވެ. އަހަރެންގެ މިސްރާބު ހުރީ އެ އެޕާޓުމެންޓްގެ ކާގޭގައި ހުރި މޭޒު ތަންދޮށަށެވެ. މޭޒުމަތީ އަޅާފައި އޮތް ފޮތިގަނޑުން އަހަރެން ނިވާ ވާނެކަން ޔަޤީނެވެ.\nމޭޒު ތަންދޮށަށް އަހަންނަށް ވަދެވުނީ ހަމަ ކިރިޔާއެވެ. އެ ވަން މީހަކު ވަން ގޮތަށް މިސްރާބު ޖެހީ ސިދާ އަހަރެން އޮތް ކޮޓަރިއަށެވެ. ޔަޤީނެވެ. ކޮޓަރީ ދޮރު ހުޅުވާފައި ހުރުމުން އަހަރެން ކޮޓަރިން ނުކުތް ކަން އޭނާއަށް އެނގުނީއެވެ. ކޮންމެވެސް އެއްޗަކުން އޭނާ ދިޔައީ މުޅި ތަނަށް އަލި ކުރަމުންނެވެ. ކޮޓަރިއަށް ވަދެ އިރުކޮޅެއް ވުމަށްފަހު އޭނާ ކޮޓަރިން ނުކުމެ އެތަން މިތަނުގައި ހިނގަމުން ދިޔައެވެ. އަހަންނަށް ފެންނަމުން ދިޔައީ ހަމަ އެކަނި އޭނާގެ ފައިކޮޅެވެ. ފެންނަ ފެނުމަށް އެއީ ފިރިހެނެކެވެ. އޭނާ އަވަދި ނެތި އުޅެމުން ދިޔަ ގޮތުން އަހަރެން ހޯދަނީކަން އަހަންނަށް ޔަޤީންވިއެވެ. ހިނގަމުން ހިނގަމުން އައިސް އެ މީހާ އަހަރެން އޮތް މޭޒު ކައިރީ ހުއްޓުނު ވަގުތު އަހަރެންގެ ހިތް ހީވީ ދެންމެ ދެންމެ މޭ ފަޅައި ނުކުމެދާނެ ހެންނެވެ. ބޭއިޚުތިޔާރުގައި އަހަންނަށް އަނގަ މަތީ އަތް އެޅުނެވެ. ކެތްކޮށްލައިގެ އަހަރެން އޮތީ އެ ހުރިތަނުން އޭނާ ދޭތޯ ހިތައި ހިތުން ދުޢާ ކޮށްލަ ކޮށްލައެވެ. ކުޑަ ހިނދުކޮޅަކު އޭނާ އެހެން ހުރުމަށްފަހު ވަރަށް ހަލުއި ހިނގުމެއްގައި އެޕާޓުމެންޓުން ނުކުންނަން ހިނގައިގަތެވެ.\nއެ މީހާ ދިޔުމާއެކު އަހަރެން މޭޒު ތަންދޮށުން ތެދުވެ އަވަސް އަވަހަށް މިސްރާބު ޖެހީ އެތަނުން ނުކުތުމަށެވެ. ކޮންމެވެސް ވަރަކަށް ތަންދޮރު ވަކިވި ނަމަވެސް އެއްވެސް އެއްޗެއް ހުރި ތަނެއް އަހަންނަކަށް ސީދާ ޔަޤީނެއް ނޫނެވެ. އެހެން ކަމުން އަހަރެން މިސްރާބު ޖެހީ ހިތު މިސާލަށް ދޮރު ހުރި ދިމާއަށެވެ. އެއިރުވެސް ދެފައި ތުރު ތުރު އަޅަމުން ދިޔައެވެ. އަތްފައި ގަނޑުފެންކޮޅެއްހައި ފިންޏެވެ. ކުޑަ އުނދަގުލަކާއެކު ދޮރު ހޯދުމަށްފަހު ތަޅުގައި ހިފައި އަނބުރައިލީމެވެ. އަހަރެންގެ ނަޞީބު ހުރި ގޮތް ކަންނޭނގެއެވެ. އެ މީހަކު އެހައި އަވަސް އަރުވާލާފައި ވެސް އެ ދިޔައީ ދޮރު ތަޅުލާފައެވެ.\nއިތުރަށް ވިސްނާކަށް އަހަންނަކަށް ފުރުޞަތެއް ނެތެވެ. ބޭރުން އަހަރެން ނުފެނިއްޖެނަމަ އަނެއްކާވެސް އޭނާ މި ތަނަށް އަންނާނެއެވެ. ކުރިން ފިލައި އޮތް ތަނުގައި ފިލާ އޮތުމަކީ ރައްކާތެރިގޮތެއް ނޫނެވެ. އެހީއަށް އެދި ހަޅޭ ލަވައިފިނަމަ އޭނާއަށް އިވިދާނެއެވެ. ހުސް ބިރުހުރި އިޚުތިޔާރުތަކެވެ. މިހާ ހިސާބުން ހަތަރު އުދަރެސް ފެނުޖެހުނުކަމުގެ އިހުސާސް އަހަންނަށް ކުރެވުނެވެ. ނަމަވެސް އަދިވެސް ހިތްވަރު ކުރީމެވެ. މިތަނުން ނުކުމެފައި ނޫނީ ހަމަ ނޭވާއެއް ނުލަން ހިތުގައި ކުޑަ އަޒުމެއް ކަނޑައެޅީމެވެ. ވިސްނާލަން ހުރުމަށް ފަހު އަހަރެންގެ ބޮލަށް އައި އެންމެ ރަނގަޅު ގޮތަކީ އެ ކޮޓަރީގައި ހުރި އަލަމާރި ތެރެއަށް ވަދެވެން އޮތް ނަމަ އެތަނުގައި މަޑު ކުރުމެވެ.\nއަހަރެން އަވަސް އަވަހަށް ކޮޓަރިއަށް މިސްރާބު ޖެހީމެވެ. އަނެއްކާވެސް ހިތު މިސާލަށެވެ. އެތަން މިތަނުގައި އަޅައިގަންނަމުން ކޮޓަރި ހޯދައި ކޮޓަރިއަށް ވަދެ އަލަމާރީގެ ބޮޑު ދެ ވަތްގަނޑު އަހަރެން ހުޅުވައިލީމެވެ. އަނދިރިކަމުގެ ތެރެއިން އަހަންނަށް އެއްވެސް އެއްޗެއް އެހާ ބޮޑަކަށް ވަތްކެއް ނުވެއެވެ. ދެން އެ އިވުނީ އަނެއްކާވެސް ދޮރުގެ ތަޅަށް ތަޅުދަނޑި ހެޔޮވަރުކޮށްލި އަޑެވެ. އަހަރެން ބަލާކަށް ނުހުންނަމެވެ. އަލަމާރި ތެރެއަށް ވަދެވުނު ގޮތަކަށް ވަދެ ދޮރު ޖެހުނީ ހަމަ ކިރިޔާއެވެ.\n"ޒީޝާން! ޒީޝާން!" އެ މީހާގެ އަޑު އަހަރެންގެ ކަންފަތުގައި ޖެހުނީ ހަމަ ކުއްލިއަކަށެވެ. އަޑު އައި ގޮތުން އޭނާ އެހުރީ ކޮޓަރީގައި ކަން އަހަންނަށް ޝައްކެއް ނެތް މިންވަރަށް ޔާޤީންވިއެވެ. އެންމެ ބޮޑު ހައިރާން ކަމެއް އަހަންނަށް ލިބުނީ އެ މީހާއަށް އަހަރެންގެ ނަން އެނގޭތީއެވެ. އެ އަޑުގައި ދެކެ ފަރިތަ ގޮތެއް ހުއްޓަސް އަހަންނަކީ އެއް އިރެއްގައިވެސް ފިރިހެން ކުދިންނާ އެހައި ރައްޓެހި މީހެއް ނޫނެވެ. އޭނާއަށް އަހަރެންގެ ނަން އެނގުމުން އަހަންނަށް ދޭހަވީ މި ތަނުގައި އަހަރެން ގެނެސް ލާފައި މި އޮތީ އޮޅިގެން ނޫން ކަމެވެ. ވެދާނެއެވެ. މިއީ ކޮންމެވެސް ގޮތަކުން އަހަރެންގެ ގޮތް އެނގިގެން ނުވަތަ އަހަންނަށް ފާރަލައިގެން އޭނާ ރާވާފައި އޮތް ރޭވުމެކެވެ.\nދެން ކުއްލިއަކަށް އިވުނީ ފޯނެއް ރިންގުވަމުން ދިޔައަޑެވެ. އަދިވެސް އެ މީހަކު އެ ހުރީ ކޮޓަރި ތެރޭގައެވެ. އަހަންނަށް އިނީ ގުޑިލަން ވެސް ނުކެރިފައި، އަލަމާރިއަށް ވަން ގޮތަށެވެ. ކޮށްލެވޭ ހަރާކަތުން، އިވޭ އަޑަކުން ނުވަތަ އަލަމާރީގެ ދޮރު ކުޑަކޮށް ހުޅުވުނު ނަމަވެސް އޭނާއަށް އަހަރެން މިތަނުގައި އިންކަން އެނގިދާނެއެވެ. އެހައި ހިސާބުން އަހަރެންގެ ޒަމާން ދިޔައީއެވެ.\n"ހަލޯ؟ ޒައީ.. މިއުޅެނީ ފިލައިގެން. ނެތޭ! އެތަން މިތަން ހޯދިއްޖެ.. މަގުމަތިވެސް ވެސް ބެލިއްޖެ. ގެއަށް އައިސްދީބަލަ އިނގޭ ވަރަށް އަވަހަށް... ރަނގަޅޭ، މިއޮށް ބޮޑު މާލޭގަ ކިހިނެއް އެކަމު... އާނ އޯކޭ!" އެމީހަކު ދެއްކި ވާހަކަތަކެއް ދައްކާފައި ފޯނު ބޭއްވިއެވެ. އޭނާގެ އަޑުގައި ބަރުކަމެއް ހުރި ނަމަވެސް އެ އަޑުގައި ރިހުމެއްވެސް ހުރިހެން ހީވެއެވެ. ނާކާމިޔާބީގެ އަސަރު އެ އަޑުގަ އެކުލެވިފައި ހުއްޓެވެ. އެންމެ ބޮޑަށް އަހަރެން އަޅައިގަތީ އޭނާ އެ މުޚާތަބު ކުރި މީހާގެ ނަމެވެ.\n"ޒައީ...؟" އަހަންނަށް ހިތައިހިތުން ކިޔައިލެވުނެވެ. އެއީ އަނެއްކާ އަހަރެންގެ ކޮއްކޮ ޒައިނާ ނޫންބާވައެވެ. އެކަމަކު... އެކަމަކު އަހަރެންގެ ކޮއްކޮ އޭނާ ދަންނަންވީ ކީއްވެހެއްޔެވެ؟ އެއީ ހަމަ ހަޤީޤަތުގަވެސް އަހަރެންގެ ކޮއްކޮ ކަމަށް ވަންޏާ އަހަންނަށް މިހެން ހަދަންވީ ކޮން ސަބަބަކާހުރެ ހެއްޔެވެ؟ މި ޢަމަލުގައި ޝާމިލުވުމަށް ކޮއްކޮއަށް ހިތްވަރު ލިބުނީ ކޮންގޮތަކުން ކިހިނެއް ހެއްޔެވެ؟\nމި ޚިޔާލުތައް ބޮލަށް ވެރިވުމުން އަހަރެންގެ ކަރުނަތައް މިންޖުވެ އޭގެ މަގާމު ދޫކޮށް ދިޔައެވެ. އިސާހިތަކު އަހަންނަށް ރޮވެން ފެށުނެވެ. އަނގަމަތީގައި އަތް އެޅީ އެ މީހާއަށް އަޑު އިވިދާނެތީއެވެ. މި ވަގުތު އަހަރެންގެ ހިތުން ދުޢާކުރެވެމުން ދިޔައީ އަހަރެންގެ ބޮލަށް ދެންމެ އެ ވެރިވި ޚިޔާލަކީ އެއީ ދޮގެއް ކަމުގައި ވުމަށެވެ. އެއީ އަހަރެންގެ އެއްބަނޑު އެއްބަފައި ކޮއްކޮ ކަމުގައި ނުވުމަށެވެ. އަހަރުމެން ދެމީހުން އެކީ އުޅެ ބޮޑުވީ ނުހަނު ލޯތްބާއި އުފަލުންނެވެ. އެކަކު އަނެކަކަށް ލިބޭ އުފާވެރިކަމާއި ހިތާމަތައް ހިއްސާކުރަމުންނެވެ. މަންމަވެސް އަހަރުމެން ދެކެ އެހައި ލޯބިވާނެއެވެ. އެކަނިމާ އެކަނި ދެބެން ބަލައި ބޮޑުކުރީ ބައްޕައެއް ނެތް ކަމުގެ އިހުސާސްވެސް ވިޔަ ނުދީއެވެ. މަންމަ ދެކެވެސް އަހަރެން ނުހަނު ލޯބިވީމެވެ. ނަމަވެސް މުސްކުޅި އުމުރަށް މަންމަ އެޅުމުން މަންމައަށް ބަދަލުތަކެއް އައެވެ. މަންމަގެ ހަނދާނުގައި އެއްޗެހި ހަރުލާ މިންވަރު މަދުވެ، މަންމައަށް އަހަރުމެން ވަކި ކުރަން އުނދަގޫވާ ހިސާބަށް ދިޔައެވެ.\nޒައިނާ ވަރަށް ކެތްގަދައެވެ. ކެތްމަދުވީ އަހަރެންގެއެވެ. މަންމަ އަމިއްލައަށް ގެއިން ބޭރަށް ނުކުމެ މަގު އޮޅިގެން، ފުލުހުންގެ އެހީގައި ގެޔަށް ގެންނަން ޖެހޭ މިންވަރު އިތުރުވިއެވެ. ކޮއްކޮގެ ވަޒީފާ ދޫކޮށްލާފައި ކޮއްކޮ ބޭނުންވީ މަންމަ ބަލަން ހުންނާށެވެ. އެކަމަކު އަހަންނަށް އެގޮތް ކަމު ނުދިޔައީއެވެ. ރޭގައި ކުރި ޕާޓީ ނިންމާފައި ގެޔަށް ދިޔަ މަގުމަތީވެސް އަހަރުމެން ދެބެން ޒުވާބު ކުރި ހަނދާން އެބަހުއްޓެވެ. އަހަރެން ބޭނުންވީ މަންމަ ބަލަން މީހަކު ގެންނާށެވެ. ނުވަތަ އުމުރުން ދުވަސްވީ މީހުން ބަލަހައްޓައިދޭ ތަނަކަށް މަންމަ ގެންދާށެވެ. އެކަމާ ޒައިނާ ހުރި ރުޅި އައިސްފައެވެ. އަނެއްކާ އޭނާ ހިފަމުން މި ދަނީ އެކަމުގެ ބަދަލު ނޫންބާވައެވެ؟ މި ހުރިހާ މަންޒަރެއް އެންމެ ކައިރިން ދެކޭނެ އެކަކީ އަހަރެންގެ އެންމެ ގާތް އެކުވެރިޔާ ޝިއުރާއެވެ. މިއަދު، މި ވަގުތު މަންމަގެ މަތިން ހަނދާންވަމުން ދިޔަ ދިޔަހެން ހިތުގައި އަޅަމުން ދިޔަ ވޭންވެސް ވީ ހައްތަހާ އިތުރެވެ.\nމަންމަމެން ކޮބައިހެއްޔެވެ؟ އަހަންނަށް ކިޔިފައި ހުރި އެއްޗެއްސާއި ކުރެވުނު ކަންތައް ހަނދާންވެ އިހުސާސްވީ އަހަރެންގެ އަޖަލު ޖެހެން ކައިރި ވުމުންނެވެ. އަހަރެންގެ އަމިއްލަ ނަފުސުވެސް އަހަންނަށް މަލާމަތްކުރާ ފަދައެވެ.\nއިރުކޮޅަކު ރޯން އަހަންނަށް އިނދެވުނެވެ. ނަމަވެސް ރޯން އިނދެގެން ކުރާނެ ފައިދާއެއް ނެތެވެ. މިތަނުން މިންޖުވެވޭތޯ ބަލަންވީއެވެ. އެ މީހާ ކޮންމެ މީހަކާ ގުޅިފައި ހުއްޓަސް އޭނާގެ ބައިގަނޑު މިތަނަށް ހަމަކޮށް އަހަރެން މަރަން ތައްޔާރުވާތަން ބަލަން މި އަލަމާރި ތެރެއަކު އަހަންނެއް ނުއިންނާނަމެވެ.\nއަހަރެން ވަރަށް ކުޑަކުޑަކޮށް އަލަމާރީގެ ދޮރު ހުޅުވައިލީމެވެ. ކިރިޔަ ކިރިޔާ އެ މީހަކު އަހަންނަށް ފެންނަ ވަރަށެވެ. އެއިރު އޭނާ އިނީ އެނދު މަތީ އަހަންނަށް ފުރަގަސް ދީގެންނެވެ. މުޅިތަނަށް އަލިކުރުމަށް އޭނާ ގެންގުޅެމުން އެ ދިޔާއީ ފޯނުގެ ޓޯޗެވެ. އޭނާ އިންގޮތުން ގޮތް ހުސްވެފައި ވާހެން ހީވިއެވެ. މީހާގެ ގައިން އޮށްދާ ހިއްލާފައި ހުރި އިރު އޭނާ އަހަރެން ހޯދަން ބުރަ މަސައްކަތްތަކެއް ކުރިކަން ކިތަންމެ ރަނގަޅަކަށްވެސް އެނގެއެވެ. އެ ގޮތަށް އޭނާ އިން އިރު އަހަރެން ކުރި ކަމަކީ އެ ކޮޓަރިތެރެ ދަސްކުރުމެވެ. އެއްޗެހި ހުރި ތަންތަނާއި ހުރި ގޮތް ދަސްކުރުމެވެ. އެއިރު އަހަރެންގެ ބޮލު ތެރޭގައި ރޭވުމެއް އޮތެވެ. ދެވަނަ ފަހަރަށް މާހައުލު ކަނު އަނދިރިވާ ހިނދު ހިތު މިސާލަށް ވެސް ފަރިތަ ކަމާއެކު އުޅެން އެނގޭނީ އެއިރުންނެވެ. މިފަހަރު އަހަންނަށް ފެނުނު އިރު އެ ކޮޓަރި ތެރޭގައި ދެކެފަރިތަ ގޮތެއް ހުރިހެން ހީވިއެވެ.\nއިރުކޮޅަކު އެހެން އިނުމަށް ފަހު، އޭނާ މިސްރާބު ޖެހީ ފާޚާނާއަށެވެ. އެއާއެކު މާހައުލު އަނެއްކާވެސް އަނދިރި ވިއެވެ. ދަނޑިވަޅު ބަލާފައި އަހަރެން އަލަމާރިން މަޑުމަޑުން ނުކުތީމެވެ. އަދި ޑުރެސިން ޓޭބަލާއި ދިމާލަށް މިސްރާބު ޖަހައި އޭގެ މަތީގައި އިން ބޮޑު " އެޔާ ފުރެޝްނާ" ފުޅި ނަގައި އަތަށް ހެޔޮވަރު ކޮށްލީމެވެ. ފުޅި ހިފައިގެން ގޮސް އަހަރެން މަޑުކޮށްލީ ފާޚާނާ ދޮރުގެ އެއް ފަރާތެއްގައެވެ. މިތަނުން ނުކުންނަން ބޭނުންނަމަ އަހަންނަށް ތަޅުދަނޑި އެބަ ބޭނުންވެއެވެ. އެކަން ކުރަން އަހަރެންގެ ބޮލަށް އައި ހަމަ އެކަނި ޚިޔާލާއި ރޭވުމުގެ މައްޗަށް މި ވަގުތު އަހަރެން މި ދަނީ ޢަމަލު ކުރަމުންވެ.\nފާޚާނާ ދޮރުގެ އެއްފަރާތެއްގައި ހަމަޖެހިލައި އަހަރެން ޚުޝިޔާރުވީމެވެ. އެ ހިނދު މުޅި އެޕާޓުމެންޓަށް ކަރަންޓު އަޔެވެ. އަހަރެންގެ ހިތް ކުޑަކޮށް ޖެހިލުންވީ ލިބިފައި މިވާ އައްޔާއެކު އޭނާއަށް މިތަނުގެ ތެރޭގައި އަހަރެން ހޯދައި އަހަންނަށް ހަމަލާދޭން އެހައި އުނދަގޫ ކަމަކަށް ދެން ނުވާނެތީއެވެ. އެކަމަކުވެސް ހިތްވަރު ކުރީމެވެ. މިހާނަށްވެސް ހިތްވަރު ކުރީއެއް ނޫން ހެއްޔެވެ؟\nއިރުކޮޅަކުން އޭނާ ނުކުންނަން ތައްޔާރުވި އަޑު އިވުނެވެ. އަހަރެންގެ ހިތް ތެޅެން ފަށައިފިއެވެ. ކުރަން މި އުޅެނީ އަދި ދުވަހަކުވެސް ކޮށްފައި ނުވާފަދަ ޢަމަލެކެވެ. ނަމަވެސް ހާލަތަކީ ވަރަށް އެހެން ކަހަލަ އެއްޗެކެވެ. ކުރަން ބޭނުން ނުވާ އެތައް އެތައް ކަމެއް ކުރަން މަޖުބޫރުވާ ޙާލަތްތައްވެސް ދިރިއުޅުމުގައި އާދެއެވެ. މިއީ އަހަރެންގެ ޙަޔާތުގައި އެފަދަ ދަނޑިވަޅެކެވެ.\nފާޚާނާއިން އެ މީހާ ނުކުތުމާއެކު އަހަރެންގެ ގައިގާ ހުރި ބާރެއް ލާފައި އޭނާގެ ބޮލުގައި އެތިފަހަރެއް ޖެހީމެވެ. އަހަންނަށް ހަޅޭވެސް ލަވައިގަނެވުނެވެ. ނަމަވެސް ލިބިފައިވާ ހިތްވަރާއެކު އެއްފަހަރު ޖަހައިގެން ހިތެއް ހަމައެއް ނުޖެހުނެވެ. ދެވަނަ އެތިފަހަރެއްވެސް ޖެހީމެވެ. އެ މީހާގެ ބޮލުގައި އަތް އަޅައިގެން ހުރެ ފައިބަމުން ދިޔަ ލޭތަކާއި އެކު އަހަންނާއި ދިމާލަށް އޭނާ އެނބުރުނެވެ. އެ މީހާގެ މޫނު އަހަންނަށް ފެނުނު މިއީ ފުރަތަމަ ފަހަރެވެ. އޭނާގެ ބޮލަށް ހުރީ ހަމަ ރަނގަޅަށްވެސް އެނބުރުން އަރާފައެވެ.\nއަހަންނަށް މަޑު ޖެހިލެވުނެވެ. އެ މޫނު އަހަރެން ދަންނަމެވެ. އެއީ ދެކެފަރިތަ މޫނެކެވެ. އެކަމަކު ކޮންތާކުން ހެއްޔެވެ؟ ކިހިނެއް ހެއްޔެވެ؟ އޭނާ ލޮލަށް ޖަމާވަމުން ދިޔަ ކަރުނަތަކުން އަޅަމުން ދިޔަ ވޭން ކޮންމެ މީހަކަށްވެސް ފަހުމްވާނެއެވެ. ނަމަވެސް އަހަންނަށް އެ ދެލޮލުން އިތުރު ވާހަކަތަކެއް ބުނެދިނެވެ. އެ ވާހަކަތައް ނަގައިގަންނަން އަހަރެންގެ ސިކުނޑި ނުކުޅެދެނީއެވެ. ވިސްނަން އުޅެ އުޅެވެސް ވިސްނޭގޮތެއް ނުވިއެވެ. ކޮންމެވެސް ގުޅުމެއް އަހަރުމެން ދެމެދުގައި ވެއެވެ. އެކަމަކު އެއީ ކާކު ހެއްޔެވެ؟ އަހަރެންގެ ބޮލުގައި އިހުނަށްވުރެ ގަދަޔަށް ރިއްސައިގަތެވެ. އެވަގުތު އޭނާ ހުރިތަނަށް ޚަބަރު ހުސްވެ ވެއްޓުނެވެ. ބޮލުން ފައިބަމުން ދިޔަ ލޭތައް ތަށިމުށިތަކުގެ މައްޗަށް ފޭދެމުން ދިޔައެވެ.\nއަހަންނަށް ހުރިތަނަށް ތިރިވެވުނީ ބޭއިޚުތިޔާރުގައެވެ. އަހަރެންގެ ބޮލުގައި ވަރަށް ވަރަށް ގަދައަށް އެބަ ރިހެއެވެ. މޫނުމައްޗަށް ފުސްއަރައި އަނދިރިވެ ބައެއް ފަހަރު އަލި ގުޅަ ގުޅަ ފެންނަހެން ވެސް ހީވެއެވެ. އަހަރެންގެ ބޮލު ތެރެއިން އަހަންނަށް ހަނދާންތަކެއް އާވެ ބޮލުގައި ކޮށަމުން ދިޔައެވެ. އަޑުތަކެއް އަހަރެންގެ ކަންފަތުގައި ޖެހެމުން ދިޔަހެން ހީވެއެވެ.\n"ޒީ. އުފާވޭތަ އަހަންނާއި ކައިވެނި ކުރެވޭތީ؟ އަހަރެން ވަރަށް ލޯބިވޭ އިނގޭ؟" ބޮލުތެރެއިން އިވެމުން ދިޔައީ ފިރިހެނެއްގެ އަޑެވެ. ނުސާފު ނަމަވެސް އެ އަޑު ބޮލުގައި ކޮށާލެއް ގަދަވެއްޖެއެވެ. "ކޮންމެ ކަމެއް ޖެހުނަސް ހުންނާނަންތަ؟ އަހަރެން އަތުން ދޫ ނުކޮށްލައްޗޭ" އެ އިވެމުން ދިޔައީ އަހަރެންގެ އަޑެވެ. އަހަރެންގެ ސިކުނޑި ތެރޭ ހީވަނީ ބޮޑު ހަނގުރާމައެއް ހިނގަމުން ދާހެނެވެ.\n"ދޮންތާ... މަންމަ މުސްކުޅިވެ ހަނދާން ބަލިވީމަ އަހަރުމެން މަންމައަށް އަޅާލައި މިންވަރު އިތުރެއްނު ކުރަންވީ.. ތިހެން އެއްޗެހި ކީމަ ވާނި ކިހިނެއް؟" މިފަހަރު އިވުނީ އަހަރެންގެ ކޮއްކޮގެ އަޑެވެ. " ހިތްވަރު ކުރޭ ޒީޝް. މިއީ ކޮންމެ މީހަކަށްވެސް އަންނާނެ ދުވަހެއް. މަންމައަށް ހެޔޮ ދުޢާ ކުރޭ." އަނެއްކާވެސް އިވުނީ އެ ފިރިހެން އަޑެވެ. އެއްވެސް މަންޒަރެއް ލޮލަށް ސިފަވާ ގޮތެއް ނުވިއެވެ. ބޮލުތެރޭ ކަސްތޮޅު އެޅިފައިވާ އެތައް ހަނދާނެއް ހަނދާނުގެ ދޮރުގައި ޓަކި ޖަހަމުން ދޮރު ފަޅާލައި ނުކުތުމަށް އެތައް މަސައްކަތެއް އެބަ ކުރެއެވެ. އެއާއެކު އަހަރެންގެ ސިކުނޑިއަށް ކުރި ބާރުވެސް ވީ ހައްތަހާ ބޮޑެވެ. "ކޮންގުރާ ދެކުދިން! މާދަންތަ އެޕާޓުމެންޓަށް ބަދަލުވަނީ؟" އެ އިވުނީ ޝިއުރާގެ އަޑެވެ. "ޒީޝާންގެ ސިކުނޑިއަށް އެކުސިޑެންޓުގައި ލިބުނު ގެއްލުމާއި ގުޅިގެން... ހަނދާނުގެ ބަޔެއް ގޮސްފައި ހުރީ. ޕޯސްޓް ޓްރައުމަޓިކް އެމްނީސިއާ. ޓެސްޓުތަކުން ދައްކާގޮތުން ފަހުގެ ހަނދާންތައް ގޮސްފައި ހުރީ" އެ އިވެމުން ދިޔައީ އެހެން ފިރިހެނެއްގެ އަޑެވެ.\nއަހަރެން ވަށައިގެންވާ މާހައުލަށް ބަލައިލީމެވެ. މިހާރު މިތަނުގައި އަހަންނަށް ކުރިޔަށް ވުރެވެސް ބޮޑަށް ފަރިތަ ކަމެއް ހުއްޓެވެ. ކޮންމެ އެއްޗަކާވެސް ކޮންމެވެސް ގުޅުމެއް ވާކަމަށް އަހަރެންގެ ހިތް ކެނޑިނޭޅި ބުނަމުން ދިޔައެވެ. އަހަންނަށް ދެން ބަލައިލެވުނީ ހުޅުވާފައި ހުރި އަލަމާރިއަށެވެ. އެތަނުގެ ތެރޭގައި އަހަރެން ދަންނަ އަހަރެން ލައި އުޅުނު އެތައް ހެދުމެއް އެބަހުއްޓެވެ. ދެން އެ ހުރީ ފިރިހެނެއްގެ ހެނދުންތަކެވެ.\nއަހަރެން ވަރުބަލި ވާން ފަށައިފިއެވެ. މޫނުމަތިން ދާތިކިތައް އޮހޮރެމުން ދިޔައެވެ. ނޭވާ ހާސްވާހެން ހީވިއެވެ. ފަހުން ބޮލު ތެރެއިން އިވުނު އަޑުގެ ބަސްތައް ތަކުރާރުވޭވޭ ހުއްޓެވެ. މޫނުމައްޗައް އިސާހިތަކު އަނދިރި އެރިއެވެ. އަހަންނަށް އެނގެނީ އަހަރެން ވެއްޓެން ދިޔަކަމެވެ. ދެން ވީގޮތެއް ހުދު އަހަންނަކަށް ވެސް ނޭނގެއެވެ.\nއަހަންނަށް ދެލޯ ހުޅުވައިލވެވުނެވެ. ފުރަތަމަވެސް ނޭފަތުގައި ޖެހުނީ ހަސްފަތާލު ތެރޭގެ ވަހެވެ. ވަށައިގެންވާ މާހައުލުގައި ފުސްކަމެއް ހުއްޓެވެ. އަހަރެން ދެއަތުން ލޯ އުނގުޅައިލީމެވެ. އެއިރު މާހައުލުގެ ފުސްކަން ކެނޑި ވަށައިގެން ތިބި މީހުން އަހަންނަށް ވަކިވާވަރު ވެއްޖެއެވެ.\nއަހަރެންގެ ކައިރީގައި އިށީނދެގެން އިނީ ޒައިނާއާއި ޝިއުރާއެވެ. އެ މީހުން ލޮލުގައި މާޔޫސީގެ އަސަރު ވީ ނަމަވެސް އަހަރެން ދެލޯހުޅުވިތަން ފެނުމާއެކު އެމީހުން ހިނިތުން ވެލިއެވެ. އަހަރެން ވަށައިގެން ވާ މާހައުލަށް ބަލައިލީމެވެ. ހަމަ އަސްލުވެސް އެއީ ހަސްފަތާލު ތެރެއެވެ. އަހަރެން އޮތީ އައި.ވީ ގުޅައި އެނދުމަތި ކޮށްފައެވެ. އެއިރު އަހަރެންގެ ބޮލުގައި ކުޑަކޮށް ރިހެމުން ދިޔައެވެ.\n"ދޮން. ކިހިނެއްތަ ހާލު؟" ޒައިނާ މަޑުމަޑުން ބުނެލިއެވެ. ޝިއުރާވެސް އަހަރެންގެ ކައިރިޔަށް ޖެހިލައި ބޮލުގައި ފިރުމާލިއެވެ. "ދޮން ރަނގަޅޭ. ކިހިނެއް ވެގެން މިއުޅެނީ؟ ކީއްވެ އެޑްމިޓްވާން ޖެހުނީ؟ ކޮބާ މަންމަ؟" އަހަރެންގެ ބޮލުގައި ފުނި ޖެހެމުން ދިޔަ ސުވާލުތައް އަހަރެން ބޭރުކުރަން ފެށީމެވެ. ޝިއުރާ އިހުނަށްވުރެން އަހަންނާ ކައިރިއަށް ޖެހިލިއެވެ.\n"ޒީ. އަޔާޒު ނިޔާވެއްޖެ" ޝިއުރާ އެހެން ބުނުމާއެކު ރޯންފެށިއެވެ. ޒައިނާއަށްވެސް ރޮވުނެވެ. އަހަންނަކަށް ވާއެއް ނުވާއެއް ނޭނގެއެވެ. "ކާކޭ؟" ހަމަ އަސްލުވެސް އެއީ އަހަރެން ދަންނަ ނަމެއް ނޫނެވެ. އަހަރެންގެ އެ ސުވާލާއެކު ޒައިނާއާއި ޝިއުރާ ރުއިން ހުއްޓުނެވެ. އަދި އެކަކު އަނެކަކުގެ މޫނަށް ބަލައިލިއެވެ.\n"ރޭގަ ވީ އެއްވެސް ކަމެއް ހަނދާން އެބަހުރިތަ؟" ޒައިނާ އަހައިލިއެވެ. އަހަރެން މަސައްކަތް ކުރީމެވެ. ހަނދާނަށް އެއްޗެއް އާދޭތޯއެވެ. "އާނ. އެހެންވެ އެއްނު މި އަހަނީ ކީއްވެހޭ އެޑްމިޓް ކޮށްފަ އަހަރެން މިއޮތީ؟ ކޮއްކޮއާ އެކީ އެއްނު ޕާޓީން ނުކުތީވެސް. އަހަންނަށް ކަމެއް ވީތަ؟" އަހަރެންގެ އަނގައިން ނުކުތް ކޮންމެ ބަހެއްވެސް އެ ދެމީހުންނަށް ވެސް ވީ ބީރައްޓެހި ބަސްތަކަކަށެވެ. އެ މީހުންގެ ބޮލުގައި ފުނި ޖެހިފައިވާ ސުވާލުތައް ކިތަންމެ ރަނގަޅަކަށްވެސް މޫނުމަތިން ހާމަވެއެވެ. އެކަމަކު މިހާރު އަހަންނަށްވެސް އޮޅެން ފަށައިފިއެވެ. އެ މީހުންގެ ހަނދާނުގައި ރޭގައި ވީކަމެއް ނެތީ ކީއްވެހެއްޔެވެ؟\nއެވަގުތު އެ ވާޑުގެ ތެރެއަށް ފުލުހުން ވަދެގެން އައެވެ. އަހަރެން ހައްތަހާ ހާސްވާގޮތްވިއެވެ. ހިތުގެ ތެޅުންވެސް އަވަސް ވާން ފަށައިފިއެވެ. ބޮލުގައި ރިހެމުން ދިޔަ ރިހުންވެސް ވީ އިތުރެވެ. އަހަންނަށް ކުރެވިގެން މިއުޅެނީ ކޮންކަމެއް ހެއްޔެވެ؟ ވެގެން މިއުޅެނީ ކިހިނެއްހެއްޔެވެ؟\n"ޒީޝާން ޒަރީރު ދެއްތޯ؟" އެތަނުގަ ހުރި ފުލުހުންގެ ތެރެއިން ފުލުހަކު އަހަންނާ މުޚާތަބުކޮށް އަހައިލިއެވެ. އެއިރު އަހަރެންގެ ނިތުން ދާތިކިތައް ފާޅުވާން ފަށައިފިއެވެ. ޖެހިލުންވެ ހުރެ އަހަރެން ބޯ ޖަހައިލީމެވެ.\n"ކި..ކިހިނެއް ވެގެންތަ އަސްލު މިއުޅެނީ؟" އަހަންނަށް ވާހަކަ ދައްކަންވެސް އުނދަގޫވާ ގޮތްވިއެވެ. އަހަންނަށް ބަލައިލެވުނީ އަހަރެންގެ ކައިރީތިބި އަހަރެންގެ އެކުވެރިޔާއާއި އަހަރެންގެ ކޮއްކޮއަށެވެ.\n"ރޭގަ ހިނގައިދިޔަ ހާދިސާގައި ޒީޝާންގެ ފިރިމީހާ؛ އަޔާޒު އަހުމަދު ވަނީ ނިޔާވެފަ. ޒީޝާން ހަނދާން އެބަހުރިތަ ރޭގަ ވީ އެއްވެސް ކަމެއް؟" އެ ފުލުސް އޮފިސަރު ވާހަކަ ދައްކަމުން ދިޔައީ މަޑުމައިތިރި ރާގެއްގައި ނަމަވެސް އެއިން ކޮންމެ ޖުމުލައެއް އަހަރެންގެ ކަންފަތައް އިވުނީ ޖެހި ހޮނު ގުގުރިއެއް ފަދައިދިންނެވެ. ބޮލުގައި އުފެދުނު ސުވާލުތައް އިހުނަށްވުރެ ގިނަވިއެވެ. އަހަރެން މީހަކާ ކައިވެނި ކުރީ ކޮންއިރަކު ހެއްޔެވެ؟ ރޭގައި ވީ ކިހިނެއް ހެއްޔެވެ؟\n"އެކަމަކު އަހަރެންގެ... ރޭގަ... ރޭގަ ދިޔައީ ޕާޓީ-"\n"އެއީ މާ ކުރީގަ ވީ ކަމެކޭ ޒީ. އެ ފަހުން... އެ ފަހުން ވަރަށް ބައިވަރު ކަންކަން ވެއްޖޭ. ޒީގެ މަންމަ ނިޔާވެ. ޒީ އަޔާޒާ ދިމާވެ، ކައިވެނިކޮށް... ޒީއަށް ދިމާވި އެކްސިޑެންޓެއްގެ ސަބަބުން ... ޒީގެ ހަނދާނުގެ ބައެއް ވަނީ ގޮސްފަ. އަޅެ.. ރޭގަ ވީ އެއްވެސް ކަމެއް ހަނދާނުގަ އެބަހުރިތަ؟ ޒައިނާ ގެޔަށް ދިޔައިރު ވީކަމެއް ވެ ނިމިފަ އޮތީ." ވާހަކަދެއްކީ ޝިއުރާއެވެ.\nއަހަރެންގެ ބޮލަށް ހައްތަހާ ބަރުވާގޮތްވިއެވެ. އެ އެންމެން އިންތިޒާރު ކުރަމުން އެ ދިޔައީ އަހަރެންގެ ޖަވާބަކަށެވެ. ނަމަވެސް ނެތް ހިތްވަރެއް ލައިގެން ނުވި ހަނދާނެއް އަހަރެން ކުރާނީ ކޮން ފަދައަކުން ހެއްޔެވެ؟ މިއީ އަހަންނަށް މިއަދު ހުރިގޮތް ހެއްޔެވެ؟ ދެން އަހަރެންގެ ޔާދާއި ހަނދާނުގެ ފޮތުގައި އެއްވެސް އިތުރު ސަފުޙާއެއް އަންނަން ނެތީ ހެއްޔެވެ؟ އަހަރެންގެ ދެލޮލުގައި އޮބަހައްޓައިގެން ހުރި ކަރުނަތައް އޭގެ މަގާމު ދޫކޮށް ދިޔަ ހިނދު އަހަރެން ފުން ނޭވާއެއް ދޫކޮށްލީމެވެ. އަދި ދެލޯ މަރާލީމެވެ. މީ ހުވަފެނެއް ކަމުގައި ވުމަށް އެދި ދުޢާކުރާ ހާލުއެވެ. މި ހިތި ހަޤީޤަތާއި ކުރިމަތިލާން ހިތް ނޭދޭ ހާލުއެވެ. އަދި ގެއްލިފައިވާ އަހަރެންގެ ހަނދާންތައް އަނބުރައި ހޯދަން ހިތް އެދޭ ހާލުއެވެ.\nފަރޫ July 3, 2021\nއެމްބާ July 3, 2021\nއެމޭޒިން ސްޓޯރީ..... ❤ އައި ލަވް އިޓް ވެރީ މަޗް 👏🏻👏🏻\nކީޕް ގޮއިންގް ލައިކް ދެޓް ☺\nHaxuma July 4, 2021\nRASHODHAAN July 4, 2021\n🦊އިންޝާ🦊 July 4, 2021\nއަލްވަން July 5, 2021\nތިއީ މީހުންގެ ވާހަކަ ކޮޕީ ކުރާ މީހެއް އެހެންމީހުންގެ ވާހަކަތައް ކޮޕީ ޕޭސްޓް ކުރުމަކީ މައްސަލައެއް\nRainlover July 6, 2021\nމިނިމުނީތަ؟ ވަރަށް ރީތި މާޝާﷲ\nRASHODHAAN July 7, 2021\naadhe lahba eh ni muneee shukuru thi dhehvaaa tharu heebah\nAminath Najula July 8, 2021\nRASHODHAAN July 8, 2021\nAminath Najula July 9, 2021\nRASHODHAAN July 10, 2021\n🤦🤦🤦 July 8, 2021\nލަވް އިޓް 💜💜💜\naminath July 12, 2021\nވަރަށް ހަޑި އެހާ އެއް ނޫން ވަާނުވާ ގަ\nAnuu July 12, 2021\nކީއްވެ ކަވާރ ގަ އިން ބޯއި މައި ބްރަދާރ އާ ވައްތަރީ؟ 🤔\nRASHODHAAN July 13, 2021\nno idea vaahaka com add that cover\nAnuu July 17, 2021\n🙂 really!! I haveafriend name rashdhan it could be you 😕\nRASHODHAAN July 20, 2021\nUMM DISCORD GA THA\nAnuu July 20, 2021\nނޯ ރިއަލް ލައިފް ގައޭ!!\nއައި މީން ނޮޓް އިން ޑިސްކޯޑް.. ވާހަކައަކީ ފްރެންޑް އެކޭ.. ފޭސް ޓު ފޭސް ކޮށް ވާހަކަ ދައްކާ..\nRASHODHAAN July 23, 2021\numm namakee kobaa and kon thaaku ulhenee\nAnuu July 23, 2021\npublic ga eh nubune veyne 😑\n☺ can I text you private in this app and tell you\nRASHODHAAN July 24, 2021\nok sent meamsg\nAnuu July 24, 2021\n🤪 can you text I'm busy right now\n:if you don't know how to privet text here is how to\nފުރަތަމަ އެޕަށް ވަދެފަ ➡ ގަ މަތީ ގާ އިންނާނެ3ލައިންސް އެއަށް ފިއްތާފަ 12 ވަނަ އަށް އިންނަނެ ވާހަކަ.ކޮމް އެއަށް ފިއްތީމަ ވާހަކަ.ކޮމް އަށް ދެވުނީމަ ޕްރެސް އެނީ ސްޓޯރީ\nދެން އާފްޓާ ޕްރެސިންގް އެނީ ސްޓޯރީ ⬅ ގާ އިންނާނެ3ލައިންސް އެއަށް ފިއްތާފަ އެންމެ މަތީ ގާ އިންނާނެ ލޮގިން އެއަށް ފިއްތާފަ ލޮގިންވެފަ ބޭނުންވާ މީހާގެ އައިޑީއައް ގޮއްސަ އިންނާނެ ރެޑް ކުލައިން ފޮލޯ ޖަހާފަ އެއާ ޖެހިގެން އިންނަނެ ➡ ގަ އިންނާނެ މެސެޖް އެއަށް ދިޔާމަ މެސެޖް ކުރެވޭނެ\nހޯޕް ހީ ނޯވްސް\nif you got the message can you write something... so that I can know what to say


Kujjaku maraali kamuge dhauvaa libey2meeheh ge bandhah lui dheefi\nކުއްޖަކު މަރާލި ކަމުގެ ދައުވާ ލިބޭ ދެ މީހެއްގެ ބަންދަށް ލުއި ދީފި\nކުރިމިނަލް ކޯޓުގެ ޝަރީއަތުގެ މާލަމެއް:\nވިހެއުމަށްފަހު ދަރި މަރާލި ކަމުގެ ދައުވާ ލިބޭ ދެ މީހެއްގެ ބަންދަށް މިއަދު ކުރިމިނަލް ކޯޓުން ލުއި ދީފި އެވެ.\nދެހާސް ތޭރަވަނަ އަހަރުގެ ތެރޭގައި ގަސްދުގައި ކުއްޖަކު މަރާލި ކަމުގެ ދައުވާ އުފުލާފައިވަނީ އައްޑޫ ސިޓީ، މަރަދޫ އައިޝަތު ޝާހީ އާލްމް އާއި އެ ރަށު ފިނިފެންމާގޭ އިބްރާހިމް ވިސާމްގެ މައްޗަށެވެ. އެމީހުން ހައްޔަރުކޮށްފައިވަނީ ވެސް އެ އަހަރުގެ ތެރޭގަ އެވެ.\nއައިޝަތު ޝާހީއަކީ މަރާލި ކަމަށް ބުނާ ކުއްޖާގެ މަންމަ އެވެ. ވިސާމްއަކީ ޝާހީގެ ފިރިމީހާ އެވެ.\nމިއަދު އޮތް މި މައްސަލާގެ އަޑުއެހުމުގައި އެ ދެ މީހުން ގޭބަންދަށް ބަދަލުކުރަން ނިންމީ އެ މައްސަލައަކީ ކުރިމިނަލް ކޯޓުގައި ކުރިއަށްދާތާ އެތައް އަހަރެއްވެ ލަސްވަމުންދާ މައްސަލައަކަށްވާތީ އެވެ. މި މައްސަލަ ފެންމަތިވީންސުރެ ވިސާމް ހުރީ ޖަލު ބަންދުގަ އެވެ. ޝާހީ މީގެކުރިން ގޭބަންދުގައި ހުރި ނަމަވެސް މިހާރު ހުރީ ޖަލު ބަންދުގަ އެވެ.\nއެ ދެ މީހުން ގޭބަންދަށް ބަދަލުކުރުމަށް ދައުލަތުގެ އިއުތިރާޒެއް ނެތް ކަމަށް މިއަދު ޝަރީއަތުގެ މަޖިލީހުގައި ޕްރޮސިކިއުޓާ ޖެނަރަލް، ޕީޖީގެ ވަކީލް ވިދާޅުވި އެވެ. އެ މައްސަލާގައި ވިސާމް ޖަލުގައި ބަންދުކުރަން ދައުލަތުން އެދުނީ އޭނާ ތަހުގީގަށް އެކަށީގެންވާ މިންވަރަށް އެއްބާރުލުންދީފައިނުވާތީ ކަމަށެވެ. އަދި ޝާހީ ބަންދުގައި ބެހެއްޓުމަށް އެދުނީ މައްސަލާގައި ސިއްރުން ހެކިބަސްތަކެއް ނަގަން ހުރުމުން ހެއްކަށް ނުފޫޒު ފޯރުވުމުގެ އިހްތިމާލު އޮތީ ކަމަށެވެ. ނަމަވެސް މިހާރު ހެކި ބަސް ނަގާފައިވާތީ އެ ދެ މީހުންގެ ބަންދަށް ލުޔެއް ދިނުމަށް އިއުތިރާޒް ނުކުރައްވާ ކަމަށް ވަކީލް ވިދާޅުވި އެވެ.\nމިއަދު ވަނީ އެ ކުއްޖާ ވަޅުލާފައި އޮތް ކަމުގެ ރިޕޯޓް ލިބިގެން ސީންއަށް ދިޔަ ދެ ފުލުހެއްގެ ހެކި ބަސް ނަގާފަ އެވެ. އެތަނަށް ގޮސް ބެލިއިރު ފޫޓެއްހާ ތަނު އަޑިއަށް ކޮނެ ވަޅުލާފައިވާ ފިޔާތޮށި ކުލައިގެ ޓީޝާޓެއް އޮތް ކަމަށާއި އެ ޓީޝާޓްގެ ތެރޭގައި ކުއްޖާ އޮތް ކަމަށް ދެ ފުލުހުން ވެސް ބުންޏެވެ.\nމި މައްސަލާގައި ދެން ހެކިބަސް ނުނެގި ވަނީ ދައުލަތުން ހުށަހެޅި އެންމެ ހެކިވެރިއެއްގަ އެވެ. އެ ހެކިވެރިޔާގެ ހެކި ބަސް ނެގުމަށާއި ދިފާއުގައި ދެ މީހުންގެ ފަރާތުން ހުށަހަޅާފައިވާ ހެކިންގެ ހެކި ބަސް ނެގުމާ ގުޅޭ ގޮތުން ގޮތެއް ނިންމުމަށް އިތުރު އަޑުއެހުމެއް ބާއްވާނެ ކަމަށް މައްސަލަ ބައްލަވާ ގާޒީ މިއަދުގެ ޝަރީއަތުގެ އަޑުއެހުން ނިންމަވާލައްވަމުން ވިދާޅުވި އެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް\nއީސަގެ ޝަރީއަތް ސިއްރު ކޮށްގެން ފަށައިފި\nދައުވާތަކަށް ނިހާން އިންކާރު ކުރައްވައިފި